॥ द्वादश तीर्थं महात्म्य 


ॐ नमो रत्न ' त्रयाय 


3 नसो बुद्धाय: 


~ = 


नेपाल द्वादश तीर्थं महात्म्य 


मूंहा तथा प्रकाशकः 
धर्मराज वज्त्राचायं 


पिकाकः 


~ 
धघ्यम्तराज़ व्यज्च्राच्चार्य 
गाबाहा:, प्यंग:थां 


इबाहा: चोक, यल । जिग धाप खें छग 


खला छित न्हयागुहे ज्या यासानं तबि धमं कर्म मयायक 
द्वीपि तरे जुया वने फंमखू । छाय घालसा न्ह्यागुहे धमं कम 
पासान श्री बुद्ध धर्म संघ त्रिरत्न यागु शरणे मबंकं कोपि च्वे 


नेपाल सम्बत १११४ बछलाथ्व अक्षय त्रित्या श्रावक प्रत्येक माहायान धर्म याना यंकूसां फल प्राप्त मज्‌ । 
बिक्रम सम्वत्‌ २०५१ 


प्रकाशित मितिः 
बुद्ध सम्वत्‌ २५३७ 


ळीसं खनकि ह्वापा ह्वापायापि तथागत पिनिसं अष्टमी 
ब्रत दना बोघिज्ञान लाना तरेजुया वना च्वन । उक्यें छोसंनं 
न्यना स्वया तयागु आधारं श्री स्वयम्भू पुराण ग्रन्थ पाखे प्यहाँ 
चया च्वंगु थुगु द्वादश तीर्थ यागु महात्म्य पुराणे ग्रन्थे श्री 
क्ररूणामयनं सकलयांत उद्धार याना बिज्यागु खः वथ्येंनतूं कीसँ 
नं थुगु सफूलि उल्लेख याना त:गु धर्म ज्ञान गुलि दु उलिहे 
सीका थुयिका ज्ञान प्राप्त याना काय माल धयागु झोसं मनंतुनें 
माल । खजा छित ह्वापांनस्येहे पुलां पुलांगु पुस्तक सफ्‌ प्रकाशे 
हयत जिनं आपालं माला माला स्वया लुयिका दथका थुगु पुस्तक 
सफू यात याकनंहे पाठक वर्गया न्ह्योने तय फुगु खः । उकीसन 
थुगु चिकिचा घंगु सफू प्रकाशित यायत माक्वहे ग्वाहालि याना 


प्रथम संस्करण: १००० 


सुः २८।- 

थाक्‌ः अलसिमचासे तःधंगु परिश्रम याना प्रेसे वना समेत प्रुफ स्वया 
बागमती छापाखाना ग्वाहालि याना बिज्याह्म हितेसि पासा श्री हिरण्यवर्ण महाबिहार 
गावाहाः, यल ।, । या हाल ज्वम्बहा: यलसं च्वना बिज्याह्य श्री बुद्धरत्न बज्त्राचायं 
फोन ५२१८४७ ज्यू खः । उकों वयक यात जिगु हृदय निस्ये तःधंगु धन्यवाद 


दा तह 


(ब) 


बिया च्वनागु दु । पुनः थुगु पुस्तक सफ्‌ प्रकाश यायत माःगु 
आथिक स्वरूप सहयोग चन्दा प्रदान याना बिज्यापि दीर्जप 
भाजु मयजु पिन्तत जिगु दुनुगलं निस धन्यवाद बिया च्वनागु 
दु । गुगु आथिक सहयोग याना बिज्यापि दीःपिनिगु नां थाय 
दां तका थुगु सफूया १७३ पेजे दु । 

अन्ते थुगु सफूति आख गनं गुथासं दरगु, मगागु, अपोगु, 
अशुद्धगुनं दयफ्‌ सफ्‌ ब्वना बिज्यायिपि सज्जन बर्गपिसं शुद्ध रूपं 
ब्वनी धयागु त:धंगु आशा याना च्वनागु दु । 


१७|१४६ बिनित 
इबाहाः चोक, प्यद्धथां मूंहा तथा प्रकाशक 
यल । धमराज बज्त्राचायं 


१०००० झीदो इनाम 


मचाया माँ 
बिष्णु माया 
ब्यञ्जनकार 


मचाया वौ | 
राम व्यञ्जनकार | 


मचाया नां 
बिकेन ब्यञजनकार 
च्यास त्वा, यल 
द्योक्व पुखु नापं 


थ्वहे वंगु २०५० सालया असार ५ गते खुन्हु लःपु.न.पा. 
वडा नं. & च्यास त्वाले च्वंह्य वषे ४ फुना ५ न्यादं क्योंहा मचा 
तना च्वंगु आतकनं मलुगुलि सुनानं लुइका कोय्‌ च्वया तयागु 
फोन नं वाछें खबर बिल धासा बइत दाँ १०००० छिदो 
तक्क पुरूस्कार बिइगु इनाप याना च्वना । 


सम्पकं तय्‌गु थाप:-- 


५२५८६८ चाज ळ्सङः 
जच्तव्काच स्या प्नस्तः 
D९ 4२१५३३६ च्यास त्वा, द्योकब म 
५२६३७८ 


पुजू नाप 


घलः 


« पुष्य तोथे 

. शान्त तीथं 

, शंकर तोथे, 

, राजतीर्थ 

. मनोरथ तीथं 

. निर्मल तोथे 

. निधान तीर्थ 

. ज्ञान तीर्थ 

. चिन्तामणि तीर्थ 
. प्रमोद तीथं 

. शुलक्षण तीथ 

. जयतीर्थ 

. स्नान दान विधि 
. चन्दादातापिनिगु नांया धलः 


पुण्य तीर्थ 


३ नमो रत्न त्रयायः॥ ॥ आदो ह्भापां मंत्रिय 
बोधिसत्वं श्री भगवानया थाँय्‌ न्हयने चोना ल्हानिपाँ बिन्ति 
याना । हे प्रभु छल्पोलया कृपा: थ्व नेपाल मण्डले द्वादश 
तीर्थ उत्पत्ति जुगूः पुण्यफल म्यला लाइगु हानं थुगुः द्वादश 
तीथे सुना २ ब्रत याना वन । थुगु तोर्थे तपस्या याना सुसु 
उद्धार जुल: इमित उकियागु फल छुछ्लात । हे गुरू थ्व खं 
जूसां जि अत्यन्त हे न्यनेगु इच्छा जुल । हे नाथ, हे गुरू 
छल्पोल जिगु उपरे दया कृपातया उगुः सम्पूर्ण खं आज्ञा दयुका 
बिज्याहुँ धका । थथ्ये मेत्रिय, बोधिसत्वं बिन्ति यागु खें न्यना 
श्री भगवान, थथ्ये आज्ञा दयूका बिज्यात । 

हे मंत्रिय. धन्य २ छ खः आः छंगु मन एक चित्त याना 
न्यो । जित जि गुरू गये कना तःगुः खं खः अथे हे नतं, थो 
यागु दिनेसं छन्त जि कने त्यना । श्रत्‌ छँन्यो: । आदी: न्हापां 
सूलगु बागमति व अमोध फलदायनी धयागु । थ्व निगूलीं छगु 
जुया मिले जुया सङ्गम जुया च्वंगु थाय्‌ यात शोधन तीर्थ 
घरका नामं प्रसिद्ध जुया च्वंगु थजागु तीर्थे बास याना च्चंह्य 
तक्षक धका नां जुया च्वंह्य नागराजा यागु शरीरस कुष्ठ रोग 
क्या क्र उगु रोग कक बरेजुया वया थगु शरीरे कष्ट जुया 
वस्येलि । थुह्य नाग राजां मने ल्वीकलकी । अहो आइचर्थ 
जि मखुगु कर्म यानागुलीं उग्र फल थं थ्व जिगु शरीरे कुष्ठ 


(२) 


रोगं थिल । आः थ्व कुष्ठ रोग ज्ञान्त यायत गये यायेमाल । 
बिना दान धर्म, जप तप मयास्यें थुगु रोग क्षान्त जुड मखु । 
आः जि छु कमं याना थुगु रोग शान्त यायेमा(ल धका मने 
लुईका । उगुहे शोधन तीर्थे वने माली धका धया वना । युह्म तक्षेक 
नागराजां अनहे उगु तीर्थस्थले च्वना तपस्या याना च्यवन । 


हे मैत्रिय बोधिसत्व धका श्री भगवान आज्ञा दयेका 
बिज्यात । थ्व खें न्यना मेत्रिय बोधिसत्वं हाकनं श्री भगवान 
याके थथ्ये बिन्ति यात । हे भगवान, हे शास्ता, हे गुरू, थुह्म 
तक्षेक नागराज यात छ्या निति उगु कुष्ठ रोगं केका पिडा 
जुइका च्वने माल धका थथ्ये बिन्ति यास्येलि भी भगवान 
थथ्ये आज्ञा दयेका बिज्यात । 

हे मैत्रिय, थ्व खं गथे धाःसा आदि ह्वापां नेपाल मण्डले 
लखे जलामय जुया च्वंबले श्री मञ्जुश्री गुरू उगु दहंया लंख 
छोना छोय धुंका थुह्म तक्षेक नाम नागराजां जूसां उगु दहने 
च्वना च्वोप अनेक प्रकारया जल जन्तुः डां, ब्यां, सोंजु योंजु, 
काषले इत्यादि सकल जन्तु पिन्तनं थ्व तक्षेक नागं डाना, 
गुलिसितनं थमहे नया, गुलिसितनं अनेक प्रकारं सास्ति याना 
थयोथे सना जुल । 


हे मैत्रिय, थुकेयागु प्रभावं नं व नाग यात अथे कुष्ठ रोगं 
कयेका महाकष्ट नया च्वने मागु । आः थ्व नागं थगु मनं 
चायेका उगु कुष्ठ रोग हरण थायेत (मदयेकेत) व शोधन 
तों च्वना तपस्या याना च्वंवन । गयोगु प्रकारं तपस्या यात 
घाल धाःसा एक चित्त श्री त्रिरत्न यागु नां कया स्मरण 


(३) 


याना, नित्य २ हे उगु तीर्थे च्वना बालुका धयागु फियागु नतुं 
चेत्य दयेका उगु चेत्ययात अनेक प्रकारं जप तव ध्यान आदि 
याना षडक्षरि मन्त्र प्रयोग याना थथ्ये चानह्मिनं उगु तीथे 
लखे ह्यथुना स्तोत्र त्रिरत्न यागु भक्तियाना थूगु प्रकारं तपस्या 
यात । है मेत्रिय, अथ्य च्वना तपस्या याना च्वच्चं २ नीछन्हु 
दयावस्येलि थह्य तक्षेक नागया झरोरे च्वंगु कुष्ठ रोग नाझ 
जुया मदया वना दिव्य शरीर जुया बल । हे मैत्रिय, थथ्ये 
तीर्थे सेवा यागु पुण्यया प्रभाबं थ्व नागराजाया ह्वापा स्वयां 


बॉलागु रूप शरीर जुया बगु खना थ्व स्वया बडो आनन्दं 
च्वना तपस्या याना हे च्वन । 


ह है मंत्रिय, अनलो: छन्हुया दिनसं अन च्वच्वं २ थहा 
तक्षक नागया जूसां थःगु शरीरस न्यंकनहे म्हछम्हं स्वया मन 
यात अत्यन्त हर्ष जुइका धालकि | अहो आइचर्य जि जसां 
कुष्ठरोग पिडा ज्वीका च्वनाम्ह: थुजोम्हेसिनं, थुगु शोधन 
तीथे वया नोछको यंकहे थुगू तोयें स्नान याना श्री त्रिरत्न 
यात भजे याना सुवणं वालुका यागु चेत्य दयेका षडक्षरि मंत्र 
चारणा याना च्वना च्वनागु थनी २१ नोछन्हु तिनि दुग्‌ बखते 
हे जित थुजोगु प्रकारं आनन्द जुया उगु कुष्ठरोग हरण जुया 
दिव्य देह ज्वीका बिल । धन्य २ जिगु भाग्ये थथों जागु 
उतमगु तघंगु तीर्थजा गनहे मखं । हानं: श्री त्रिरत्न श्ये 
रः जि गनंहे सखे । धन्य २ ओस्पोल पिनिगु कृपान थो 
ह शरोरे जुया च्चंगु माहा कुष्ठरोग फुकहे शान्त जुया 

व्यदेह ज्वोका बिल । हे भगवान, आः जिनं थयोगु पुष्य 


(४) 


क्षेत्र तोता गनवने । हानं थथिम्ह तधंम्ह त्रिरत्न यागु भक्ति 
मयास्ये सुदेवयागु भक्तियावने धया । उगुहे शोधन तीर्थ वासः 
याना श्री स्वयम्भू तीर्थराज पिनिगु भक्तियाना च्वना च्वच्वर 
आपालं दयावन । अथे व नागं ह्रिस्वक बहे पूण्य तीर्थ स्नान 
याना श्री त्रिरत्न यागु भाव ह्वापा स्वयानं बरो एक चित्त 
याना जप तप स्तोत्र इत्यादि याना, निराहार याना थजागु 
प्रकारं जाज्वल्यमान ज्बीक उपोषढ ब्रत याना च्वन । अजागु 
बखते ब तक्षक नाग यागु शरीर बाँलाना साक्षात अग्नि देवता 
समानहे त्येज प्रकाश जुया च्वना वल । गपतेनं रत्न यागु 
मालां तिया १० गुफन्ना धारणा याना उगु शोधन तीर्थ (पुण्य 
तीथंहे) बास याना आनन्द च्वना च्वन । 

थथ्ये च्वना अनं तीर्थ भक्ति याना अष्टमो ब्रत याना 
नित्यथ्ये श्रौ त्रिरत्न पिनिगु भक्ति याना सिधयकाः पाले 
याथेगुनं सिधयका उगू तोर्थ थाहाँ वया थःयोथ्य ह्यिता मनस 
अत्यन्त हषमान याना बहे तीर्थे छगू थासे च्वना बरो आनन्दं 
निभाले छक ह्यपाना च्वने धका इच्छा याना च्वना च्चंन । थुणू 
घखतेस देव संयोग अकस्मात्र हे गरूड छह्य केसेचा यागु रूप 
खुद्रा उग्‌ हे तीर्थ ब्वया चाह, वह्म जुया च्वन । उगु बखते 
आकसं नसेहे थ्व केमेचां व तक्षक नागयात खंका तसकं छक 
लाला बुया छथाय्‌ जुन्त उणु रूप तोता गरूड यागु रूप धारणा 
पाना उल्का नागया थास ब्वया बया न्ह्योने बना अकस्मात 
नागयात ज्वन । आकसे थत यंकेत सन । थजागु बखते व 
गरूड्यात तक्षेक नागं धालकि । हे गरूडराज, छं जित ज्वसे 
मते । छाय्‌ धालसा । जि जसां तधंह्म इश्वरयागु सेवास च्चना 

च्वनाम्ह। उक जित छं तोता हुँ। जित ज्वनेमते । हे गरूडराज, 
छं मेवि नाग तेत ज्वंहुँ । छाय्‌ धा:सा थ्व संसारे गरीब जूसां- 
तबि तधंगु बल दु । ह गरूड छं जित ली फईमखु । आतक 
लानी तोतिः जिगु तँ: क्वपप्यहां बल धायबं छन्त यमपूरि 
छ्वयाबि । हे गरूड धका थथ्ये धाल । नागं अथे धागु न्यना 
गरूडया नं अत्यन्त हे क्रोध वच्हे जुया तें प्याहावेका मिखाहे 
गुलिर च्याक कना थथ्ये धाल । अरे नाग, छं जित हेपेयानाला 
गथे मनुष्ये अन्न खना ग्याःसा, जिनं छ खना ग्याई । छला 
जिगू नेगु नसाल: । हे नाग, कास्व जिगु बल धका थःगु पपु 
याथा याना संका केन । अथ्ये गरूडं पपु संकूगुलि याना उगू 
फर्स कया अन पहारे च्वंगु सिमा छमा २ हे ल्ये ल्ये दना गोर 
तु वल । गरूडं हानं घाल । अरे नाग छं स्व: स्व जिगु पराक्रम 
जित छं स्पाय्‌ फइमखु धका गरूडं तक्षेक नागयात ज्वन । 
अयोगु बखते नागनं गरूडयात धालकि। आ: छन्त जिनं हेगरूड 
यमपूरि छोयत्यल धया निम्ह ल्वात । गयोगु प्रकारं ल्वात 
धाःसा गरूड बेगं २ बल पिकया व नागयात सातु साला च्चन । 
अथे सालं नं थुम्ह नाग यात व गरूडं संकेशुधान्त हे मफ्‌ । 
३९०३४ कि । अहो आइचयं छु (जुग्‌ थ्व गज्ञो २ 
सहसि नक i पव यात जि जवना थतर्येके धका 
रेख र त (0 । थनहे तोता थकेला धा:सा 
ल पके कमल । जो हक सुदई । ज्वने घालसा 
वु ना तोते: भ 


रसक थ्वंत जि ज्व 
hE ज्वना 
च्वे यंकेतसने । च्चे थत मयकुसं तोतेहे मखु धका सापहे तँ 

प्यहाँवेका ह्याउंक मिखा कना ब्यगें .नागयात ज्वना फकोहे बल 
पिकया तुति निपाहे पवते थिकः कया बरो ब्येगंहे च्वे यंकेत 
साल । अथ्यन व नाग यात संकेसुधान्त मफु । हे मेत्रिय धका 
श्री ज्ञाक्यमुति भगवानं आज्ञा दयेका बिज्यात । 


थनंलि: हे मैत्रिय ब गरूडं थःत सास्ति यागु श्वया, सहयाय 
मफ्याः थुह्य तक्षेक नागराजाया मने तसक हे तंपिकया थ गु 
न्हघपनं व गरूड यात हाछहा हितुमतु हिना लुतुलुया उगु 
तीर्थया दथ्वी लखे छ्ववात । थथ्य यागु स्वया गरूडं थःगु पर्पुति 
व नाग यात दाया वज्र समान प्रहार यात । थथ्ये यागु स्वया 
व नागया नं तं प्यहा वया, गरूड यागु तुति निपासं हिना थगु 
म्हुत वीषया धारा त्होया । वरोवर श्री त्रिरत्न यागु नां कया, 
गये: रजक घेह्य धुव्यां वस्त्र ल्होंते छ्वावायिगु खः अथेहे ब 
गरूड यात नागं उगु: तीर्थ लखे छ्वावातः ।थथ्ये लखे छ्वावाना 
विष ल्होया सास्ति यागु स्वया थुम्ह गख्ड्या नं तें प्याहां वया 
व नागयात थगु म्हुतूं मिपिकया ल्होया थगु पपु फुक गंका नाग 
घात ज्वना थगु पपुति पर्वते केपुया व्येग २ नाग यात साला च्वे 
यंकेत सनाहे च्वन । थ्व स्वया नागया नं थुहा गरूड यागु पपु 
प्याकेया नितिनं थगु म्हुतं विष ल्होया तच्वत वर्षा ज्वीका 
वावेका फर्यांफये मफयेक, चाफये वेका बारंबार थगु शरीरं गरूड 
यात हिना उगु तीर्थ लखे बुतुबुला छ्वावाना व गरूड यात 
प्राणान्तक ज्वीक सास्ति याना तल । थथ्ये थ्व नागं गरूड यात 
स्वचा प्यन्हु तक हे लखे थुना तया तल । 


हे मैत्रिय, त्रिरत्न यागु नाम मदुर्णाल व गरूडया थगु बल 

होन जुया मदया वन । उगू प्रकारं नागं यायाथ्यें सास्ति नया 
उगु लखे कष्ट ज्वीका च्वना च्वनेमाल । हानं गरूडया उग्‌ थासे 
बलकायगु (अर्यात्‌) थिकः कायुगु पर्वत नं दक्वहे चूर्ण जुया बने 
घुंकलः । उह्य नागं विष ल्होया हगुलि याना अन च्वंगु वृक्षः, 
सिमात फुक हे सिना वना गोतुला वया चूर्ण जुल । 


हे मैत्रिय, थयोगु प्रकारं व थासे नाग व गरूड निम्हेसिया 
तचोत महा युद्ध ल्वाना च्वन । अथ्ये ल्वाल्वां २ क्रमेसित उम्ह 
गरूडया थगु शक्ति हीन जुया वया च्वन । थुखे नाग या धा:सा 
थगु शक्ति पराक्रम बच्हे जुया बल दया थुम्ह नागं व गरूड यात 
अनेक प्रकार यायेजिक्व हे सास्ति याना च्वन | अथे व नागं थ:त 
यायेजिक्व हे सास्ति याना च्वंगु स्वया गरूडया थगु मनं भाषिया 
धालकि: अहो आइचयं, थों दः छु जुल । थ्व जिगु प्राण समेत 
यागु आशा मन्त । गयोम्ह नागया ल्हाते जि लात । थ्व जिगू 
ल्हा, तुति, पपू यागु छुंहे बल वृद्ध मजुल । थों श्व नागं अवहय- 
मेव जित मस्याइहे मखुत । हा हा थ्व जिगु प्राण बचे उबी 
मखुत । आ: जित सु इश्वरं रक्षा याई हे परमेश्वर, हे नारायण 
छपिगु सेवक यात सास्ति याक्का तगुः स्वया । हे बंकुण्ठ बासी 
नारायण, हे देव, थों यागु दिने थ्व नागं जित स्यायिन । हे नाथ 
थौं जित रक्षा याना बिज्यायमाल धका बारंबार श्री नारायण 
यात पुकरे याना च्वन । थुगु बखते नारायर्ण जूसां थगु अन्तर 
ध्यानं बिचार याना सोगु बखते: थम्ह सेवक जुया च्वंह्य गरूड 
यात च तक्षेक नागं सास्ति याना तःगु खना थ्व स्वया थृह्य 
नारायणं जूसां गरूडया उपरे करूणा तया व नाग खना क्रोध 

विकया तत्कारण हे चतुर्भुज धरेयाना शंख, चक्र, गडा, पद्म ज्वना 
मेघ गर्जे जूथ्यें शंख पुया सुदर्शन चक्र म्हुया व रणभूमिस थ्येंक 
वया गुह्य थगु सेवक जुया च्वंह्म गरूडया आतुर जुया च्वंगु स्वया 
गरूडया न्ह्योने वना उह्य नाग यात स्वया साप हे तेंपिकया वा 
कटकटं ग्हचया मिखा ह्याउंक कना थगु सुदर्शन चक्र उद्य नाग 


यात कयूकेत तयार यात । व 
हे मेत्रिय बोधिसत्व । थयोगु बघते थुहा तक्षेक नागराजाया 


थत उहा विष्णु सुदर्शन चक्र कयूरे त्यंगु खता मनस त्रास जुया 
हथाय चा चां: नमो रत्न त्रयाय: ।। धका श्री त्रिरत्न यात 
नां कया प्रार्थना यात । हे प्रभू, हे इश्वर, हे त्रिरत्न: थन जित 
थों प्राणया संकष्ट जुल । याकन जित रक्षा याना बिज्याहुँ धका 
षडक्षरि मन्त्र धारण याना बराबर नमस्कार याना च्वन । हे 
मैत्रिय छे स्यो । अजागु बखते सुखावति भुवण बिज्याना च्च्य 
सिह गया बिज्याकह्वा लोकेश्वरं जुसाँ थम्ह सेवक जुया च्वंम्ह 
तक्षेक नागयात अथ्ये प्राणया संकष्ट जुया च्वगु खना हथाय्‌ चाया 
सिह यागु म्हे च्वना उगु सुखावति भुवणं प्रस्थान याना आकाश- 
मार्ग तत्कारनहे अन रणभूमि थ्यॅक बिज्यात । थथ्ये उणु रणभूमि 
थेनेसातं थुगु प्रकार आज्ञा दयेका बिज्यात । 

हे विष्णु आम नागयात छं छ्या त्यनागु । आम नागला 
जि अति हे प्रेम जुया च्वंम्ह । जिगु भक्ति याना च्वंम्ह । थुजोम्ह 
जिगु सेवक यात छं छाय्‌ आमथ्ये प्रहार याये त्यनागु । छु कारणं 
धका थुलि सुखावति भुवनया नाथ जुया बिज्वाकम्ह श्री 
करूणामयं थथ्ये आज्ञा दयेका बिज्यागु न्यना । उम्ह विष्णं जुसां 
थथ्ये प्रार्थना यात । 


~ 
0? 
= 


हे भदन्त, हे गुरू न्यना बिज्याहुं । म्येता कारण मख्‌, 
छाय धाःसा थ्व जिगु सेवा याना च्वंम्ह गरूड यात थ्व तक्षेक 
नागं तस्सकं हे कष्ट बिया त:गु फगत बंगु प्राण जक बाको ज्वीक 
सास्ति ज्वीक जिगु सत्य भङ्ग यायेत तयार याना च्वन। हे 
भदन्त थुलिया कारणे जि थ्यत प्रहार याय्‌ त्यनागु खः । हे नाथ 
चका थथ्ये व विष्णु प्रार्थनायाना धागु न्यनाः त्रेलो दयया नाथ जुया 
बिज्याना च्वंम्ह श्री करूणाम्रयं थथ्ये आज्ञादयेका बिज्यात । 
हे वंकुण्ठ नाथ, हे विष्णू, व नाग छम्हेसिनं जक गरूड यात 
छु कारणं जक सास्ति यात ज्वी । हे विष्णु, छं गथ्ये मसिल । 
मेविन्त थम्हं शत्रु भाव यास्येंलि निश्चयनं थगु जीवयात संकष्ट 
ज्वी धका मस्यूला । हे नारायण, सेपिनि उपरे करूणा तया शत्र 
भाव मयास्ये च्व॑म्हेसित सदाकालं हे सुख, आनन्द ज्वीका च्वने 
दयो । न्हयाथाय्‌ थंसा, न्ह्याथाय्‌ च्वंसा माया दया दयेका च्वने 
दयी । हे नारायण, हे हरि । थम्हं शस्त्र ज्वना म्येविन्त स्याय 
धका संम्हेसित न्हचाथायू हे वंसां वेत शस्त्र यागु हे भय कायमाली । 
हे जनार्दन, उकेया कारणे सुख, दु:ख घयागु थगु स्वभावं हे वगु 
वरि धयापिनं थगु कर्तव्यं हें बंगु। हे चक्रपाणि, छं दुष्ट पापी 
त्तु नाश याना भक्त जनपिन्त उधार याना च्चनाम्ह मखला । 
हे विष्णु थथिजास्ह छे भक्त अभक्त छुं हे बिचार मयास्ये, थमयो 
न र 2 
ज्वी । छाय्‌ धा:सा देव ss क बुदा सो ह कुन 
मज्यू, मनुष्य जूसां मज्यू । थः थ गु न म. 
हे हरि, थ्व यागु कतंब्य ज्यायतं न ल जप हा 
ज्यायूतत थ्व यात छ जिते याये फेमखु । 

थ्व हे जिते जुड त्याई । थ्बैत वेरि धयागु शत्रुषा भय मदू । 
छिमिस्थे थ्वेत नाश याये धयां नाश याये फंमखु । हे विष्णु, थ्व 
जुल जि आपालं हे प्रिति दुम्ह भक्तजन खः । उक्ये बल पराक्रम 
देगु जुल । तधं ज्वीगु, चिधं ज्वीगु, सुख, दुःख ज्वीगु, जरा 
व्याधि मृत्यु थ्व फुकहे थः थःगु कतंव्यं पराप्त उवी । मेपिन्त स्वेत 
नं दोष तय मज्यू । हे गरूड छं थ्व तक्षेक नाग यात छात्रु भाव 
याना स्वय मत्ये । थों छिपिनिम्ह हे मिले जुया मित्र भाव ज्वी 
माल धका थथे आज्ञादयका: गुम्ह भी करूणामयनं जसां व नाग- 
राजा यात कया थम्हहे जवना उम्ह गरूडय।गु ग:पते क्वखाका 
बिल । थजोगु बखते व नारायण आदि गरूड श्री करूणामय खना 
अत्यन्त खुसि जुया अनेक प्रकारं पंचोपचार पूजा याना स्तोत्र 
आदि जप तप याना वस्पोलया चरणकमले भोपुया नमस्कार 
याना च्वन । 


हे मेत्रिय उगु बखते श्री करूणामय नं इमिगु न्हयोने थुगु 
प्रकारं आज्ञादयेका बिज्यात । हे गरूडराज, हे तक्षेक नागराज 
आ: थथ्ये मखुत ळी फुक हे मिले जुया छगू तधंगु थासे बासयाना 
च्वं वनेनु धका थथ्ये आज्ञादयेका थःगु बाहन जुया च्वंम्ह सिह 
यागु म्हे गरूडयात तया गरूड्या म्हें नारायण तया नारायणया 
म्हे श्री लोकनाथ करूणामय बिज्याना: श्री ३ हरि हरि हरि 
बाहन लोकाइवर धका नामां प्रसिद्ध जवीका उगु थासं अन्तरध्यान 
जुया बिज्यात । उजोगु बखते व सिहयागु पराक्रमं उगु रणभूमि 
तिन्हया महाबेगं तिन्हुया आकाशमार्ग बोयाबना अत्यन्त शुद्ध 
जुया च्वंगु चारूगिरि धंगु पर्वते दथ्वीः थ्येंक बिज्याना थुगु नेपाल 

रक्षा यायनिमित्तनं थोंया अद्याषितक स्थीरंहे बिज्याना च्वंन 
धका: श्री शाक्यमुनि भगवान मेत्रिय बोधिसत्व यात थथे धका 
कुकुटाराम महाबिहारे बिज्याना च्वंहा उपगुप्त भिक्षुं अशोक 
महाराज आदि आपालं भिक्षुगण पिनिगु न्हयोने थुगु प्रकारं आज्ञा 
दयका ब्रिज्यात । थ्वहे खं यात जूसां कया थुगु स्थाने च्वना 
संक्षिप्त मात्रं सकल श्रोतागण पिनिगु न्हयोने च्वना कना 
च्चन ।। SS ॥ 


इति श्री स्वयम्भू पुराण महात्म्य बागमति अमोघ फलदायनीः 
सगमे पुण्य तीर्थ माहात्म्य कथा प्रथमो अध्याय सम्पूर्ण: ।। ॥। 


ह 


शान्त तीथ्थ 


ॐ नमो रत्नत्रथायः । ॥। हे मैत्रिय, बोधिसत्वः आ: 
हानं शान्त तीथं यागु माहात्म्य कनेत्यना ।। छं एकचित्त याना 
न्यो: । बागमति व मारदायनो संगम जुया मिले जुया च्वंगु 
थाय यात शान्त तीर्थ धका धाइ । हे मेत्रिय धका, श्री शाक्य 
सिह भगवान आज्ञादयका बिज्यात | ॥ थथ्ये आज्ञादयका 
बिज्यागु न्यना मेत्रिय बोधिसत्वं हाकनं बिन्ति यात । हे भगवान 
उगु तीर्थे सेबा याना सुसु उद्धार जुया वन । हे भगवान धका 
न्यस्येलि: श्री भगवान आज्ञादयका बिज्यात । 

हे मैत्रिय, पुरा पूर्वकाले हिमालय धका नां जुया च्वंह्य 
पर्वतराज छ्य देच्चत । थ्वया स्त्री मेनका धयाहा छह्म दया 
च्वन । हे मैत्रिय, थुपि निह्य स्त्री पुरूषया अत्यन्त मेलमिलाप 
जुया बरो आनन्दं सुख भोग याना च्वन । थथ्ये च्वच्चं २ आपालं 
बर्ष बिते जुथा वस्पेलि छन्हुया दिनस ब मेनकाया गर्भाधान 
जुल । मासंपुर्णजुया किला दया बस्येलि ब मेनकाया गर्भ बालक 
छह्य जन्म जुल । गयोह्य बालक जन्म जुल घाःसा साक्षात पूर्ण 
चन्द्रमा थ्यें स्वौनिता लक्षणं पूर्ण जुया अत्यन्त सुन्दरी ह्य: । 
थयोह्य पुत्री छह्या जन्म जुगु खना व हिमालयया अत्यन्त खुसि 
जुया बरो हर्वमानं थःगु कुलायन अनुसारं माको कमं काण्डयाना 
शिगु शुभ लग्ने साहित स्वया नामाकर्म यात (नां छुत) थ्व 

बालक यागु नां पार्वती जल धका थथ्ये नां प्रख्यात याना बरो 
आनन्द प्रतिपाल याना तल । 

हे सेत्रीय, व बालक यागु शरीर हुष्टपुष्ट जुया बालाना 
शुक्ल पक्षया चन्द्रमा बल्ल ज्वी थ्ये (ह्व हव हे बरे जुया वया च्वन 
थ्व स्वया माँबौ नं व पार्वतोयात विद्या आरम्भ याना आख स्येना 
सम्पूर्ण ज्ञान बुद्धि पुरे ज्वीका घंगु खना थ्व स्वया खसि डया 
नापं थुह्य पार्वती यागु शरीरे बंशजाया परम सुन्दरी जुया बगु 


खना निह्य स्त्री पुरूषया मनंस स।पहे चंचल ज्वीका बरो हर्ष 
घाल । 


है प्रिय, हे स्त्री मेनका स्व स्व छि पुत्री पार्वतीया सकल 

विद्या पारंगत ज्वीका अतिहे जोबन जाया त्रेलोक्ययात हे मोहनी 
स्वरूप जुयावल । । आ: थ्व म्ह्याय्‌ पार्वतीयात थन तयप्र जिल 
हैं स्त्री मेनका, थ्वंत किस पुरूष विवाह याना बियमाल धका 
निम्ह स्त्री पुरूषया थथ्ये मनेल्बीका सल्हायाना आ: माको 
२०३३४ आ धका अह्वोयात । थुलि धया व हिमालयन गुम्ह 
5 i bs श्री महादेव यात जूसां निमन्त्रणा याके 
०५% मतातया थःगु आश्रमे च्वना उगु निमन्त्रणापत्र 
5 रा थथ्ये आज्ञादयकल । हे दुर्ताप, छिमिसं 
कु (र se Fn a श्री महादेवयात 
यात व दूत पिस्ये तुरन्तहे 


स्वीकार याना | 
कया अनं प्रस्थान जुया केलाशे थ्यें द्वे 
i लाश थ्यका महादेदयात 
उगु पत्र बुळेयात । जु ॥ महादेदया 


मे र 
हे मैत्रीय, अनंलो उम्ह महादेवं व पत्र बोना सन्तोष 

ज्वीका उगु केलां तोतावना हिमाल पर्दतस थ्यकवन । अथ्ये 
श्री महादेव थःगु हिमालय थ्यंकवल धा:गु न्यना (अर्थात्‌) उगु 
खबर वोगु नयना तत्कारण दना लंस्ववना नापं हे थगु आश्रमे 
विज्याकल । उगु बखते हिमालय नं जूसां थगु आश्रमे च्वना 
महादेवयात थथ्ये आज्ञादयकल । हे परमेश्वर महादेव, थन 
छपिन्त निमन्त्रणा यानागु भ्येता कारणं मखु । छपिसं सियाहे व्वन 
ज्वी छाय्‌ धालसा जिम्ह पुत्री पार्बती छम्ह दया च्वंगु दु ब छपिन्त 
योग्य जूथ्यं च्वना जिमिसं थों कन्यादान बी धका छपिन्त बिन्ति 
यानागु खः । थुलि हिमालयन धागु खे न्यना महादेवं जसां 
मुसुंहनं ह्विला आज्ञा जुल । हे हिमालय जि जूसां शक्ति मदया 
कंलाशे बिचार याइम्ह मदया च्वंगु ताकालं दत । आ: थःपिसं 
जिगु उपरे दया तया पार्वती कन्यादान बी धका घाल ब पार्वती 
यात कन्यादान कया आनन्दं कंलाशे बिचा याना च्वने धका 
आज्ञादयका बिज्यात । महादेवं थथे आज्ञा दयकूगु न्यना हिमा- 
लयन तुरन्त हे थःम्ह पुरोहित आदि सकल देवलोक पिन्तनं ब्वके 
छोत अर्थात निमन्त्रणा याके छोत । अयोगु बखते बेशाख शुक्ल 
या अक्षोतृतिया तिथि खुन्हु शुभ लग्ने यज्ञादि होमकर्म आदि 
याना श्री महादेवयात हिमालय, मेनका न्हचोनेच्चना थःगु 
ह्वाति पार्वती कन्यादान याना बिल । 


हे मंत्रीय । थथ्ये थगु विधि विधान याना उगु विवाह कमं 

सिधय्कालि सकल देवलोक पिनं थ:थगु थासे लिहावन । भनंलि 

थुह्य महादेव जक उगु बिवाह कार्य सिधयकालि न्यान्ह॒ खुन्हु 
दसेलि थापि निह्य स्त्री पुरूषयानं व हिमालय मेनक्ायाके बेला । 
| 

कया अनं प्रस्थान जुया थःगु आश्रमे, कंलाश पवते बिज्याना 
नस्दि भृन्दि प्रथम गण थः परिवारपि नापं च्वना थ. स्त्री पार्वती 
नापं तया ख्या थट्टा याना बरो आनन्दं च्वनाच्चन । 

हे मैत्रीय, थथ्ये च्चच्चं ताकालं बितेजुया वस्येलि थुम्ह 
पार्बतोया गर्भवति जुयाबल । अथे व पार्दतीया गर्भवति जुगु मैना 
पुरे जुस्येलि छन्हु भिगु दिनसं बालक निम्ह जन्म जुल । 
थ्व बालक गुजोपि धालसा अत्यन्त हे सुन्दर जुया बाँलाना च्वापि 
जुया च्वन । थ्व स्वया श्री महादेव पार्वती निम्ह अत्यन्त खुसि 
जुया यायेमागु छेथि क्रिया जातकर्म याना लिपा शुभ लग्न स्वया 
नामकर्ण याना नां छत । ह्वापां गणेश, अनं कुमार धका थथ्ये 
तिम्ह बालक यातनं नां छुनां उगु कर्म काण्ड सिधयूकल । 

हे मत्रीय, अनंलि ब बालक निम्ह सितन पालन पोषन 
याना ततें २ तथिक जुया थपि निम्ह, हे ज्ञान गुण शास्त्र मंत्र 
तन्त्र आदि सिद्ध जुया सम्पूर्ण विद्यां पारंगत जुया वया च्वन । 
थ्व स्वया महादेव अति खुसि जुया थः पुत्र निम्ह हे सःता 
अथ्ये आज्ञा जुल । हे गणेश, हे कुमार, आ: छिमिगु पराक्रम 
छक जि स्वये छिपि निम्ह हे सुमेध अमुमेध छक चाहिला वा 
धका इपि निम्हे सितनं धया छोल । थुलि थः बोयागु आज्ञा 
नयना थुपिनिम्ह चाह वन । 
... है मेत्रीय। थथ्ये इपिनिह्य चाहिला वेधुंका थ: बौया थाय 
तु लस च्वन । अथ्ये इमिगु पराक्रम स्वया श्री महादेवं इषि 
लिहा सितनं वरदान बिल । छु बरदान बिल धा:सा न्ह्यागु ज्या 
यासां श्री गणेशयात नों ह्वापां पुजा बियमाल । थथ्ये याम्हेसित 


HD - शशि 


(१६) 


कार्य सिद्ध जुई । थथ्ये मयाम्हेसित नहद्यागु ज्यायासां बिग्ध्न जुई 
घका थुलि वरदान बिया गणेश यात मत्यं मण्डले छोया हल । 
हे मेत्रीय कुमार यात जक न्ह्यागुं छं ज्या यायबले, पूजा सामग्री 
दयेकेबले न्हयोवोहे आगंकया गणेशयात पूजा याये न्ह्योहे मू 
लुखाया न्ह्योने पिखालखुस वाके छोयमाल धका थु ल वरदान 
बिया व कुमार यात पिखालखुस तयके छोत । 


हे मेत्रीय थुलि निम्हेसितनं वरदान बियि धुस्येली छन्हुया 
दिने थुम्ह महादेव जूसां एस, गजि, धतुर नया रसंन भ्रमण जुया 
चाहिला त्रिशूल पाछाया दिगम्बर जुया नाड्धा धुंयाक्षेगुलि जेस 
हिना थाय थाय पतिक हारंतिया इमशान यागु विभुति इलाः 
म्हछम्हं भुथिका हयाँउक सिखा कना लज्जा समं मदेक प्याखं 
ल्हुया मुशानं मुशानं जुया साक्षात भोला नाथ जुया थथ्ये म्हिता 
जुल । थथ्ये सना म्हिता जुग्‌: थःससबो हिमालयन खना थःगु 
मने आश्रय चायका चोन । थथ्ये जुजूं जुजूं निन्ह प्यन्हु दुखुन्‌ 
व हिमालयं जूसां श्री महादेवयात सःतके छोत । थथ्ये सताहया 
थःगु न्ह्योने तया व हिमालयं जूसां बिन्तियात हे जामाता, 


हे जिलाजं महादेव, छपिन्त मेता कारणं सतागु मखु । छं छगु | 


खं बिन्ति याय धका सतके हयागु खः उखुन छल्पोलं निलंज्जाँ 


त्य ति ति | 
नाङ्गा म्हे वस्त्र छं मतस्पे एस, गजि, धतुरं कायुका त्रिशूल 


पाछाया मुश्ञानयागु बिभुतीनं इला लाला थ्य सना इमश्ानं २ 


चाहिला प्याखं हुला लजाहे मदयेक छाय सना जुयागु । हे महादेव | 
छाप छह्या तघंह्या परमेश्वर खः उकेसनं हानं देवान्ति देव धायका | 
दिव्य सुन्दर याना. इृश्वर जुया देव देव्य, मनुष्य पिन्त उधार | 

याना ब्रिज्याय माह्यः छल्पोल धास्येलि । हे जिलाजं भाजु 
यबिह्या छलपोल आमथे जुया बिज्याय ज्यूला । हे महादेव अथे जुया 
बिज्याय मत्ये । छाप आमथे जुया बिज्यागुली थों जित नापं देव- 
लोक पिसं हेला याना हल ! छं अजाम्हेसितनं पार्वती कन्यादान 
बोगुला न्ह्योनेलाको सना ज्वीमाह्य धका अनेक प्रकारं हेला 
याना धया हल । हे जामाता छपिके जिगु कोति कोति क्षमाः 
आमज्ोगु बानी छता याना बिज्याय मत्ये । जि पुत्री पार्वतीनापं 
चोना आनःदं छपि उगु कंलाशे च्वना ब्रिज्याहेँ धका थथ्ये बिन्ति 
याना धागु खं न्यना श्री महादेवं आज्ञा दयका बिज्यात । हे स्वसुर 
पिता हिमालय छपिसं जिगुबारे छुंहे चिन्ता याना बिउ्यायम्वा 
धन्दा न कायुम्वा । जि लालाथ्यें जुल धका स्वेतनं छुं यानागु 
मदु हे स्वसुरपता हिमालय । छपिनि योयोथे छपिजु जि योयोथ्यें 
जि ज्वी जिगु निमिते सुनानं धन्दा कायूम्वा । आमथ्ये छपिसं छाय 
खं ल्हानागु । देवलोक पिसंजा जित छतिहे खं ल्हागु मदु । हे 
स्वसुर पिता । थों छपिसं जफहे जित हलुका ज्वीका बिल । 
आमथ्य बालापि छाप बांलाकाहे ज्‌ जि बांमलाहा बांमलाकाहे 
ज्बी । हन्‌ जिगु चिन्ता सुनानं हे कायस्वा जि स्वया जिहे ज्वी 
धका त म्वयका छिद्र वचनं व हिमालय यात हका: अनं प्रस्थान 
जुया थगुहे केलाशे थासे नातु हे बिज्यात । अयोगु बखते हिमा- 
लयया मनस सापहे आश्रयं जुया थः पुत्री पार्वती यात सतके 
छोया घाल ॥। ॥ हे पार्वती छे स्वामि महादेव यात छे छक्र 
बालाक बिन्ति याना न्यो: । न्यना बेत बुळेया , जिमिसं धयांला 
बुळेहे मजू । हे पार्वती न्ह्यागु जतन यानानं बैत बुझेया । छहे 

घासा जक बुळे उवी धका घागु खे न्यना केलाशे बना निम्हनापं 
च्वना बिन्ति सात । हे प्रभू इश्वर जि पिता हिमालयं बिन्ति 
यागु खं छल्पोल अप्रशन्न जुवा बिज्यायमते । छल्पोल देवान्ति देव 
जुया बिज्याकह्यस्यं थों अमल चीज नया उके लगे ज्वीका लालाथे 
जुया थ्व संसार गथे जुई । हे प्रभू थो जि पितानं बिन्तियाना 
हगु खें न्यना बिज्याहुँ । हे प्रभु छपिनि योम्ह प्रेमम्ह स्त्री जिलः 
धयागु जूसा थुलि जिगु बिन्ति छक न्यना बिज्याहुँ धकाः थथ्ये 
थः स्त्री पार्वतीं धागु खें न्यना महादेवं आज्ञा देका बिज्यात । 


हे प्रिय पार्वती छं न्यो । आमथे जिगु धन्दा छिमित छु 
यायेत माल । सुना छिमित थ्व जिगू धन्दा का धाल । हे मूर्ख 
अज्ञानी, आमथ्ये खें ल्हाना चोनेगु जसा छ जिथाये चोने मते । 
छाय्‌ घाःसा छिप बालापि बांलाकाहे ज्‌ । जि अधोरम्ह बाँ- 
मलाम्ह अघोरनतूं ज्वी । एस, गजो, धतुर श्रादि नया अमलं 
कायेका दिगम्दर जुया मुशानं मुशानं चाहिला ज्वो । अथे जुल, 
धांबंहे योयोश्ये जित खँ ल्हाय देला । हे स्त्री पावती छिमिस्यं 
थःथगु जक धन्दा कयाचों । हे पार्वती । छ पिता हिमालय यागु| 
खे नयना जुयमते । छं जिथाय चोनेगु इच्छा ढु धंगु जूसा बांलाक 
हे थुगु कलाशे आनन्दं सुख भोग याना च्वों । आमथ्ये म्वामदूगु 
धन्दा कया ज्वी मते । हें पार्वती धका थथ्य आज्ञा देका बिज्यागु 
न्यना पार्वती बिन्ति यात । हे प्रभू स्वामि थुलि खें छल्पोल 
चित बुझे मजुस्येलि छल्पोलया यथेहेजू जिमित धन्दा मदू । 
चिन्तानं मदू । छपिनि स्वया यथेहेजू वया पार्वती जूसां सरासर 
हें श्र: पिता हिमालयया थांय्‌ वना बिन्ति यात । | 

हे पिता जिनं छपिगु आज्ञाथे भोलानाथ याके बिन्ति 
याना नं क्त हे क्रोध पिकया बोबिल: वयात जि बोध यायेगु 
सामर्थ मदुः धका घाःगु खें न्यना हिमालयन धाल '। ॥ 
हे पार्वती, आमथ्य जुस्येंलि का: म्वाल । आम भोलानाथया थाय्‌ 
वने म्वाल, छ अन वना शान्ति ज्वी मखुत: थनहे च्वना त्रिरत्न 
यागु तपोत्रत याना गुप्तवास जुया च्वं । हे पुत्री, छं पुरूष भोला- 
नाथ महादेवया भाः मदु । वं छन्त बल जप्तं ब्वना 
यंकी । उक्यें छ गुप्तवास याना तपोब्रत या: धका थः पितानं 
धाःगु खं न्यना तथास्तु । हे पिता धया थुह्म पार्वती अनेक 
सामान दयेका तयार याना श्री त्रिरत्नया नां लुमंका अनेक दान 
धर्म याना च्वन । 


थथ्ये ब्रत याना च्वननं व पार्वतीया मनं चित्त थिर मजुया 
थःगु मनं ल्वीकलकि आः जि थन च्वना मजिल, जि स्वयाँहे 
मतो मलुगु थासे च्वना तपस्या याये धका मने तया उगु हिमालय 
पर्वते गुप्तगु थाय्‌ गन दु धका माला स्वोजुल नं गनं हे ल्वीके 
मफया हाकनं मेमे थाय्‌ तीर्थ पति चाहिला स्वो जुलनं गुप्तगु थाय 
गनंहे ल्वीके मफया थुह्य पार्वती क्रम थ्ये नेपाल मण्डलय्‌ थ्येंक 
वया अननं सकभन हे चाहिला माला स्वोगु बखते छथाय्‌ बागमती 
व मारदायनी सङ्गम जुया च्वंगु ज्ञान्त तीर्थ धयागु नां जुया च्वंगु 
उगु तीर्थे स्वो बले, अत्यन्त भिगु बॉलागु पुण्य क्षेत्र ख: धका 
सोका: अति ह्षमान याना अहो: धन्य धन्य जिगु भाग्य थो यागु 
दिने थजागु पुण्य क्षेत्र स्थल मिले जुल । हानं श्री गुह्ये इवरीया 
वासस्थान जुया च्वंगु थन्योगु पुण्य स्थल प्राप्त जुल आ; जि 


कि जन >. 

थुगु हे स्थाने च्वना तपस्या यायगु जुल धका मने तया थ्‌द्दा 
पावती उखुनू निस्ये उगु शान्त तीर्थे नित्य स्नान याना शुद्ध 
आत्मा याना सुबर्ण वालुका यागरु चैत्य दयेका अनेक प्रकार 
पंचोपचार पूजा याना छत्र ध्वज आदि छाया सुगन्ध धुप दीप, 
फलफूल ताम्बूलादि दोहलपा प्रदक्षिणा याना जप तप ध्यान 
आदि थम्हं सथ्ये याना च्वन । 


हे मंत्रोय बोधिसत्व: थूगु प्रकारं हानं व पार्वती लयलय 
पतिक हे निराहार याना, फलाहार याना शुल्काष्टमी कृष्णाष्टमी 
थ्व निगू पक्षेन हे उपोषढ ब्रत याना मननं, वचननं, झारीरंनं उह्म 
श्री त्रिरत्न यागु नां लुमंका तपोब्रत याना च्वन । हाकनं ब्राम्हण 
गणपि, चेलक भिक्षु, अतीत अनागत गणपिन्तनं दानधर्म याना हे 
च्चन । थथ्य याना थुम्ह पार्वतीं बोधिब्रत याना च्वन । अथे 
उपोषढ ब्रत याना च्वंगु खना श्री खगानना गुह्चेइवरी देवी 
प्रशन्न जुया थः थम्हंहे प्रत्यक्ष जुया उगु थासे थ्यंक बिज्याना व 
पार्वती यात थःगु रूप दर्शन बिया आज्ञा दयेका बिज्यात। हे 
पार्वती धन्य धन्य छ खः छंगू भाव भक्ति खना जि सन्तुष्ट ज्वी 
धुन: । हे शुभक्ति धका थथ्ये आज्ञा दयेका बिज्यात । श्री गुह्य - 
श्वरी यागु थुलि आज्ञा न्यना जगत्माता श्री गुह्य इवरी यात 
अनेक प्रकारं पूजा याना जप, ध्यान, स्तोत्र आदि याना अष्टाङ्गः 
प्रणाम याना बस्पोलयागु चरण कमले भोपुया थुगु प्रकारं बिन्ति 
यात । हे माता, हे तारनो, हे जननो थों जिनं जगतया माता 
जुया बिज्याकम्ह छल्पोल यागु दर्शन याय धुन । हे बुद्ध जननी 


धन्य धन्य जिगु भाग्य । हे कल्याणो, हे परमेइवर जित वर्दान | 

मेता मखु हे माता जित आवालं गोप्य याना सदानं छल्पोलया 
चरण कमले वासबिया बिज्याय माल धका थुलि पार्वती बिन्ति 
याना धा:गु खं न्यना जगत्माता श्री गुह्य इवरी देवी नं थःगु चरण 
कमले न अमृतोदक धारा पिकया गुहचाभिषेक बिया थःगु 
आश्रमेसं वासयाका बरो गुप्तं उम्ह पार्वती यात तोपुया तल । 


हे मंत्रीय, अयोगु बखते हिमालय नं जूसां थः पुत्री पार्वती 
यात लुमंस्यें बया थः परिजन जुया च्वंपि यक्षणण पिन्त सःता 
घाल । है यक्षगणपि जिल्ल पुत्री पार्वती यागु ख्वा मखंगु आपालं 
दत थ्वया पुरूष भोलानाथ महादेव बिज्ञ्वास मदुगुया कारणे जि 
पार्वतीयात छं छथाय च्वना महा गुप्तं तपस्या याना दानधर्म याना 
श्री त्रिरत्न यागु भजन याना उपोषढ ब्रत चले याना च्वं बोधि 
ज्ञान मलातल्यहे धका जि बचन बिया छोयागु ख: हे यक्ष- 
गणपि । आपालं दत वेगु ख्वा मखनागु । आ: छिमिस्ये थ्व प्यंगु 
दिशाय्सं वना छक थुम्ह पार्वतीयात मालाहाँ धका धा:गु खं न्यना 
व यक्षगर्णापसँ सकभनं दिश्ञापतिक हे बना पुन: देश ग्राम, पवत, 
जंगल आदि थान थानान्तर पतिकं बना माला जुल । अथे माला 
जुलनं बाछि, लछि दयानं ब पार्वती यात लुयकेगु समर्थ 
मदया थुवि फुकहे हिमालयया थाय्‌ लिहां वया बिन्तियात । 
है पवंतराज हिमालय छपिगु आज्ञा थ्यें जिभिरये सम्पूर्ण दिशा 
पतिकं ग्राम, नगर, वन आदि सकभन माला स्वयान गनंहे लुयके 
मफ्‌ धका धाःगु खं न्यना हिमालयनं धाल । अथेसा हे यक्ष्जनपि 
आः व पार्वतीयात मेथाय्‌ स्वयूस्वा अवस्य थ्वहे पर्वते तघंगु 
स्थाने अत्यन्त गुप्तं तपोब्नत याना च्वनज्वी । छिमिसं थुगु पवते 

वना सम्पूर्ण आश्रम चूर्ण ज्वीक तछ्याना गन गुप्तवास च्वना 
च्वंगु ख मालाहों । धाःगु खं न्यना व यक्षगर्णाप उगू हिमाल 
पर्वते थाँ बना सम्पूर्ण आश्रमपतिक संचूर्ण याना जुल । थुगु 
प्रकारं हिमालयनं थः पुत्री पाबंतीयात माय्‌वय छोया तलः हे 
मेत्रीय । थन यागु खं युलिहे जुल । 


अनंलि कंलाशे च्वंम्ह महादेबं जसां छन्हुया दिने थःम्ह स्त्री 
पावेतीयात लुमंका धालकि । अहो आइचर्य जि अत्यन्त मतिनाम्ह 
स्त्रो यागु ख्वा मखनागु आपालं दत थों तिनि लुमंस्य वल। ह्वापा 
जि एस, गजि, धतुर भाङ्ग यागु रसं कायकाः जुया जि थुम्ह 
पावती यात विचार याये मफुतः लोहेमना च्वन । थों तिनि 
पावती लुमंस्येवल । आः गथ्ययाये, थ्व पार्वती गनवना च्वन ज्वी 
हाः हा निइचयनं जि प्रिय पार्वती यागु प्राण लेनी मखुत ज्वी । 
हे पार्वती आः जि छन्त गन मावेगु । जि छथिजाम्ह स्त्रो गन- 
वना स्वोवनेगु । सुना जित मालाबोः, सुना केनाबो: हे प्रिय पार्वती 
छंगु ख्वा मखंगु आपालं दत धका हाला थःगणपि नन्दि भून्दि 
प्रथम गणपिन्त सःता धाल। है नन्दि भून्दि परिबार गर्णाप 
छिमिस्ये जिम्ह स्त्री पार्वती यात थों गनवना च्वंगु खः अन गुण 
दिशाय्‌ खः अनवना छिमिसं देत मालाहति (अथात्‌) मालावा 
धका थये आज्ञा जुया धागु न्यना व टूतगणपिसं श्री महारूद्रयात 
बित्ति याना घाल । हे महादेव छह्पोलया सेवक जुया स्वाप 
जिप दहेदूनि । थों छल्पोल आनन्द च्वना विज्याहुँ धया बेरा 
कया गणछों सकलेहे पावती यात मावने धका वन । 

हे मंत्रीय । थथ्ये माला जुलनं गनहे लुयके मफयां निराश 


जुया थुपि सकलेहे ल्याहाँ वया कलाशे थ्येका श्री महादेवया 
न्हचोने च्वना थथ्ये बिन्ति यात । हे महादेव छल्पोलया आज्ञा 
थ्यें जिमिसं दश दिशा सकभन हे माला वय्‌ धुन हे प्रभू । थुम्ह 
पार्बतीयात गनहे लुयेकेगु सामर्थ मन्त धका धागु खं न्यना महादेवं 
आज्ञा दयेकल । 

हे नन्दी भृरदी प्रथमगण, हे शोतांग, भूत, प्रेत, पिशाइच 
छिमिसं ल्वीके मफुसा म्वाल का: जि नापं वा छिपि सकलेहे 
बिना थ्व पार्वती लुया मवेकं थ्व जिगु प्राण स्थीर ज्वी मखु आः 
छिपि सकल्ये थ्व पृथिवी रमण याना माला स्व:वने धका सकल 
परिवार फुकमुना दिशा दिशा पति देश, ग्राम, पर्वत, जंगल, 
स्वर्ग, मध्य, पाताल सम्पूर्ण आश्रम पति हे संचूनं जवीक तछ्याना 
माला स्वः जुल । थथ्ये माला स्वजुलनं व पार्वती यात ल्वीके 
मफया महादेबयानं शक्ति मदया (अर्थात्‌) सामर्थ मदया थःगु 
मिखा ख्वबि धाः हायका ब्रिलाप याना धाल ' हा: थों यागु दिने 
जि पावती यात माला ल्वीके धका सम्पूर्ण दको थासे एथिवी हे 
चाहिला स्वया माले धुन गनहे दुगु मखु । हा: आ: जि गनवना 
व पार्वतीयागु स्वा स्वःबनेगु । हाः हे पार्वती थो छ जिगु माया 
त्याग याना एकान्ते गनवना च्चना । हे प्रिय सदांयाथ्ये छ जिगु 
मुले च्वंवा । हे पाबंती छ बिना थ्व प्राण स्थीर ज्वी मखत । 


हे प्रिय छं जित थूलि त्याग यायि धका मताया । हे 
सुन्दरी छंगु रूप यौवन, छंगु वचन गुण अनेक रसरंग, सुरत 
शृ गार आदि लुमना थ्व जिगु प्राण संकष्ट जुल । हे शुलक्षणि 
थ-यागु सुख भोग यात तोता छ एकान्त गन च्वना च्वना । 

आ: जि छु तपस्या यासा छंगू ख्वा स्वयेदयी गुम्ह देवतां छ जित 
नाप लाकाबी धका थथ्ये अनेक प्रकारं बिलाप याना जुल । 


हे मंत्रीय, थथ्ये जुजूं निला प्यला दया वस्येलि पुनर्वार 
श्री महादेवं मने ल्वीकलकि आ: छु याय जिगु कारणं जि स्त्री 
पार्वती न बियोग ज्वोका च्वने माल । आ: जि धन्दा सूर्ता जक 
कया च्वना छ्याये । नुग मछिका बिलाप याना जक छुपाये । 
जगु ज्वीहे धुंकल । धका थथ्ये मने ल्वीका: थः परिवार गणपि 
सकले स:ता थथ्ये आज्ञा जुल । हे नन्दी भून्दो प्रथम गणपि, 
हान हे छिमिसं न्हापा थ्ये तू छक सकभन हे वना माला स्व हू । 
जित थुम्ह पार्वती यात ल्वीकेया निति श्री त्रिरत्नयाके शाणे बना 
तपोब्रत याये धका मती तपा च्वना । हे दूतगर्णाप काः छिमिस्ये 
बिस्तार याये म्वाल याकन हे हुं । अथे माला व पार्वती यात 
गन खन अन थासे छिमिसं जित ब्वनायंकी धका इमित छोया 
थः जक उगु बागमती मणिरोहिनो धयागु सङ्गम जुया च्वंगु 
थासे च्वना तपस्या याना च्वने धका उगू पुण्य क्षेत्रय्‌ वना महा- 
देवं बरो एक चितं जि स्त्रो पार्वती यागु खबर याकनं हे थ्येंका 
प्रशन्न जुपा बिज्याय माल धका श्री त्रिरत्न _याके थुगु प्रकार 
स्मरना याना उगु तीथं च्वना तपस्या याना च्वन । 

हे मैत्रीय हि ह्वि हे उगु तीर्थे स्नान],याना]ुबालुका चेत्य 
दयेका अनेक प्रकारं छत्र ध्वंज बोयका पुण्य धुप दीप, नंबद्य, 
फलमूल, दक्षिणा आदि चरहेयाना पंचामृतं स्नान याकाः अनेक 
प्रकारं स्तोत्र याना पंचेन्द्रिय जिते याना राग देश मोह माया 
तोता केबल श्रौ त्रिरत्न यागु जक हे भक्ति याना स्वंग मिखां 

तिसिता षडक्षरि मन्त्रं रूद्राक्ष धारण याना थयोगु प्रकारं तपस्या 
याना च्वन । 


हे संत्रीय । उखे बारंबार थ: परिवार गणपिसं पार्वती 
यात मायका हे तयातल । थथ्ये तपस्या याना च्वंगु आपाल वर्ष 
दयाबस्येलि छन्हया दिने श्री गुह्य इवरी देवीं जूसां थुह्य महादेवं 
तपस्था याना च्वंगु स्वया प्रशन्न जुया उण थासे थ्येंक बिज्याना 
थुह्य महादेव यात थःगु रूप दर्शन कयना थुगु प्रकारं आज्ञा 
दयेका बिज्यात । 
हे महारूद्र, हे शंकर धन्य धन्य छंगु भाग्य छँ तपस्या यागु 
खना जि सन्तुष्ट जुल । हे महेश्वर, आ: छं छु इच्छा दु उगु 
बर्दान का: धका धया बिज्यात । थथ्ये आज्ञा जूगु न्यना व महा- 
देव जूसां उगु योगंदना श्री माहामायायात दशन याना षोदश 
उपचारं पुजा याना जप, तप, स्तोत्र आदि याना चरण कमले 
भोपुया ह्वा जोरे याना प्रदक्षिणा याना थथ्ये बिन्ति यात । हे 
परमेश्वरी जगत्माता धन्य धन्य जिगु भाग्य आ: जि तपोब्नत 
सालु शाफल्य जुल । हे तारणी, प्रज्ञापारमिता छाप खना जि 
कृताथ ज्वी धुन । हे जननी, आ: जित वर्दान म्येगु मयः छपिनि 
कृपा द.सा जि स्त्रो पार्वती नापं तया बिज्याहुं । हे भगवती 
साता धका थूलि महादेवं बिन्ति यागु खं न्यना थथ्ये आज्ञा 
ha “नि गन्न महादेव छ पार्वती नापं च्वनेत १२ वर्ष 
पन छ युगु तोथ च्डना तपस्पा याय्‌ मानि धका श्री 
स आज्ञा दयेका बिज्यागु न्यना तथास्तु हे परमेश्वर 
भेका हानं बिन्ति यात । हे जननी माता जि १२ वष तक तपस्या 


_ का 

यासा जि स्त्री पावती नाप लाइला धका घाःगु न्यता हानं थथ्ये 
आज्ञा दयेका बिज्यात । हे वृषभ ध्वज महारूद्र छं एक चित्त 
याना १२ वर्ष तक तपस्या यात धालसा निइचयन छन्त पार्वती 
नाप लायूदयी । हे रूद्र थुलि मयासा छं नाप लायदेमखू धका 
थुलि आज्ञा दथेका श्री गुह्य इबरी अन्तरध्यान जुया बिज्यात । 


अनंलि व महादेवं न्हापाथ्येनत्‌ हे उगु तीर्थ च्वना हे तपस्या 
याना च्वेन । थथ्ये च्वच्वं २ प्यदें खुदं दयावस्येलि उख्ये पावती 
यात माः वना च्वेप व नन्दि भून्दि प्रथम गणपिस श्री महादेवया 
आज्ञा थ्यें सम्पूण थासे मामां ववं २ तीर्थ पतिकं चाहिला जुजुं २ 
क्रमश नेपाल मण्डलय्‌ उत्तर दिज्ञास लाना च्वंगु श्री बागमती व 
मारदायनी निगु सङ्गम जुया च्वंगु महातीर्थे थ्यॅकवल ब थासे 
इमिस्यें सकभन हे स्व:जुल । उगु बखते श्रो गुहचश्वरी देवां 
यानंनस्ये हे महादेवं छोया हि दूत गणपि वगु खना थःःहं बरो 
गुप्तं तयातह्या पार्वतीयात उला वयना बिज्यात । उगु बखते 
पार्वतीया अन तोर्थे च्वना स्नान याना बालुका चेत्य दयेका अनेक 
प्रकारं पंचोपचार पुजायाना बरो एक चित्त तपस्या याना च्वंगु 
ब नन्दो भून्दी गर्गाप सकसिननं आकसनस्ये खंकल । अथे व 
पाती यात खनेसात्‌ नमस्कार याना थुपि गणछ हे तत्कारणं 
श्री महादेव तपस्या याना च्वंगु थासे थ्यॅक वना नमस्कार याना 
बिन्ति यात । 


हे महादेव, हे प्रभ्‌ छल्पोलया तपस्या याना च्वंगुया प्रभावं 
थों जिमिसं पार्वतीयात ल्वीकावे धुन । आ: बिस्तार याना 


बिज्याय मत्ये याकनहे बिज्याहुँ धका बिन्ति यात । अथ्ये बिन्ति 

यागु खं न्यना व नन्दि भून्दि सकल परिवारपि मूंक थः नं न्ह्योने 
च्वना थूगु प्रकार आज्ञा दयेकल । हे परिवार गर्णाप छिमिसं व 
पार्वती यात गन खनागु थ्व खं सत्यनं ख:ला जित धा: धका 
थथ्ये आज्ञा जुगु न्यना । हे महादेव थ्व खं सत्य नं खः ळुठमख्‌ 
जिमिस्ये ब पार्वती यात शान्त तीथं धयागु थासे च्वना तपस्या 
याना च्वंगु स्वया हतासहे छविन्त खबर कंवयागु खः। हे महारूद्र 
आः छाप अत्यन्त दिब्य रूप जुया उह्म पार्वती यात मोहं दग्ध 
जुइक रूप धारण याना बिज्याहुँ धका धागु न्यना व महादेवं 
तत्कारणं हे दिब्य रूप धारण याना जटा मकुटं पुर्‍या खगु ह्वाति 
त्रिशूल पाछाया ज:गु ह्वातं दमरू थाना नन्दि भून्दि पिसं बाजं 
थाकाः प्रथम गणदिसं ताल बिया म्ये हायका थःह्य जक नांचत 
पदकया उह्म पार्वती यात नापलाय्‌ धका प्रस्थान जुया बना उगू 
शान्त तीर्थे थ्येंक बिज्यात । 


थनंलि श्रौ गुह्ये इवरी देवीं उगु बाजा थागुया शब्द वयवं 
काः आ: धा:सा महादेव दल धका सीका 
तोपुया तल । अयोगु बखते श्री महादेवं 
परिवार जुया च्वंपि नर्द भून्दिपिके 
थ्वहे सखुला का:ग्वः पाद 


पार्वतीयात ग्वप्य याना 

अन तोथें थ्यनेवं थः 
न्यन का: छिमिसं घेगु थाय्‌ 
तौ गन दु जित क्यों धका श्री महादेवं 
इमिके न्यन । थ्व खं न्यना नन्दि भृन्दि सकसिनं हे उस्ये थुख्ये 
स्वया माला जुल । अध्ये माला जुलनं इमिसं गनहे ल्वीके मफया 
महादेवया न्ह्योने वया थथ्ये बिन्ति यात । 


हे महादेव जिमिसं थ्वहे थासे थी पार्वती देवी बिज्याना 


व बालुका चेत्य दयेका अनेक प्रकारं पूजा भाव याना च्वंगु थ्वहे 


SI. 

थाय खः। हे प्रभू छपि पत्यार मजूसा स्त्रया बिज्याहुँ । थ्व 
बालुका चेत्य यात श्री पार्बतीनं पूजा याना तःगु छाया तःगु थ्वहे 
ख हानं फलफूल आदि छायातःगुनं थ्वहे खः धका बयना बिल । 
अथ्ये फुक्कहे क्यस्ये लि महादेवया मने बिचायाना धाल । अहो: 
आढचर्य थो जित छलेयात देबं थ्व सम्पूर्ण हे पादतों चढे याना 
छाया जप तप यागु, याना च्वंगु निश्चयनं थ्वहे थासे खः। अवस्यनं 
थों जित देबं छले याना क्यंगु खः आः: जि थ्वहे तीर्थे च्वना 
पार्वती यात नाप लाना जि सकल परिवार गणपि नापं सहित 
याना उगू कंलाशे बने धका मने ल्वीका श्री महादेवं बरो एक- 
चित्त श्री त्रिरत्न यात नां कया छपिसं जि पत्नी पार्वती यागु 
ख्वा मखंगु ताकालं दत हे परमेश्वर व पावती यात याकन नाप 
लाका प्रशन्न जुया बिज्याहुँ धका देव याके प्रार्थना याना पूनर्वार 
थुह्य महादेवं थगु हे तीर्थ च्वना ह्वापा थ्येहे तपस्या यात । 

हे मंत्रीय । अथ्ये तपस्या यायां यायां १२ वर्ष पुरे जुस्यंलि 
छन्हुया दिने श्री गुह्य इवरी देवी जूसां थुह्य महादेवं आपाल 
कष्टं तपस्या याना च्वंगु खना मनस अति हष जुया थूगु प्रकारं 
आकाशबाणि घया हल । हे महारूद्र छ तपस्या यागु प्रभावं जि 
खुशी ज्वी धुन आः छंम्ह पार्वती बर्दान बिया छोय्‌ धका धाःगु 
शाब्द न्यना खुशी जुया थुगु प्रकारं बिन्ति यात । हे परमेश्वर 
छल्पोल सुखः, गुह्मख: जि मिल छापगु रूप दशन छक याये 
दसाज्यू धका: जन्ति यागु न्यता श्री गुह्चइवरो देवी महादेव 
च्वना च्वंगु थासे बिज्याना थःगु रूप दशन क्यना बिज्यात । 

गयो गु प्रकारं दर्शन बिल धाःसा सहश्रमुज होछिका ह्लं 

धरेयाना सहश्र श्रिषं, द्रो छिग्वो क्षों धरेयाना नरशिरमाला क्वखाया, 
हारंतिया पंचमूद्रा घरेयाना अनेक रत्नया मालां क्वखाया, कोटी 
सूर्यया तेज प्रकाश याना जाज्वल्यमान ज्वीक सिंहयागु म्हे 
बिज्याना उह्य रूद्र, महादेव यागु न्ह्योने बिज्याना थूगु प्रकारं 
आज्ञा दयेका बिज्यात । 

हे गौरी शंकर, हे महादेव धन्य धन्य छं तपस्या यागुलि 
जि सन्तोष जुय धुन । हे शशिषेखर छं आम छु इच्छां दुस्कर 
चर्या यानागु आम छंगु मनोबांछा जि पूर्ण थाना बी । काः छं 
जिके छु वर्दान कायगु फों धका आज्ञा जुगु न्यना थह महादेवं 
तत्कारण मिखा कना स्वया बिज्यागु बखते थःगु न्हचोने ईश्‍वर 
खारा जुया च्वंगु खना हथासं दना बना षोददा उपचार सहित 
पूजा याना अनेक प्रकारं जप, स्तोत्र, ध्यान आदि याना चरण 
कमले भोपुया नमस्कार याना बिन्ति याना च्चन । 

हे परमेश्वरी जगत व्याविनी माता थो जि कल्पना यांना 
च्वनागु छत्पोलं सिया बिज्यागु हे खे । थुलिया निम्तिजक जि 
तपस्या याना च्वनागु ख: । हे विश्वरूपिनि आ: जित याकनं 
पाबंती प्रशन्न जुया बिज्याहुँ धागु ख न्यना श्री गुह्य इवरी देवीनं 
जूसां थःगु द्रोछिका ह्वा यागु पाःह्वाती पलिकं हे छह्य छह्य 
पावती श्रृष्टि याना थथ्ये आज्ञा दयेका बिज्यात । 

हे शम्मु नाथ, हे महादेव, का: छम्ह पावती गुम्ह खः 
का: । हे महेश्वर थःम्ह छम्ह जक ल्ययाका: मखुम्ह काय भत्ते 
पका थथ्ये आज्ञा दयेक्गु न्यना थ्व महादेव बिचार याना सोबले 
पुनह उम्ह धाय मफया स्वजक स्वया च्वन । 


` 

हे मंत्रीय । पुनर्वार श्री गुह्य इवरी देवीं हानं आज्ञा जुल । 
हे महादेव का: छम्ह स्त्री पावतो गुम्ह खः याकनं ल्यया काः 
धका थथ्ये आज्ञा जूगु न्यना थुम्ह महादेवं ह्ला किर्पातन बिन्ति | 
यात । हे माता, हे गुह्य शवरी, हे जननी छल्पोलया महिमा खं | 
ह्लायगु जिके सामर्थ मदु हे परमेश्वरी जित याकन पार्वती दया | 
तया बिज्याहुँ । हे माता, हे नेरात्मा, हे जननी थों जि पत्नी | 
थुम्ह उम्ह धका धायगु सामर्थ मन्त । हे परमात्मा भगवती देवो | 
धका थथ्ये बिन्ति यागु खं न्यना श्रो गुह्य इवरी देवी जूसां थःम्हं | 
धारणा याना तंगु १००० का ह्लानं फुकहे यपु क्वपु याना केबल 
छम्ह जक पार्वती याना प्रकाश ज्वोका कयना थथ्ये आज्ञा 
दयेका बिज्यात । 


हे शकर, हे महादेव का: छंम्ह स्त्री पावती थ्व खला: नां 
धका वंगु ह्वाते लह्वाना बिल । 


हे मेत्रीय थयोगु बखते थुम्ह पार्वती जूसां श्री महारूद्र 
यात प्रदक्षिणा याना चरण कमले भोपुया नमस्कार यात । उगू 
बखते महारूद्र थथ्ये बिन्ति यात | हे परमेश्वर छल्पोल यागु 
कृपान थौं जि स्त्री पावेतो नाप लाय धुन आ: जि सन्तोष जुल । 
जि कंलाश तोता वयागु आपालं दयेधूंकल छल्पोलं जित बिदा 
बिया बिज्याहुँ । हे परमेश्वर धका थथ्ये बिन्ति याना धागु खं 
न्यना श्री जगत माता जुया च्वंम्ह श्री गुह्य वरी देवां जूसां 
थथ्ये आज्ञा दयेकां बिज्यात । हे महारूद्र आः छ जूसां शिवशक्ति 
स्वरूप उमा महेश्व धायका थःगु परिवार नन्दि भून्दि प्रथम 
गण, भूत, प्रेत, पिशाइच आदि सकल परिवार गण सहित याना 

परम आनन्द नं कोत्येश्वर धायका हाकनं ह्वापा तपस्या यानागु 
तीर्थे च्वना सकल मनुष्यपिके पूजाभाव कया अष्ट सिद्धि धयागु 
फल बिया च्वं: । हे महारूद्र, हे पार्वती छि'प'नह्य हे आ: गुबलेंहे 
बियोग ज्वी मखुत । कल्प कल्पान्तर हे तकनं शिवशक्ति स्वरूष 
जुया स्थिर ज्वीमा:। हे रूद्र महादेव हानं छ सेवा यानागु 
बागमती व मणिरोहिणी त्रिवेणी सङ्गम रथाने लिपा कालाम्तरे 
शंकर तीर्थं धका नां प्रसिद्ध ज्वी । हे महारूद्र थःगु नां उमा- 
महेश्वर जुल धका थथ्ये आज्ञा दयेका बिज्यात । थुगु आज्ञा न्यना 
श्री महादेबमा मने अत्यन्त हे हर्ष ज्वीका थृह्य इश्वर यात 
नमस्कार याना थ ह्य स्त्री पार्वतीया न्हयोने आज्ञा जुल । हे स्त्रो, 
है प्रिय पार्वती जि छंगु स्वा मखंगु आपालं दत थो यागु दिने श्री 
जगत माता श्री गुहघ ज्वरो देवीया प्रसादं छव जिव नापलाय 
दत धका थथ्ये आज्ञा दयेका बिज्यागु न्यना पार्वती बिन्ति यात । 
हे प्रभू महारूद्र, हे स्वामी थौं श्री गुह्य श्वरी यावय तपस्या ब्रत 
याना च्वनागु पूर्ण मजूनी । हे स्वामी आ: छिसं थुगु तपस्या 
यातनों पूर्ण याना समाप्त ज्वोके धका अनेक प्रकार यागु पूजा 
सामग्री दयेका पावंती देवों षोदश उपचारंनं श्री गुह्य इबरी देवी 
यात पुजा भाव याना अनेक स्तोत्र आदि याना प्रदक्षिणा याना 
नमस्कार याना शो गुह्य इवरी देवो यागु अमृतोदक पानयानः 
श्री इश्वर याके बिदा कया थः परिवारं सहित याना थःगु 
कैलाश पर्वते थ्येक वन धका श्री शाक्य सुनि भगवान मैत्रीय 
ह गा सूत अ लोक गणपिन्त आज्ञा दयेका 
भू पुराण बागमती मारदायनो 
संगमे शान्त तीथे श्रौ महादेव पार्वती उद्धार कोत्यइवर प्रसिद्ध 
गाम द्वितीय अध्याय सम्पूर्ण समाप्त । © 


शङ्कर तीर्थ 


उ&नमो रत्न त्रयाय: । । श्रो त्रिरत्नयात नमस्कार । । 
पुनर्वार हाकनं श्री शाक्य सिह भगवान मंत्रीय बो।धसत्व यागु 
ख्वा स्वयां थथ्ये आज्ञा दयेका बिज्यात । 


हे मंत्रीय बोधिसत्व छं शान्ततीर्थ यागु माहात्म्य न्यने 
घूंकल आः शङ्कुर तोर्थयागु माहात्म्य कनेत्यना छं न्यो । हिमालय 
पर्बतया सन्नधाने नेप'ल मण्डलय बागमती, मणिरो।हनी व रूद्र- 
धारा सङ्गम जुया च्वंगु त्रिवेणी घंगु तीथे छगू दया च्वन । थ्व 
तीथे छको जक मोल्हुया मात्रन मेगु तंथे छिको मोल्हुयागु उति 
मज्‌ । हान थुगु शद्कूर तीर्थे च्चना लः जक तोना मात्रनं थःगु 
शरीर यागु कायवाक चित्त शुद्ध जुया सम्पूर्ण रोग व्याधि बिष 
आदि नाश्ञ जुया शरीर शुद्ध ज्वीका च्वने दे। 


हे मंत्रीय, थयोगु उत्तम जुया च्बंगु तीर्थया उत्तर दिशाय 
हिमालय पवेत दयाच्वन, थ्व पर्वते सम्पूर्ण तथागतपिसं 
तपोद्रत याना थः थःगु सनोकत्पना पुरेयाना च्वना च्वनी । थ्वहे 
वबंतया दथ्वीसं आपाल त:धंगु बगेचा दयाच्चन । थ्व बगेचास 
छचाखेरहे सिमां चाहयका अनेक फलमूलं सहित जुया च्चन । 
थाय्‌ थासे पुखुलि चाहीका उगु पुखुलीस पत्यस्वाँ, उफोस्वां, 
चःस्वाँ अनेक प्रकारं बासना वयाच्चंगु षट्ऋतू, खुणुक्रत्‌ याग 


श्र 


७ 

स्वाँ होया उके श्रमरादि पंछिगणपिसं रसकया शोभा दया च्वना 
च्वनी । अनेक प्रकार यागु मृतसंजिवनि धयागु जरिबोति वासलं 
संयुक्त जुया च्वना च्वनी । अनेक प्रकारयापि छंग पंछि बनजन्तु 
धयापि सिह, व्याघ्र, भालु, चितुवा, चला आदि सकसिननं 
थः थःगु इच्छार्थे नया, त्वना बरो आनन्दं ह्यिता च्वन । 
अथ्येतूं उणू बगेंचास अनेक फलमूल स्वाँया फाल जुया च्वना 
च्वन । 


हे मैत्रीय उगू बगेचाया दथ्वी अगाध धयागु तःगागु गाः 
छगा दुगु जुया च्चन । उगु व गा:ले सुनाहे अध्य थव्य धका 
अगम्य कायमफू । व गाले दंकहे नाः दया पुरे जुया उगु ना:लं 
सिमा बुया बया तःमाजुया वहे सिमाया हः कचा हाया बना 
घ्नां तोपुया ख्यउँस्य च्वना च्वंगु दु । थायथासे ल्हो आदि दया 
व ल्होंयागु सिलिन्ह्यादया च्वंगु दु । हानं व गाले जलोका घेवि 
की, पतंग, सुल्‌प्या आदि दया अन्धकार जुषा च्वना च्वन । 
उजागु थासे च्वे बुवा वया च्वंगु बरो तमागु तितू सिमा छमा 
दथा उक्ि यागु कचा आपा दया तितूसि फल आपा सया उगू 
केचा फय्‌ मफया व गाले थाके जुया तोपुया उगु गा: खनेहे मदया 
च्वना च्वगु दु । पुनर्वार तुन धयागु न्हायूकं छा: घाय भादि 
झ्याम्म तोपुया च्वंगु दु । भ 


हे मेत्रीय थथिजागु बगेचाया अधिपति जुया च्वंह्य: सुधासा 

हम बोधिसत्वया अवतार कया च्वंह्य सकल माकया राजा जुया 
आह धर्म कुबलाक्ष धयाह्य माक छहा: वहे बगेचाय्‌ च्वना श्री 
त्रिरत्नयागु सेवायाना च्वनाच्वंन । गजागु प्रकार सेबायाना चोन 

धाःसा छि छि हे तीर्थ स्नान याना उगु बर्गेचायागु स्वाँ सिसा- 
फल छाना हया श्री त्रिरत्न यात चऱ्हरे याना थःगु कायवाक चित्त 
शुद्ध याना ह्लि स्वक मोल्हुया बरो एकचित्त बोधिब्रत धारण 
यांना तपस्या याना चोल । 


हे मैत्रीय थकेयागु पुण्यया प्रभावं व कपिलाक्षे धयाम्ह 
माकया उगु बर्गंचायू फलफूल स्वाँ आदि आपाल वरहे ज्योका 
सम्पूर्ण पंछि गणपि फुक्क्रहे आनन्दं मनोहर जुया स्वर्ग इन्द्रयागु 
नन्दन ब्रगंचाथ्यें तुल्य ज्वीका चोन । छन्ह यागु दिने पाँचालदेज् 
घंगु पतौति देशयास्ह ब्राम्हण छम्हेसिया सातेगु छगू बथानहे हया 
ळवया बबं बबं उगू बगेचाया सिथे थ्येन । अकस्मात उगू बगंचा- 
या ळालं भालु छम्ह पिहाँ बया ब भालुं सायात ज्वनेत्यन । 
थ्व स्वया ग्याना व सांत फुक्कहे न्ह्यपं तितीं स्वाका 
बिशब्दं बिद्वव्दं हाला उल्यें थुख्यें मदयेक बिस्यूंत्रन । 


हे संत्रीय, अथ्ये व सात बिस्यूं बंगु खना थ्व स्वया व 
ब्राह्मणं थम्हं ळोयेहयापि सात मदुगु खना उगु बगेचाय्‌ ट्वाहाँबना 
न्यंकनहे माला स्वत । थथ्ये माला स्वो जुजुं जुजु क्रस सित वना 
चोचों चोचों अन उळान घंगु बगेचाया दुने दथ्वी लावन । उगू 
थासे धालसा स्वासा फलफूलमा सहित जुया चोंगु अजागु थाय 
खना व ब्राम्हणया आपालं थकाई लगेजुगुलि नेगु तृष्णां जुया 
अन हे हाया वया चोंगु फलफूल कया ननं ननं क्रमेसित अन 
बगेचाय्‌ दृहाँवना चोन । थथ्ये व ब्राम्हण सा माले धका मावोम्हः 
उगु फलफूल नेगुया लोभे लाना थ्व द्राहम्णया सा मालेगु लोमन। 
फलफूल नेगु रसे भुले जुया ववं बबं उगू तितू सिमायागु न्ह्योने 

व्येक वन । थथ्ये व ब्राम्हण अन स्वोबले अत्यन्तहे बालाक पाके 
ज्वीक सणा चोंगु तितूसिमा खन: । थथ्ये खनेसात. व ब्राम्हणं 
उम्मू तितूसि खाना नल । थथ्ये ननं ननं उगू रसे भुलेजुया बबं २ 
अन आगाध जुया चोंगु दहंया फुसे थ्योंक्र लावन । वथःसे उम्र 
सिमाय तितूसि तसकहे सया कचांहि फयमफ्या लचके ड्या 
बबछुना वया चोन । थ्व सोया व असतोपिम्ह ब्राम्हण उगू क्वछुना 
वया चोंग्र कचाखना बहे कचाप्त ज्वना थाहाँ बने धक। न्हचाय 
मढु २ व कचा ज्वना उगू तितुसि खाना नेत सन । उगू बखते 
दैब संजोग व ब्राम्हण ज्वना तगु कचा छगुलीं पालेथ्यें तोधुला 
वया उगू अगाध जुया चोंगु दहने कुतं बन । 


हे मैत्रीय, थथ्ये ठुत्‌ बना उगू दहने दुने झुतुनाले लाना 
तुना बना चोन । थयोगु बखते व ब्राम्हणया अथ्ययाय्‌ थथ्ययाय्‌ 
मदयेका अमलं काम्हथ्ये ज्वीका मिखा ख्यल्लहीका अजान्य ज्वीका 
मूर्छा जुया चोन । पलख जास्येलि चेप्टादया थःगु मन जक 
भारा मिका धाल । हाहा थौं जित गथ्य जुल गयोगु थासे लात । 
थुजोगु अन्धकारं ख्येउस्ये चोंगु धका निपाल्हातनं पत्ति २ याना 
स्वतः । थथ्ये सोबले गनं २ भ्यतिना, गनं २ ल: दु, गनं २ 
ल्वहं दु, गनं सिमाहः आदि दया चोंगु थजागु यासे सापहे बल 
पिकया सिमाहःया हें चोता उख्ये थुस्ये सोया घाल। अहो 
आइचर्य, थ्व छुजुगु थन जि छुंहे खने दुगु नं मखु । थ्व छु घंगु थाय्‌ 
सपना जक खला सपना धायत जि र्‍हयो वगुहे मखु धका हाला 
च्बे बवे जबं खबं सोया ल्हात खिना ताउति सोया चोंबले सिमा 
कचाया होतं नौयागु प्रमानं आकाशयागु तुयूजः भतीचा खनेदत । 

उबले व ब्राह्मणया मनं भापिलकि हाहाः थ्वजा अगाध दहंया 
गाले कुतू वंगु खनिः जि असंष्ये लोभिम्ह असंतोषी जुया थजागु 
गाले दुना च्वने साल । आ: थ्व गालं गुबले जि उत्रे जुया वनेफ 
आ: जित सुनां थकावयी । थौं जिगु छे माँ बोः, स्त्री, पुत्र, पुत्री 
दया च्चंगु दु । थुमिगु ख्वा गथ्येयाना स्ववने । हाहा देब हे 
भगवान धका थथ्ये हाला च्वन । अयोगु बखते वत अनगाले 
च्यंपि को पतङ्ग तयसं वया हुन्न्‌ हाला तोपुया हितोना न्याना 
च्वन । मेपि जलोका धाप सुल्प्या आदि पिसंनं हितोना न्यानाहे 
च्वन थथ्ये न्यागुलि उगु बेदना सहयाय मफया थ्व ब्राम्हण तस्सक 
हे अति बिशब्द २ ख्वया आयामा २ आयाबाबा २ धका थथ्ये 
हाला स्बया हाहा जित आ: थुगु थासं थकया रक्षा याना बीम्ह 
भगवान सुवइथ्ये हे भगवान धका हाला च्वच्च २ प्यन्हु च्यान्ह 
दस्येलि थ्व ब्राम्हणया शरीरे प्राण जक बाको ज्वीक अन च्वंपि 
की तयूसं न्याना न्याका थयोगु प्रकारं दुःख भुक्तमान याना 
च्वन । 
छन्हुया दिने बहे बगेंचायाम्ह, अन बांस याना च्वंम्ह धर्म- 
कुवलाक्ष माकनं थःगु नित्याचार सिधेका अन उछान बगेंचाय 
न्यंकनंहे बिचार याना अनेक प्रकारया स्वाँ थ्वया सिसाफल 
खाना गुम्ह श्री त्रिरत्न यात पुजाभाव याना चच्हे याना तोत्र 
प्रदक्षिणा याना थः इच्छा जुथ्ये फलाहार याना बरो एकचित्त 
हर्षमानं याता उगु बगेंचाय म्हिता जुल । थथ्ये म्हिता न्यंकनं 
स्वया ववं ववं उगु अगाध दहंया सनीपे श्ये वन । 


हे मंत्रीय, उणु समय व गाले कुतूं वना च्वम्ह ब्राम्हण 

छम्ह बरोबर स्वया हाला ह्या च्वंगु शब्द ताया थुम्ह कपिराजां 
जसां व हाला हगु, स्वया च्वंगु शब्द न्यना तोजक उगू गाले 
थःगु न्हायूपं दिका न्यना स्वतः । अथ्ये न्यना थनहे खः घंगु 
सीका अहो आश्चर्य थ्व छु खः न मनुष्यला, भूतला, प्रेतला, 
पिशाइचला सुखः थ्व धका बव स्वया थथ्ये धया छोल । अरे 
छ सुहं आकन छाय च्वनागु खः धका थथ्ये न्यंगु शब्द ताया व 
अगाध गाले च्वना च्वंम्ह ब्राम्हण च्वय्‌ थस्वया बिन्ति याना 
हल । 


हे परमेश्वर, हे प्रभू जि मेपिमखु, जि छम्ह मनुष्य ब्राम्हण 
खः , छुयाय तितूसिया लोभंयाना थयोगु ग्रगाध गाले च्वना 
च्वने माल । हे परमेश्वर जि थुगु गाले च्बना च्वनागु तन्हृहे दत 
हे प्रभू जित थ्व गालं थकाया याकनंहे उद्धार याना बिज्याहुँ । 
हे देब छल्पोल यात नमस्कार धका थथ्ये बिन्ति याना धागु खें 
न्यना थुम्ह धमे कुबलाक्ष माकनं धया छोल । हे मानव आमजोगु 
थागा मदूगु गाले कुतूंबना च्व॑म्हेसत जि गथे याना छन्त थकायगु 
धया छोतः । थ्व खं न्यना हानं बिन्ति याना धाल । हे प्रभू, 
हे इश्वर छपिसं न्ह्यागु जतन यानासां जित याकनहे छक उद्धार 
याना बिज्याहुं । धका तसक हे ज्वरं स्वया बिस्ति याना हःगु 
उगु खं न्यना थुह्य कपिराजा माक्या मने अतिहे दया करूणा 
वना बिचार याना स्वतः । खजाखः बिना आतुर परेजुया च्बह्य 
यात उद्धार यायगुहे तःघंगु धमं खः। उलि जक मखु सिना च्चंम्हे 
सित जीवदान बोगु जुल । हानं थयोगु २ परेजुया च्वपिन्त 
उद्धार याय घगु जुल । थ्व त.घंगु धमं खः धया तगु दु । आः 


ER 

श्वेत नं तसकडे आपत उघीका सिनाहे च्वंह्य धासा छुंमपाः 
उके श्वेत जि थ्व जिगु ज्यूयाहे माया मकासे याकनहे उद्धार याये 
थुगु पुण्ये जित तःधंगु धर्म दइ धक्का मने ल्वीका थथ्ये घया 
छोत: । 

हे ब्राम्हण छपिग्त फ:सा जि उच्रे याना बी तर मनुष्य 
घेषि विश्वास मदु । अथेया निति छं विश्वास घातक याव मख 
खःला हे ममुष्य बका धपा छोत: । थ्व खें ग्यता ब्राम्हण धाल 
हे त्रेलोक्य नाथ इश्वर जित उद्धार याता ब्यूम्हे सित जि गथे 
याना विश्वासधातक यायी । नयना मात्रनंहे अपराधगु खें थो 
पाप कर्मंयाना नाप थथिगु दुःख सिया पापे दुबिना च्चने माल 
घयाँ अन्योगु पाप कमें मनतया जूम्ह छु गति उदी । नरकवास 
मलाईला । हे परमेश्वर जिन छपिन्त सत्य सत्य अयागु दिइवास 
घातक यायमखु । याकनं जित उद्धार याना बिज्याहेँ धका बिन्ति 
याना धागु खें न्यना पुनर्वार कपिराजं धया छोत: । हे मानव 
आमथ्ये जुस्यंलि छ हथाय चायमते छन्त जि उद्धार याना बी 
धका धया थःगु मनं बिचार याना रवल । 


आः थ्व गाले दवाँ बतेत छूं सामान मदु छ्यासा थिकउबी 
धका बिचार याना स्वडले छगु बिचार लुया वल । आः थ्वहे 
सिप्राया कचा जोता ति न्हुया थुख्यें उख्यें, उस्थें थुख्यें याना 
सिमाय जुना निक स्वक तिन्हुया स्वबले अन च्वगु ल्होते जूबने 
अथ्य जुना देत लकूंछिना तिन्हुया थुख्ये च्वंवे धका थःगु मतं 
बिचा याता तगोगु ल्हो छग पाछाया तिन्हुया उगु सिमाय जुना 
व ज्राम्हणयात स्वया मनं मनं धाल। थपागोगु ल्हो छग पाछाया 

तिह्हुया स्वयाला थंनथ्येंक बेफु धास्येंलि थ्व मनुष्य छम्हेसिगु गुलि 
हे बोज दयि धका आपा दःसा थ्वहे ल्हो छगया ब्बतिमखा दयि 
धका मने त्या अन बगचायागु फलफूल नेगु जवना ब कपिराजां 
थ्व ब्राम्हण यात दया तया का: जिवे धुन धका उगू गाले बवाहाँ 
वना थ म्ह ज्वना वनागु फलफूल बिया नकल । थथ्ये व ब्राम्हण 
उगू फलफूल नया नेधूंका उम्ह कॉपराज धर्म कुवलाक्षयात 
नमस्कार याना च्वन । 


थुगु बखते थ्व कपिराजां व ब्राम्हणयागु कपाले ज्वना 
धाल । हे मानव देर हथायचाय मते छन्त उद्धार यायत वयाह्य 
जि ढु । आः छ जिगु म्हे च्वता क्वातुक ज्वना मिखा तिसिना 
च्वनावा धका थुम्ह कृपावन्त जुया च्वम्ह धर्मकुबलाक्ष कपिराजां 
थ.गु म्हे च्वंगु दववहे बलपिकया तिन्हुया उगु गा:या च्दसं च्वंगु 
सिमाय जुत । थुगु प्रकारं न्हेकति तिन्हुगु बखते ब अगाध दहंया 
गालं तरे जुया थांवया आनन्द पूर्वकंहे व द्राम्इणयात बचेतया 
फलमूलादि तृप्त ज्वोक नका: बंगु शरीरे हि त्वना न्याना च्वंपि 
सुल्प्या आदि लिकया बाँलाक बिचायात । थुगु बखते व ब्राम्हण 
यात धाल कि हे मानव छन्त थकयागुलि जि सापहे बल तुते जुल 
परिश्रम जुल उक्यं जि सापहे न्ह्योवल । आः भतिचा देना 
च्वने छं जित छक बिचायाना स्वयाच्च । थन थुगु बगेंचास धूं 
भालु, किसि आदि दनजन्तुया भय दु। छं भतिचा थुलि होस 
याना च्चं । जि छक द्याने धका व ब्राम्हण यात धाल । व खं 
न्यना ब्राम्हण घाल । 


हे प्रभू छपि जिगु म्हे यना बिज्याहुँ धका थःगु मुले व 

कपिराज यात थेन । थुम्ह कपिराजाया मने छूंहे केफियत मतस्ये 
निसंकाहे व ब्राम्हण यागु मुले गोतुला आनन्द न्ह्योवेका च्वन । 
न्ह्योवेका च्वंगु घो निघो प्यघो जास्येलि व ब्राम्हण थथ्ये मने 
ल्वीकल । हाहा थों जि छें बना पुत्र पुत्रीपिनिगु ख्या गुबले स्व- 
षने दयिथ्यें, छें धालसा आपाहे तापानी थों जित छें थ्येंक सुनां 
तया बी । जि थः थःग्हं बने धालसा तसकहे दुलंव जुया च्वन- 
तिनि बमलानि । जिगु म्हे छुंहेमन्त हि दक्वहे जलोका, सुल्प्यां 
न्याना फुयि धूंकल । मेपि कीतेसंनं त्वना मदये धूंकल उक्ये जि 
न्यासि बनेगु सामर्थ हे मन्त । आः छुयायगु थन बने च्चंगु फल- 
फूल जक नया जित छु तागत दे थुलि तक नयमखना गंंसिज्वी 
धूंकल जि थथ्ये निर्बल जुया च्चंम्हस्ये थुगु शरीर बलाका गथ्ये 
थ्व दुर्गाबनं तरे याना बनेफं । उकयें श्व दुर्गाबनं तरे ज्वीत थ्वहे 
माक यागु ला नय दसा जक जिबलाई धका थथ्ये मने ल्वोका 
थःके मुले आनन्दं द्यना च्वंम्ह माकयात तौजक मचायक वगु छयों 
बेंदिका क्वेतया आः बिस्तार याना च्वने मजिल बखत थिक जुल 
धका मतितया निएचब याना ब दूरात्मा चन्दाल मंन जुया च्वंम्ह 
लोभं करूणा चित्त मदया च्व॑म्ह व ब्राम्हण दूलंब जूसां नं लोभया 
बसं तोजक दना दना म्ह थररं खाका खाका तहा जक फेररं खाका 
तग्वगु ल्हों छग कया हया उगु ल्होंतं म्हुया ब कपिराजायागु 
छ्योने ताके याना बरो बेगंहे प्रहार याता कयका बिल । थ्व 
लोके नेपित्या म्हेसिनं छु जक मयायि ज्याया अनुसारं हरबरे 
जुगुलि छता दूर्बल जुगुलि, निता बिव्हल जुगुलि, स्वता थुकेयाना 
व बाम्हर्ण केक्‌गु ल्हों ब माक यात स्यायत मलास्ये न्हघलं 

चायकेत जूवन। व ब.लें अथे ल्होंतं च्वूसानं व माकया छ्यो चूण 
मजू बंगु धर्मया प्रभावं वंत छ्योंने मलासे आत्मा ढुम्हस्ये मि 
सहितगु बज्त्रथ्यें तचोगु शाब्द वेक मेगु ल्होंते जूबन । उगू ल्हो 
यागु शब्द न्ह्यलंचाया वाथाक दना सुनां केकलथ्यं धका तिन्हुया 
उख्यें थुख्यें स्वबले बहे बाम्हण छम्ह सिवाय मेपि सूंमखं । 
अयोगु बखते थ्व ब्राम्हण जूसां ह्य थररं खाका, ख्वा वचुसे 
च्चंका, भुयूचोति हायका ग्याका च्व॑म्ह थुम्ह ब्राम्हण यात स्वया 
थुगु प्रकारं न्यका ध।ल । अरे चण्डाल पापात्मा विश्वासघातकहा 
मनुष्य छं जित प्रहार यात । हे पापात्मा धका थुह्य धर्मकुबलाक्ष 
माकनं धागु खे न्यना ब ब्राम्हण ह्वा बिन्ति याना धाल। हे 
ईइवर, हे प्रभू क्षमा याना बिज्याहुं । मेता कारणं मखु छपिन्त 
प्रहार यानागु । जि सारि हे दुबल जुया छे बनेगु सामर्थ मदया 
जि याकनं बल्लाकेया निम्ति छपिगु शरीर यागु बवागुला हि 
नःसाजक जि बलाना याकनं छें बने फं धका मतीतया जिन 
छल्पोल यागु शरीरे प्रहार यानागु खः। हे प्रभू धका थथ्ये बिन्ति 


याना च्वन । थुलि बिन्ति याना धागु न्यना कपिराज बानर 
राजां धाल । 


हे दुष्ट, हे पापात्मा धिकार छंगु जन्म छंगु ख्वाजकहे स्वे 
मत्योः थुक्‌ धका फुकल बिल । हे पापिष्ट छं विश्वास घाटक 
यागु प्रभावं छं श्वयःसिकन तच्वगु गाले, नके कुतू बने मालि- 
तिनि धका थथ्ये धया उगु थास ल्याहां बन । 

हे मेत्रीय, अनंलि थुम्ह कपिराज माक्न मने ल्वोकलकि: 
अहो आश्चयं थ्व पापात्मा विञवासधातक ब्राम्हण यात जूसां 

हनि बयाग छे तक तेयेंके छाय घासा अर्धामयात धर्म जिते यायेमा 
श्री त्रिरत्न देवता बिचार याहैयायिनि थका मने तया ब ब्राम्हण 
वागु थातेतू लिहाँ वया करणाया सागर जुया च्यम्ह माक्या 
राजा है दुष्ट पावात्मा, है ब्राम्हण कानु नि छगु छे येके छन्न 
तयाबी निगु म्हे च्च बःका थया लक छिना ब ब्राम्हणयागु छे 
ध्यक लिक च्च॑गु गावि छथाय तोता थुम्ह कपि थेम्ह माकया राजा 
अर्ल लिहाँ बया आनन्द श्री त्रिरत्न यागु भक्ति याना च्यवन । 


है मंत्री, अनंलि व पावात्मा विद्रवासघातक ब्राम्हण उगू 
गाम्रं थःगु छे ध्यंक्ष बना सकल जाहान परिवारपि च्यना कुदाल 
वार्ता याना थम्हें दु:ख सिया वेरु छे, कपिराजां उद्धार यागु छे 
उम्ह कथिराजा यात अपराध दानागु खें फुक कना आनन्द च्यना 
च्यवन । थथ्ये च्वच्बं २ तिला प्यला दया वस्येलि ब ब्राम्हणया 
शरीरे अकस्तमात म्ह पवात २ बेगर चिम कुष्ठ रोगं थिय्र। क्रमध्ये 
घा: मुद्या उग्र घा:ल॑ छि हि 'याहाँ वया । करमध्ये बचें 
जुय्रा किला धोगिश्रें थोगिता तुँदाया नबया बल । आशये वयागु 
शरीरे सर्वा द्भ स्थेता धौगिना दुर्गंध॑ नवया जल: खला; त्वाले 
नापं हैं ब्याप्त ज्वीक नवया अतत्वाले च्वि गुलि थःगु छे तोता 
पर्यागु छे च्यवन, गुलिसिया उगू द्रारीर धोगि नवगुलि नेगृहे 
'हचि मलुया रोगं कया वल । गुलिसिया बाकिथया बान्ताजकर 
याना च्वॉपि । थुगु किस्म उगू खाले चना च्याप सकिनं है 
नवग्रुलि शारीरे रोग ज्वीका सकसियहि दुःख ज्वीका च्वनाच्चन । 

हे मैत्रीय, अथ्ये ब विद्वासघातक पापिया परिबार बयागु 
लागि अनेक उपचार याना शान्ति स्वहित याना पूर्व संकल्प आदि 

अनैक दान धर्म सहित याना देव देवता पिन्टन पुजा भाव याना 
बिल लं छुँ है उपचार लगे मंजू । वयाग्नु कर्म फलं छुगु ठया 
निति बेत छनळल हे उग्र रोगं प्रस्त जुया क्ली ह्वी हे व रोग बन्दै 
छुपा छर्सिनसेंहे बेगर शारीर त्यादया, मिख्रा निग जक पर्नु २ 
कना म्हुतु छप्वा जक आयाम २ थका हाला फिर्य छम्वारा 
जुया च्च । 


है मैत्रीय, थब्ये दुष्ट पापात्मा यात तग्धगु कुष्ठ रोगं 

केका भा ठुति मदयेका म्हया आकार मदयेका खाली स्वास छगु 
जक बाकी उ्वीक महा नरके च्वना च्वन । अथे जया च्चना 
श्वंगुलि ब देशे तसकहे दुर्गन्ध फिजे जुया समस्त देवतागर्णाव 
जुल, लोकजनपि जुल, उग थासे च्वने मफघा भ्रष्ट जुवा रोगं 
कया सम्पूर्ण हे थ: थःगु छें तोता प्यहाँ बल । हे तरो छम्ह 
निम्ह जल खस त्वाया दाजु किजा विसं जक व बिठवास घातक 
वराह्मणया परिवार पिनिगु न्हृघोने वना थगु प्रकारं घाल । हे 
ब्राह्मणपि आम पापात्मा यात थन तयेमते कः ` 
गन्धं याना आपालं लोकि थुगुत्वा 
षु छे नापं तोता मेमेगु त्वोले च्वंवने धूंकल । हे ब्राह्माणि 
थ्वंत क्व्मिसं साया काय म्वाल५ याकन हे थ्यंत त:धंगु दूर 
HE आम पापात्मायात छिमिसं नहयाको हे उपाय 
शि जु i \ वं याना थःगु पापयाकयें सकल देवतापि 
झा कया नह त गती रि रमा 

खं न्यना ध्वया परिवार पिसं 4०१». ... 

न व पापिष्ट यात स्वया च्वने 


आम वगु द्रीरयाग 
(अर्थात्‌) थुगु थाय तोता 


._ या 

मफया नवया घौचाया थिथिहे खं ल्हाना सकल दाजु किजा पुत्र 
पौत्रपि सकसिनंहे राजाया थाय जाहेर याबना राजाया आज्ञाथ्ये 
थुह्म पापात्मा विवासघातक यातः निह्म स्वह्मसिनं कुबिया उगू 
धासंयंका महादूर बने सूर्ययागु किरण हे मढुगु थासे अघोर बने 
दुने बाना तोता लिहाँ वल । 

हे मंत्रीय धका श्रो शाक्य मुनि भगवानं आज्ञा दयेका 
बिज्यात । 

थ्व खें न्यना मंत्रीय बोधिसत्वं हाकनं बिन्ति यात । | 
भगवान सर्वज्ञ थ्व महारोगो यात बने वाना थकुस्येलि छुजुलले 
गये जुलले हे भगवान प्रभू व उखुंनुहे सितला अथवा बनजन्तु तेसं 
नलला सूं देव देवोपिगु थासे लाना उद्धार जुलला गथे जुल । 
हैं भगवान जित आज्ञा दयेका बिज्याहुँ धका थथ्ये बिन्ति याना 
च्वन । थुलि बिन्ति यागु न्यना श्री भगवान थथ्ये आज्ञा दयेका 
बिज्यात । 

हे मैत्रीय, ब कुष्ठ रोग जुहा पापियात छ्जुया च्वन धासा 
उगु वन छगूलिहे ब्याप्त ज्वीक आयाम २ धका हाला ख्बया 
अति दुःख ज्वीका ग्वारा २ तुला जुया च्वन । अथ्ये हाला ख्वया 
जुलनं वेत अन वने च्वंपि जनावर सिह, धूं, भालु, सि, चला 
आदि जन्तु तेसं सुनाने थ्यू जकहे मवों । झन थ्व पापात्मा दुथाय 
बने मच्वंसे मेगु थासे बिस्यू वनीगु । हानं थ्व कुष्ठरोगी पार्पी 
गन २ व जनावर च्वना च्वंगुख अन २ हे थःत नकेत ग्वारा २ 
तुला इमिथाय्‌ न्ह्योने बनी अथे वगु खना व जनावर त फुकहे 
त्रासं ग्याना बिस्यू २ जुया च्वनी । 

हे मंत्रोय, वथ्येंनतूं उगु बने च्वना थः थःगु स्वर पिकया 
हाला च्बंपि ळंग पंछि गणपिनं व पापी कुष्ठरोगी वन हे थ्वक 
आया २ धका हाला च्वंगुलि थुपिन फुकहे मेगु थासे ब्वया 
च्रं वन । हानं अन बने पुस्करिणी धयागु पुख्‌ दया निर्मल जुया 
अत्यन्त वास वेक ह्वया च्वंगु पलेस्वाँ, उफोस्वाँ, पारिजास्वाँ, 
क्रेतकिस्वाँ आदि ह्वया श्रमरगणपिसं रस कया च्वनीगु अजागु 
तं फुकहे ब कुष्ठरोगी यागु दुर्गन्धं याना थ्व स्वाँतनं ळवाजुया 
बना विस्वभा जुया वना च्वन । 


हे मंत्रीय, अथ्ये हाला ख्वया च्चंगु तन्हुमछि हे दया वसेलि 
छन्हु पांचाल देशयाम्ह राजाया मन्त्री काजी, भार्दार प्रमुखं 
असंख्ये सन्य सिपाहि सहित याना सिखार म्हित वगु जुया च्वन। 
अथ्ये ब राजाया सिखार म्हिता वव २ छन्हुया दिने ब कुष्ठ- 
रोगी ब्राम्हण च्वना च्वंगु थासे बने लावन । उणु बखते व 


` कुष्ठरोगोया शरीर धोगिना अत्यन्त दुर्गन्धं नवया च्वना च्वंगुलि 


फिजे जुया च्वना च्वंगुलि उगु बनस बनचर आदि सूंहे खने 
मदया राजां जसां आज्ञा दयेकल । भे 
हे मन्त्री गर्णाप थनजा अकस्मात हे महा अघोर दुर्गन्ध 
वल । अति भयानकं हे आयाम २ धका हाला नं ह्या च्वंगु शब्द 
वया च्वगु दु । थुगु बनेजा जन्तु धेपि सूंहे खनेनं मदु अतिहे 
भयानक जुया च्वना च्वगु दु । थ्व छु हेतूं जुया च्वंगु । हे मन्त्री 
गणपि का: छिमिसं चाहिला परिक्षा यानासो धका आज्ञा देक 
गो अन बने वना थाय्‌ थासे चाहिला माला स्वोबले व कुष्ठ- 
गीया थासे लावन । ब स्वया राजायात जाहेर याना कंवल । 


शब खे न्यता राजा आदि सकले वना स्ववं बले उम्ह कुष्ठरोगो 


गजाम्ह जुया च्वन धा:सा अत्यन्त भयानकम्ह हचाउंसे, 
च्वंम्ह हहा तुति मदुम्ह ल्होथ्ये छग्वारा जुया तुंजक वायां २ 
दायका मिखा निग जक पुलु २ कना आयाम २ धका हाला च्वम्ह 
व पाविष्ट रवारा २ तुला दया राजाया थाय्‌ न्ह्योने जित रक्षा 
याना बिज्याहुँ धका हाला च्वत्त थ्व स्वया राजा आदि सकले 
आइचर्य चाया न्यन । 


हे मन्त्री गर्णाप थ्व सुखः, भुतला, प्रेतला, पिशाइचला, 
राक्षस, मनुष्यला थुपि सुज्वा धका धागु आज्ञा न्यना व पातकि- 
याके न्यन । हे पापिष्ट छ सुखः गुम्ह खः जिमिगु बिचारं स्वे 
बलेला छ छम्ह महापातक्ति मनुष्यथ्ये च्वं खला ? छंगु जात छु? 
नां छ? छे गन? धक्का थथ्ये न्यंस्येलि, थ्व खं न्यना हे महाराज 
जि पांचाल देशयाम्ह ब्राम्हण ख: । जि परिवार स्त्री, पुत्र, पुत्री 
आदि सकलें जीवित दया च्वंगुहे दनी । जि साझो वया बले व 
सात फुकहे बिस्यूवना जि माला स्वोवना बले सा छम्हहे ल्वीके 
मफ्‌ ववं २ छगु बने छथाय्‌ तितूसिमा दुगु थासे थ्यन । अन उगु 
तितूसिया लोभं याना उगु अगाध दहने कुतूंवना धर्मकुबलाक्ष 
कविराजां उद्धार याना बिल । वहे कफिराज यातनतूं जि अपरा 
याना वया, वंहे नतू जित छेंनं तबल । थयोम्हयात जिनं अपराध 
याना वगुलि, थां जित थथे कष्ट ज्वीका थयोगु बने च्वना 
सास्ति नया च्चने माल । हे महाराज धका थथे बिन्ति यात । 
व खें न्यना राजाया मने अति करूणा वना धाल। हे अपराधि, 
हे पातकि छं तःधंगु दुष्ट कर्म याना वल । उगू पापं छ थये 

ज्वीका च्वने माल । हथायचाय मते छं एकचित्त श्री त्रिरत्नया 
नां लुमंकि जि छन्त उपदेश बी । हे पातकि ब्राम्हण । । थनं 
उत्तर दिशा पाखे हिमालयया क्दसं नेपाल घंगु नगर छगु दु । 
अन उपछण्डोहपि5 धथागु अजागु पुण्य स्थाने श्री स्वयम्भु ज्योति 
रूप भगवान थःथे थःम्हहे प्रकाश जुया जाज्वल्यमान बिज्याकम्ह 
हानं खगानना श्रो गुह्य इवरी आदि देव देवीपिसं बासयाना 
श्री सम्बया आकारन अति शोभा दया च्वंगु हिमालयया दक्षिण 
आगे बागमति व मणिरोहिनी त्रिवेणी संगम जुया च्वंगु श्र 
तीर्थ धका नां प्रख्यात जुया च्वंगु दु । 

उग तीर्थ शंखापाल धंम्ह नागराज बास याना च्वंगु 
अजागु तीर्थे वना नोछन्ह्यंकं स्नान याना मोल्हुया एकचित्त श्रो 
त्रिरत्नया नां कया, षडक्षरि मन्त्र जप तप याना देवता पिन्त 
तर्षण बिया पितृयातन तर्पण याना, बालुका यागु चेत्य दयेका 
थम्हं फुथ्ये पंचोपचार पूजायाना धारणी तोत्र आदि बोना सेवा 
यात धालसा आम छंगु शरीर दिब्य देह जुया वयो । हे ब्राम्वण 
छःत जिनं उपदेश बी धुन (अर्थात्‌) आमकेयागु वास जि कने 
धुन । थुलि मयाय्‌कं छंगु पाप कतेज्वी सखुत । 


हे ब्राम्हण हानं छं थ्व मयास्ये मेमेगु धर्म यात[धासा: न्ह्यागृहे 


यासां आम छंगु पाप कतेज्वी मखु । उगु शङ्कर तीथयागु लखं 
जक म्हे हाहा याना बिया मात्रनंहे पंचेन्द्रिय जिते जुया शुद्ध देह 
जया वइ । उगु लखें मिखा जक पिय मात्रन॑ त्येज प्रकाश जुया 
पुदृष्टि ज्वो । हे ब्राम्हण, काः छ फःसा अनहे हुँ, मफुसा श्रो 

त्रिरलया नां जक कवा मात्रनं छन्त उद्धार उबी । हे ब्राम्हण 


(=) 

धका आज्ञा दयेक्‌ न्यना थथ्ये बिन्ति यात । 

हे महाराज धन्य २ छल्पोल, छल्पोलया कृपां अमूल्य | 
जुया च्वंगु कडूःर तोर्थ यागु महात्म न्यने धुन । थुलि जि न्यना 
मात्रहे जिगु पाप नाश जुल । थों देवता धा:सां छाप, गुरू धा:सां 
छाप हे जुल । हे महाराज छपिन्त जि कोटी २ नमस्कार | 
छल्पोलपिसं जि पापिष्ट यागु उपरे करूणा कृपातया उगु शद्धुर 
तीर्थे छक थ्येंकाब्यू धका बिन्ति यागु खंन्यना दयातया करूणा 
वंका थःम्ह सेन्य सिपाहि सःता धाल । हे सिपाहि छिमिसं थ्व 
पातकि ब्राम्हणयात कुबिया नेपाल मण्डलय बागमती, मणिरोहिनी 
संगम जुया च्वंगु शङ्कुर तोर्थथा दोभाने यंका तोता थकि धागु 
आज्ञा न्यना अनहे बने च्वंगु गुंखिय कया ह्या थुम्ह विज्ञ्वास- 
घातक ब्राम्हण यात उगु गुं चिना निम्हे सिन कुबिया तत्कानं 
उगू शद्धूःर तीर्थ थ्येके हल । 

अन थ्येंका व ब्राम्हण राजां आज्ञाज्‌ थ्येतूं एकचित्त ॐ 
नमो बुद्धाय, ॐ नमो धर्माय, ॐ नमो संघाय धका श्री त्रिरत्न 
या नां कया तपस्या याना च्वन ।अथ्ये तपस्या याना च्चच्चं २ 
नीछन्हु दयाबस्येलि व कुष्ठरोगी पापी ब्राम्हणया शरीर चुलि 
जाया क्रमेसित ल्हा: तुति दयाबल । 

हे मेत्रीय, अथ्ये थःगु शरीर चुलि जाया वगु खना मने 
अति हषं जुया थथे धाल । धन्य २ तोथं धयागु महापुण्य स्थल 
खः । जिनं तपस्या यानागु नीछन्हु तिनिदत जिगु अघोर पाप 
फुना शरीर चुलिजाया वल, धन्य २ श्री त्रिरत्न देवता नां कया 
ह्वापा स्वयानं एकचित्त मन तया ह्लो स्वक मोल्हुया बालुका 


(४९) 


चैत्य दयेका जप, ध्यान, पाथ याना पंचोपचार पुा यानां थुगु 
प्रकारं बिन्ति याना च्वन । हें परमेश्वर ह्लापा जि अपराध 
यानागु पाप याकन फुका । दिब्य देह शरीरयाना याकनं सम्यक्‌- 
संबुद्ध पदबि लायफेमा धका कल्पना याना तपस्या याना च्वन । 

हे मंत्रीय, थयोगु प्रकारं तपस्या याना च्वच्वं २ निदं प्यदें 
दया वस्येलि व ब्राम्हणया कुष्ठरोग धेगु रति शुधान्तहे मन्त 
अर्थात (मदयेक) सम्पूर्ण पाप नास जुया दिब्य देह जुया बोधि- 
ज्ञान लाना शुधात्मा जुया श्री सूर्य थ्ये तेज प्रकाश ज्वोका उगूहे 
शङ्कुर तीर्थे नतं हे च्वना तपस्या याना च्वन । 

हे मेत्रीय, अथे तपस्या याना च्वगु ताकालं दयावस्येलि 
छन्हु देव संजोग उगूहे तोर्थेस मृत्यु जुया वन । थथ्ये व ब्राम्हण 
उगृहे तीर्थ मृत्यु जुया वंगुलि स्वर्गसं कपिल देवपुत्र धायका जन्म 
कादन । 

हे मंत्रोय, थुलि गुम्ह मनुष्य नं उगु शङ्कर तीर्थं जुया 
वंगु थथ्ये धका सोका एकचित्त याना स्नान, दान, जप, तप, 
ध्यान, यज्ञ आदि यायि थुजोम्ह मनुष्यपिन्त जूसां निइचयन मोक्ष 
फल लाई धका श्री शाक्य मुनि भगवान मैत्रीय बोधिसत्व आदि 
आपालं भिक्षुगणपि सकल सभालोक गर्णापगु न्हयोने थुगु प्रकारं 
आज्ञा दयेका बिज्यात । 


इति श्रो स्वयम्भू पुराणे बागमती मणिरोहिनी रूद्रधारा 
संगमे शद्भूर तीथ महात्म्य तृतायोध्याय । 


क 


राजतोथ 


3 नमो रत्न त्रयाय: ॥ _॥ पुनर्वार श्री शाक्य । 


भगवान मेत्रीय बोधिसत्वया ख्वा स्वया थुगु प्रकारं आज्ञा दयेका 
बिज्यात । 

हे मेत्रीय छं एकचित्त यांना न्यं । आहानं राजतीर्थ याग 
महात्म्य कनेत्यना । हिमालयया दक्षिण भागय राजमंजरी घेगु ब 
बागमती धेगु निगु मिले जुया वया च्वंयु यात राजतीर्थ धका 
नां जुया च्वगु थाय्‌ छगु दु । 

उगु व तीर्थ बास याना च्वंह्म नागराजया नां शुरूप धयाहा 
खः । वेगु वर्ण गथ्ये च्वं धाःसा स्वेतवर्ण जुया फणि पतिकरे 
मणि माणिकया तेज प्यहाँ वया अत्यन्त शोभायनानं ज्वीका 
थुह्य नागराजां बासयाना च्वना च्वंगु थयोगु तीर्थे गुह्य मनुष्यगण 
पिसं नी:छको यंकहे बरो एकचित्तं स्नान यांना मोल्हुयी, जप, 
तप, ध्यान आदि यायि पितृदेवता पिन्त अर्घतनी अजापीं मनुष्य 
विन्त निइच पनं राज्यभिषेक फललाना राजाहे ज्वीदयी । 

हे मेत्रीय, धका थथ्ये आज्ञा दयेका बिज्यागु न्यना हे 
भगवान छत्पोलया दयाँ थुगु राजतीर्थ यागु खें न्यने दत । हे 
भगवान थगु तीर्थे सु उद्धार जुया वन । सुना तपस्या याना वन। 
हे सर्वज्ञ जिमि फुकसियाँ हे थुगू महात्म्य न्यनेगु इच्छा जुया 
च्वन । हे प्रभू छल्पोल॑ जिमिगु उपरे दयातया थ्व खं सम्पुणहे 


(५१) 


कना बिज्याहुँ धका थथे बिरति याना धागु खं न्यना श्री भगवान 
थुगु प्रकारं आज्ञा दयेका बिज्यात । 

हे मैत्रीय, पांचाल धंगु देशया सन्निधाने वन्धुमती धयागु 
नगर छगु दया च्वन । व नगरे बासयाना च्वना च्वंह्य बल 
धयाहा कर्ण सार्थवाह महाजन छहा दया च्वन । वया स्त्री वण- 
लक्ष्मी धेह्य माहाजंनी अतिहे प्रतिब्रत धर्म च्वना च्बंह्य । थयोह्य 
महाजन यागु छेस असष्ये धन दौलत यागु ढकुति पुरेजुया च्वना 
च्बंह्य । थःथेह्म महाजनया स्त्री पुरूष निम्हंहे बरो आनन्द सुख 
भोग याना च्वच्चं २ आपालं वष बिते जुया वस्यंलि छन्हुया 
{दने वर्णलक्ष्मी महाजननोया गर्भधारन जुया वल । 

उगु बखते व सार्थबाह महाजनं थः स्त्री महाजननीया 
न्ह्योने थथ्ये चाल । हे स्त्री छं जिगु खं छगु न्यो । आः छं थुगु 
छेस बालाक भिनकहे बिचार याना च्वने माल । जि जूसां रत्ना- 
कर बनिज व्यापारया वनेत्यल धका थथ्ये धाल । 

थुलि थः स्वामीयागु खं न्यना वर्णलक्ष्मी महाजननीनं 
बिन्ति याना धाल । हे प्रभू स्वामी क्षमा याना बिज्याहुँ । छपिसं 
थगु छगुबार उजं दयेका बिज्यायमत्ये न्यना बिज्याहुँ जि जूसां 
गर्भधारण जुया च्वंगु दु । थथेहे मचा बुल धा:सा छाप भदयेका 
च्वने माल धाःसा जित सुना बिचा याना ब्यूवे । हे स्वामी धका 
थथ्ये थः स्त्री वर्णलक्ष्मो यागु खं न्यना महाजनं थथ्ये घाल । 

हे स्त्री छं आमथे धायमते। मचा बूसा छन्त छूंहे अक 
ज्वोमखु । छं नेगु त्वनेगु यथेहे नयात्वना मागु खर्च याना चबं 
धन्दा कायम्वा । हे स्त्री आःछ्याय जिगु वृतिहे थयोगु मयासे 


(१२) 


मगा । थः इष्टमित्र भाइपि पुलांपि तोतेमज्यू उक्थे थ॒सिहे | 
मज्यू । छं जिक्रि याय मत्ये । हे स्त्री छन्त सेवा तलह यायिपि 
माःसा थुलिमछि दास दार्सिप दहे दु । छाय धन्दा कयागु जि 
मदु धका छं नस्यं मनस्ये याना च्वने मते धका बुळे याना नीहा 
स्वोह्य वसियातेत आपालं मालताल ज्दंका रत्नाकर ब्यापार वने 
धका थःगु छेंनं प्रस्थान जुया पिहाँ वन । 

हे मंत्रीय , थथ्ये व महाजन प्यहाँ बना लि निला दया 
बसेलि क्रमेसित उगु छें च्वंगु धन सम्पति सुना वन (मदयावन) 
गुलिसिनं हेका यंकल, गुलिसितं खया यंकल । हानं गुलिसिके 
त्याना यंकातगु कायमफया वन । थःगु छे च्वना च्वॉप न वया 
च्वंपि न सूदे दांहामजल । दात दार्तिपने बिस्यूं वन । 
इष्टमित्रपिन सूंमवल । अथ्य जुया व महाजनया छे दकव अन्न 
आदि धन दोलत दकवहे फुना वन । 

हे मंत्रीय, थ्व स्वया वर्णलक्ष्मो महाजननीया तस्सकहे 
दुख जुया नेगु त्वनेगु शुधान्तहे मदया आजीं छ्याना जीविका चले 
याना च्वते, सुता जित बिवा यावे मचा बुई बले जि छु 
नयगु गनकया खर्च यायगु धका थथ्ये धन्दा कया अतिहे बिलाप 
याना च्वन । थथे बिलाप याना हाला च्वंगु खबर न्यना ह्लापा 
थःत मज्यू बले उद्धार याना तह्य महाजननो यात भरोसा बिया 
अथे धावन । हे वणंलक्ष्मी महाजननी धन्दा कयादीम्वा हग 
जित मज्य बले छिकिपिस्ये रक्षा याना तगु दु । थ्व गुण जिके 
दनी । खित जि प्रतिपाल यानाते । जि फुथे बिचार याय का 
थुलि भरोसा बिया धागु न्यना हे पासा थौं जित छिसं द्योन न्व 


बागुथ्यं धया दिल धन्य २ छिकिपि धया थःगु मन घिज यानाः 
दुर्थ नया भुक्तमान याना च्दन धका श्री भगवान मंत्रीय बोधि- 
सत्वयात आज्ञा दयेका बिज्यात । 

पुनर्वार थुगु प्रकारं भुक्तमान याना च्वच्चं २ थ्व महाजननी- 
या थःगु शरीरे मासं पुरेजुया वसेली छन्हुया दिने बालक छ्म्ह 
जन्म जुल । गयोम्ह बालख जन्स जुल धा:सा १८ छिच्याता 
प्रकारं अलक्षणं पूण जुया च्वंम्ह पुत्र कायमचा जुया च्वन । 
व क्च्याता अलक्षण छुछ धाःसा स्वा हाकुम्हः संत:पुचिमिस 
सियूम्ह, छ्यो तःवो खर्बुजाथ्ये च्वंम्ह, मिखाफुसि तिस्वा: सिह- 
या थ्यें न्हयाय प्याफ:म्ह, न्हेपं किसियाथ्ये बोम्ह, म्हुतुसि 
तफलाम्ह, कपा निलंगु व्याम्ह, ग:प पत्याहाकम्ह, ब्बोताहाकम्ह, 
व्हापतहाकम्ह, म्ह: बागचाम्ह, प्वा त:स्बोम्ह. नुगपा छतिम्ह, 
नेफु ताहाकम्ह, मिखा सियूम्ह, लिङ्ग ताहाकम्ह । थयोम्ह छि 
च्यातां कुलक्षण पुरेजुम्ह बालख जन्म जुगुलि बहे लग्ने, बहे 
बेलास श्वया बोह्या रत्नाकर ब्यपार यावना च्चंह्य महाजनया नं 
समुद्र पार याबले अकस्मात दोंगा नाउँ फातापुला थःम्हं ज्वना 


॥ माल मता वस्तु धनद्रव्य दववंहे समुद्र कुत्‌वना दुवेजुया 
ड दपा 


हे मंत्रीय ।। अनंलि ब महाजनया थःगु बाहु बलं याना 
ज्यू छगु जक बचे ज्वीका आपलं धनद्रव्य नाश जुल । हानं उख्ये 
थःगु छे तसकहे अलक्षणह्य मचा जन्म जुया प्यन्हु खुन दिने 
अकस्मात मिदना छं मिनया स्वचा प्यन्हु तकहे उगु मि शान्त 
पाय मफू बल्लं न्यान्हु खुन्हु दुबले तिनि जल खलपि सकसिनं 
पाना उगु अग्नि शान्त याना बिल । 


[3 Pe YU नी क्क ल्य ¬ -ज्गाओ 

हे मेत्रीय, उगु बखते व महाजननीया अत्यन्तहे बिलाप 
याना ख्वया मचा छहा ज्वना छेलि छगुलि बासयाना च्वन । 
थु थाय ह्वापा थःत भरोसा ब्युह्म महाजननीया प्रेमह्म पासा 
अथे कष्ट जुगु स्वयां ह्वापायागु गुण लुमंका उखें थुखें वना फोना 
त्याना हया व बर्णलक्ष्मी महाजननीयात नका त्वंका थःम्हं फुथ्ये 
बिचायाना तया तल । | 

हे मेत्रीय, अनंलि व मचा बूगु फिनिन्हु दया वल जातकमं 
याना नां छुत: । थ्वेगु नां काल पुरूष जुल धका नां छुतः । क्रमे 
सित व मचा हृष्ट पुष्ट जुया तःधिक जुया बलाना नं वल । 
उबले माम्हेसिनं व मचा बोना फोंवन। थथे फोना ननं २ 
जिविका चले याना हना च्वन । 

हे मैत्रीय, थुगु प्रकारं जुजं २ लिपा वयात भिक्षा बिया| 
हपिनि सकसियांहे थःथःगुः छे धुंकुतिनं अन्न, धन सम्पूर्णहे सुके 
जुया फुना वंगुलो आश्चयं जुया ज्योतिषया थाय केना स्वोबले 
छिसं व काल पुरूषयात अन्न आदि भिक्षा बिया छोगुलि थुकि 
याना छिमित सुधान्तहें अन्न आदि नाश ज्वीका च्वने मागू धका 
धास्योल व खें न्यना उद्य काल पुरूषयात सुछम्हेसिनंहे अन्न छगः| 
लःछफुतिहे ब्यूपिमन्त । 

हे मेत्रीय, थथे जुस्येंलि व महाजननीया पासा छम्हेसिन/ 
जक उखें थुखें वना ज्यायाना ज्याला कयाहया व काल पुरूष 
यात, बर्णलक्ष्मीयात प्रतिपाल याना तल । अथे याना च्वंगु खना 
थुह्या पासाम्हेसितनं हेलायाना गिजेयाना धया अन्न आदिनं ज्या 
यायगु सुधान्तहे सुनान भबिल बिया महल । अथे बोबिया धयां 

हसानहे इपि सरुसितं बोधयाना धया ब्यूपिके कयाहया नकात्वंका 
प्रतिपाल याना तल । छन्ह थ:प्रेमह्म पासां बर्णलक्ष्मीयात धाल । 
हे बर्णलक्ष्मी मयजु छिकिपिन्त जि नके त्वके पाय फंमखुत 
(कारण छाय धाःसा) आंम काल पुरूष यागु नित जित अन्न 
ब्यूवि सुधान्तहे स्येनावन । वनाथाय तकहे बोबिया हक्का पितिना 
हथिगु । हे बर्णलक्ष्मी मयजु छित आ: जिनं पाले यायगु सामर्थ 

मन्त । छिर्किप तंचाया दोमते । छि स्वया यथेया आ: जिवने 
धागु खं न्यना व बर्णलक्ष्मी मिखाँ ख्वबि वेका धाल । हे पासा 
जि अभागिगुकर्म भिसाः सभिसा: जि थ:पुता गन छोयगु । जि 
कर्मे ग्थे ज्वीमागुख: अथेहे भोग यायमालि । हे पासा छित छूं फर 
दोष मडू कासं धका बिदा बिया छोत: । 


हे मेत्रीय, अथे प्रेमम्ह पासां तोता वंगु खना अपशोच याना 
थुम्ह बर्णलक्ष्मी आपालं दुःख कष्ट नया जिविका भोगयाना व 
मचा प्रतिपाल याना च्वन । अथे च्ञच्चं २ थुम्ह काल पुरूष 
यादे यागु उमेर जुया वल । छन्हु माम्हेसिनं थः पुत्र यात धाल 
हे पुत्र आ:छ तःधिक जुया वल ज्ञाननं दत । हे पुता, छिगु छे 
नेगु त्वनेगु बस्तु छू मदु उषयें कियु देशे त्वालेर वना छं अन्न 
भति २ फोना हतिः धया चायागु मिलाचा छग: बिया तुतां छपुन 
ज्वका थथे धाल । हे पुता, छन्त जाकि व्यू जक आमथले त्याह 
धका धया हानं थ्व तुतां छन्त भय वेबले अर्थात खिचाँ उयि 
न्यावयि बले स्थाना छोयत धका बियागु हे पुता धया छोत । 
युलि माँयागु खं न्यना थुम्ह काल पुरूष भिक्षा फोने धका बन \ 
ववर वनथायतक खिचां उना हैगु वन दनं बोबिया जक हृयिगु 


Hp “~ 


हे अलक्षण भस्मासूर वल २ का: २ ज्वो रे दार केकि २ | 
न्याकि चेचे धका हाला च्वनी गुलिसिनं पासापि मुना दाई, गुलि 
सिनं अपांकेकी, गुलिसिनं घोसानकल, गुलिसिनं मिलाचा लाका 
तछ्याना ब्वांवनो, गुलिसिनं तुतां लाका वांछोया बियी । थथ्ये 
सकले जानां मचातेस थःत सास्ति यावगु स्वया थःगु अतिहे योगु 
मिल।चानं तछ्याना ब्युगु, तुतां वांछोया ब्यूगुलि सहयाय मफ्या 
भूमिसं गवारा तुला रुवया च्वन । 

हे मेत्रीय, थथ्ये स्वया च्वंह्य खंसां अन स्वेकहे दया माया 
घेगु सवो । थ्व काल पुरुष मचा ळनहे स्वलः अथे ख्बगु घो: 
प्यघोः न्याघोः जास्येलि माँह्य बर्णलक्ष्मोया अकस्मात छें हाछिक्रा 
बल । थथे जुस्यंलि हा: जि पुत्र भिक्षा फोके छोयाह्य आतकं 
ल्यां मवनी । थ्व मचा जक छं जुलला, ख्वयका जक तलला 
थः पुत्र लुमंका हया २ सं पिहाँदना माः: जुल । बल्ल छथाय्‌ 
खंकल । अथे खनेसात सकल मचातेसं बौबिया ख्वय॒का तगु खना 
हृथासं २ हे ब्वाँ २ वना ल्हा ज्वना थना मचायांगु ख्धास्वया 
धाल । हे पुता छ छाय स्वया च्वनागु । सुनां छन्त ख्वयूकल 
धया मिखाय ख्वबि हुयका न्यन। हे माता थम्हं धाथ्यें जि भिक्षा 
फोना वया जिजक खनेवं इमिसं सकले जाना जित सास्ती याना 
स्वयक्‌गु धका थथे जुगु ख दवव कन । 'थुलि पुत्रं धागु खं न्यना 
माँह्य बर्णलक्ष्मी धाल । हा हा हे देव, हे भगवान जित थलिमछि 
दुःख छाय सकसियां स्वयमेका च्वनेमागु । हे पुत्र थों छन्त थुलि- 
मछि मस्तेसं बिना अपराध मंदयेक कष्ट याना सास्ति याका 
च्वने माल । हाः हे भगवान थो जित थुलि दुःख जुल । मेपिन्त 


सोइतहे थयोगु दु:ख मज्वीमा । हे देव जिपि थ्यें दुखिपि थ्व 
संसारे सूंहे मदयमा । थों. जि काययात सुनां २ म्वाक दाल, 
कुति त्याना सास्तियात थुपि २ फुकहे जि कायूया दाश जुया 
च्यो जुया जि कायूया पालि ज्वंवे मालेमा । हे पुता ग्वायम्बा 
बाछि शुक्ल पक्ष बाछि कृष्ण पक्ष खः धास्येलि थों िपि मजिल 
धकां सुनान थुलि ह्पेयाका च्वने म्वाः । हे पुता वा ख्वयमते 
धका बुफेयाना अनं ब्वना हूल । उख्ये वाणिज्य व्यपार यावंम्ह 
छं बुबा ता च्वनी मखुत याकनंहे लिहांबे । हे पुता छं बुबां लूं, 
ओ, हेरा, मोति आपालं जवना ओयी । उबले छन्त अनेक प्रकार 
यागु तिसा दयेक। बी: । हे पुत्र ख्वयमते २ धका थथ्ये बोध 
याना धया च्वन । 


हे मेत्रीय, लिपा छु वर्ष बिते जुया ओस्येलि थुम्ह बर्ण- 
लक्ष्मी निन्हुई छसा: जकहे नयासां द्यांलाना नहे मनस्पे दुःख 
सिया थुगु प्रकारं कष्ट नया थः पुत्रयात प्रतिपाल याना च्वन । 
थथ्थे व बणंलक्ष्मों टुःखसिया च्वंगु खना स्वय्‌ मफया सुनांन हे 
मसोक गुप्तं वंथाय्‌ बना छम्हेसिनं तीजक समाधान याना घाल || 
है बर्णलक्ष्मी मयजु छित उपकार ज्वोगु खें छगु ल्हाय धका बया 
छि न्यना दिस धका धागु खं न्यना वणंलक्ष्मी घाल। हे तताज्जु 
नित हित ज्वोगु छुखें थ्यें धया दिसं धाल । व खं न्यना आपो- 
'डायाम्ह पासां धाल । हे बर्णलक्ष्मी न्यना दिसं, छित आमथे 
इःब जुगु छाय धाःसा छि काय्‌ काल पुरूषया स्वभाब खः मेतं 
मखु छि सुख ज्यो योसा आम कालपुरुष यात तोता छोया ब्यू । 


छि जिधाय्‌ च्च कासं थ्व मचाया माया कया दीमते । जि घय 

खं न्यसा थ्वत गनं तीर्थं छोयदसा असल ज्वीथें च्वं । हे बर्ण- 

लक्ष्मो थथ्ये या:सातिनि छि कायूया पाप नाश जुया वनी । छित 

नं सुख ज्वी धका थुलिधागु न्यना जवाप बिल । -छिसं धागु खं | 
खजाखः । तर थ्व बालख यात गथेजि तोता छोयगु वं तीथं धेगु | 
हे अनथन घंगु सीमख्‌ छ्यागुले भिसा मभिसा न्ह्यागुहे जसां थः 

पुता गन छोयगु जि । धका थुलि धागु न्यना खजा खः छं धागु 

हे बणेलक्ष्मी जिमिगु निम्त मख्‌ । थःपिन्तहे भिनिगु ख धका 

थथे धाल । व खं न्ना बर्णलक्ष्मी थःगु मन समाधान याना 

धाल । 


अहो आइचयं थ्व संसारे सकलेहे मत्यु ज्वी मानि। जि 
ह्वापा मृत्यु ज्वीला, काय्‌ ह्वापा उवीला । निहाहे मृत्यु जवी 
मानि । थयोगु अनित्य संसारे कालं तरे यायत श्री ह 
त्रिरत्न यागु नांकया अनेक तोर्थ सेवा तपोब्रत आदि जप, तप, 
ध्यान, दानधर्म इत्यादि यासा तिनि उगू पुण्यं पाप नाश उवी । 
पाप मदु स्यॅलि दुःख दंमखु सुखज्वी सुखंयाना धर्म चित्त उत्पति 
उबी, परउपकार यायगुली मनवनी, बोधिज्ञान धयागु लाना 
तथागत पदबि लाना सदानं मृत्यु ज्वो म्वाला बोधिसत्व धायका 
च्वने दयो धका मनेतया आश्वेत निश्चयनं माया तयां मजिल 
धका. मनेतया थ्व पुत्र यात याकनंहे . तीर्थ सेवा तपोब्रत याके 
छोय धका धाल । हे पुत्र छं ह्योग: धर्मयाना मवगु कारणं याना 
थर्थिगु अवस्था नयसाल । हे पुत्र छं ह्योग: घर्मयाना ओगु दुगु 
जसा थौं थयोगु अवस्था ज्वीका च्वने मालिमखु । धर्म यासा 
छन्तहे जय ज्वी । थों यासा कन्हेहे जय ज्वी। हे पुत्र धमं धयागु 

बालखं नस्ये न्यना स्यना यायमा । थों छ न्यादँया उमेर जुया 
च्वन उकयें छं याकनंहे तीर्थे वना तपोब्रत याहुं । अलेतिनि छंगु 
पाप नाश जुया पुण्यया शरीर जुया दिव्य देह जुया सुख ज्वी । 
हे पुत्र छ याकनं उत्तरापंथ हिमालयया समीपस च्वंगु तोर्थ बना 
तपोब्रत याहू धका थथ्ये माम्हं धागु खें न्यना व काल पुरूष 
धाल । हे माता जि तीर्थ धंगु हे मस्यू गन वनेगु, गथ्ये च्वनेगु 
धका धागु न्यना माम्हं धाल । हे पुत्र छं मस्यूसा लें बया च्वंपि 
लोकजर्नापके न्यना २ हुँ । इमिसं छन्त थनं २ हुँ धका लं कयना 
छोयी धका वत कोलाहिचा छपा:, तुतां छपू बिया थः पुत्रयात 
बेला बिया तीथ सेवा याके छोल। 


हे मेत्रीय कायूनं तीर्थ सेवा याके छोया थ:जक उम्ह पासा 
यागु छे च्वंवन । उख्ये काल पुरूष उत्तरापंथ दिशा स्वया बर्व॑ २ 
दुर भुवने थ्यंका थःमानं धया हथ्यें लें न्य न्यं २ बना उगु हिमा- 
लयया सन्निधाने नेपाल मण्डलय्‌ थ्येंका श्री स्वयम्भू भगवानयात 
नमस्कार याना अनं श्री गुह्य इवरी खगानना देवीयात. नमस्कार 
याना हिमालयया दक्षिण भागे राजमंजरि बागमती सङ्गम जुया 
च्चंगु राजतोर्थ धयागु थासे थ्येका उगु तीर्थयात नमस्कार याना 
अनहे च्वना उगू तीथं नित्य २ हे स्नान याना पुनर्वार म्ये स्येव 
पुरूष पिनिनं स्नानया बगु स्वया बालुका चेत्य दयेका पंचोपचार 
पजा याना थःस्हं सथ्येः जप, तप, ध्यान, तोत्र याना षडक्षरि 
मन्त्र धारन याना उगु तीथं तपस्या याना च्वन । 

हे मत्रीय, थुम्ह काल पुरूष उगू तीर्थे लखे च्वना छ कल्पना 
याना च्वन धाःसा हे तीर्थराज जित दुःख ब्यूपि सकलयातनं 


( 

जिगु दासि यायफेमा हे भगवान धका थुलि कल्पना याना तपस्या | 


याना च्वन । हे मेत्रोय, थनया खं थुलिह । 


उख्ये बल सार्थवाह महाजनया वाणिज्य ब्यपार यावंम्ह | 


काल पुरूषया बो महाजनया जूसां समुद्र पारया बले नाउचा 
फाता पुला थःम्हं ज्वनावको धन सम्पत्ति फुकहे नास जुया फुना 
हाहाकार म्हया अनेक प्रकारं दुःख कष्ट नया च्वन । 

हे मंत्रीय, थुखे तीर्थ सेवा याना च्वंम्ह काल पुरूषयागु 
प्रभाबं याना बोम्ह कर्ण साथंवाह महाजनया मदया वने धुंकुगु 
घन सम्पत्ति फुकहे भति २ याना थःत फायिदा जुया वल अर्थात्‌ 
उगु ब्यपार याक याना ह्वी ह्वी हे थःत लाभ जुया ववं २ क्रमस 
महाजनं सोगु बखते थःगु घन सम्पत्ति मालसामान दया च्वंगु 
खना । पुनर्वार तीर्थ च्वना तपस्या याना च्वंम्ह काल पुरुषया 
शरीरे ज॒सां ह्वापा यागु शरीरथ्यें मखया फुक अङ्ग लक्षणहे ह्ली 
हो हें शान्त जुया दिव्य देह जुया वया च्दन । थ्वंगुहे पुण्यनं 
बौम्ह कर्ण सार्थवाह महाजनया ह्वापाथ्यें जस्ता कि तस्ता जुया 
बया च्वन । युखे माम्ह बर्णलक्ष्मीयानं भति २ याना 
नयगु त्वनेगु दया वल । उखे तीर्थे च्वना तपस्या याना च्वंम्हे 
सियानं थःगु शरीर ह्वापा स्वया छिढुगं बालाना वगु खना 
ह्वापा स्वयानं एकचित्त तपस्या याना च्वन । 

हे मंत्रीय, यथ्ये व कालपुरूषं तपस्या याना च्चंगु १२ वर्ष 
दया वनेधुंस्थेंलिंउख्ये वाणिज्य ब्यपार वना च्वंम्ह बोम्ह बलघेम्ह 
कर्ण सार्थवाह महाजनयानं अनेक प्रकार यागु वस्तु धन दौलत 
माल ताल इत्यादि असंख्ये भरियातयेत कुबीका उगू थासं थःगु 


~ 

छें स्वया प्रस्थान याना वया च्वन । क्रमेसित दवं २ थःगु छेंया 
त्वाले थ्यन । थ्व महाजन थःगु छें बने धका स्वबले उगु छें दकव 
हें मैदान जुया च्वंगु खना थ्व स्वया थुम्ह महाजन आतां च्वना 
स्बया च्वन । 


हे मंत्रीय, पलख जायका थ्व महाजनं थःगु छेंया जवं खं 
च्वंपिके न्यना स्वत । हे दाजु किजापि थ्व जिगु छें गये जुया 
मदान जूगु । हानं जि स्त्री गनवन । जि उलिमछि धन सम्पत्ति 
तया थकागुढु व धन द्रव्य फुकं रन वन गथे जुल धका दें फुकहे 
न्यना स्वत । थुलि खं न्यना जवाफ बिल । हे साहू छिर्किप 
व्यपार बने धका पिहाँ छाया छुँ लिपा छि जाहानया गर्भ काल 
पुरूष छम्ह जन्म जुल । थ्व मचा जन्म जुया प्यन्हु खुनु अकस्मात 
थ्व छस उत्पात जया सम्पूर्ण नाश जया फुना बन धका धाल । 
दख न्यना महाजनं धाल । हा हे दैव तचोतंहे बिपति जुल धका 
नुगमछिका हे दाजु किजापि जि स्त्री दनिला कि मन्तले, दनिस्ता 
द छक्र भचा सता बिया दिसं धाल । वें न्यना जलखल 
वस दना महाजननी नाप लान | वें 
चित्त बुळे कुक ब्वना हया का आ व he र तको 
छ अनथ्येका 
युम्ह बर्णलक्ष्मी जूसां यः स्वामीया चर्णकमले भोपुया थः स्दामी 
यागु स्वा स्वया बिरति यात । हे प्रभु छिकिपिन्त कुशल आनन्द 
जूमखुला धका न्यना निम्ह स्त्री पुरूषया थि थिः कुशल वार्ता 
जा च्वन । अथे वार्ता याय घूंका बणलक्ष्मी थः स्वामीयात थ: 
"चना च्वनागु थासे ब्वनायंका थःगु सम्पूर्ण खं दुःख कना च्वन । 
हान प्यन्हु च्यान्हु दया वर्सेलि थुह्य बल कण सार्थवाहं थः स्त्री 


हवि. ० 

नागं सल्ला याना पेगरे छें दनेगु सम्पूण सार्दाम दयेका भिगु दिन 
स्वया छेंया जग स्थापन यात । थुलि याना ह्लापाथेहे नतूं ? 
दयेकल । उगू छस ह्वापा थेंहे धन सम्पत्तिनं दयेका आनन्द च्वना 
च्वन । 

हे मेत्रीय थथ्ये च्वच्वं २ वर्ष दिन बिते जुया वस्येलि व 
बल कर्ण सार्थवाह महाजनं थः स्त्री बणलक्ष्मोयात थथ्ये धाल । 
हे प्रिय बर्णलक्ष्मी छि पुत्र गत छोयाले छं बिचा याय म्वाला 
काय्‌ मचा धयाम्ह तःघं छाय धाःसा माँ बी यात हित यायिम्ह 
उकिसं ज्येष्ठ पुत्र क्रिया याना जलदान, पिण्डदान याथिम्ह अथेया 
कारणे थुह्म पुत्रयात गन तोते ज्यू । हे स्त्री धका धया सल्ला 
यात । थ्व खें न्यना बर्णलक्ष्मों धाल । हे प्रभु स्वामी छि पुत्र 
यात जि उत्तरापंथ घेगु हिमालय क्षेत्र उगु सन्निधाे च्वंगु तीथे 
वना तपस्या याहुं धका छोया बिया धागु न्यना महाजन धाल । 
हे स्त्री अथेसा छं छे माको विचा याना च्व जि माला बे धका 
धया थथ्ये न्यंन । हे स्त्री छि पुत्रया वर्ण गथेच्वले अनुहार 
गयोगुले वर्ष गुलिदत । नां छु धका न्यसेलि बर्णलक्ष्मी थः स्वामो | 
यात धाल । हे स्वामी ४३ पुत्र गथ्ये च्वंह्म धा:सा हाकुस्ये च्वंगु 
ख्वाम्ह, छ्यो त:ग्वम्ह, कपा औंछि वलाम्ह, न्ह्यापं [किसियाथ्ये 
च्वम्ह, मिखा गुलिर च्वसे हांवम्ह, न्हाय पयाफम्ह, म्हुतुसि स्वातुसे | 
तबलाम्ह, मिखा फुसि तिरबाम्ह, म्ये हाकुम्ह, वा तपुम्ह, गप 
पतिहाक बाहा तःधंम्ह, लहा पतिहाकम्ह, नुगपाः छःतीम्ह, प्वा। 
त:ग्वम्ह, तेफुचा ताहाकम्ह, चिमिस सियूम्ह लिङ्गः रः 
थयागु अलक्षणं संयुक्त जुया च्वम्ह पुत्र जुगुया कारणं वंत 


सक्रसिननं कालपुरूष धका नां छ्ना तल । हे प्रभू न्यादं दुबले 
तीर्थ बास छोयागु थोकने ळिनिदं ति दत । आ:वेगु वर्ष छिन्हेदे 
ति दतज्वी हे प्रभू ।धका धागु खें न्यना ब महाजन थः पुत्र यात 
माः बने धक्का छेन प्रस्यान याना पिहाँवल । 


हे मत्रोय, थथे पिहाँ वया माः जुजूं २ बबं २ हिमालयया 
सन्निधाने नेपाल मण्डयय्‌ थ्यंका श्री ज्योतिरूप स्वयम्भू नमस्कार 
याना थथ्ये प्रार्थना याना बिन्ति यात । हे परमेश्वर जि पुत्रयागु 
खबर याकन दयेसा धका नमस्कार यान। वया नेपाल मण्डलय 
सकभन माला जुल । हानं तीथे, ब्वंगाः, पुखु न्यंकनहे चाहिला 
मा:गु बखते वहे र।जमंजरि व बागमती मिले जुया च्वंगु राजतीं 
घेगु थासे थ्यन । अनथ्यंका स्वगु बखते वहे मह,जनया पुत्रं बरो 
एकचित्त याना ह्वी स्वक मोलहुया बालुकायागु कंत्य दयेका पंचो- 
पचारं पूजा याना जप, तप, ध्यान याना सिखा तिसिना षडक्षरि 
जप याना च्चंम्हे सित स्वया मने स्वीका धाल । अहो आइचयं 
युलिमछि तीर्थे चाहिला मालानं थुलि बांलाम्ह तपस्वी पुरूष 
जि मखना । थ्व जक जि पुत्र खला, श्वेकेजा जिगु अङ्कः लक्षण 
भति २ दु । जि स्त्रीनं धाःसा विरूपम्ह अलक्षणम्ह धाल । थ्व 
पुरूष याकेला श्रो सूयं याकेथ्यं पूर्ण लक्षणं यूक्तगु शरीर जुया 
च्वयु दु । अङ्ग लक्षण धाःसा जिगु अंश थ्व तपस्वी याके दु । 
अवश्यहे जि पुत्र थ्यहे उवी । जि स्त्रीनं धया हसां मज्यू । धस 
शरीर ब पाप शरीर धर्म श्वेत लक्षण संयुक्त जुया दिब्य देह जुल 
जवो धका मने तया थथ्ये त्यना स्वत । 


हे तप धारि छिर्किप सुथ्यें, थःगु छे गन, छिगु नां छू, 

जात छु धक्रा थथ्ये न्यन । हानं थःपिनि मां बोया नां छु, छाय 


तपोब्जत यातागु थ्व खं छक जित कना दिसं धागु खें न्यना तपस्वीन | 


घाल । हे महापुरूष छि सुले । थन छाय ळायागु । जि जसां 
छम्ह तपस्वी खः | छिगु छे गनले, नां छु, जात छु धका न्यगु 
जवाफ न्यना महाजनं धाल । हे तपस्वी न्यना दिसं जिगु छे 
पांचाल देशया पिने बन्धुमति घगु नगरे । जिगु नां ख बल धयाम्ह 
कर्ण सार्थबाह महाजन हानं जि स्त्री बर्णलक्ष्मी घैम्ह । हे तपस्वी 
जि वाणिज्य ब्यपार यावना च्दना बले जि स्त्रीया पुत्र जन्म जुल 
थ्व पुत्र तीर्थे बास यावन धागु न्यना थो जि व पुत्र माले धका 
थुगु स्थाने वया च्चना धका धागु खें न्यना तीर्थ बासि तपस्वीन 
धाल । 

हेतात, हे पुरूष आम जिस्यें धागु खें या अनुसारं स्वेबले 
जि जन्म जुयागु थाय यागु नां त्वलया नां न जुल । हानं जातनं 
मिले जुल । निइचयनं जि छिकिपि मांबो हे जुल धका तत्कारन 
दना वया ब तपस्वीनं बिन्ति यात । हे महापुरूष जि पिता धेम्हहे 
म्हमस्यु । जित मचांनिस्यें तीर्थबास छोया हयातगु थों जिगु 
आग्ये तीर्थं सेवाया पुण्ये जित तःघंगु माँ बोयागु खबर न्यने दत ह 
थो जि पिता लिहे जुल धका व तपस्वीन नमस्कार याना चरन 
कमले भोपुथा च्वन । 

थुगु बखते व महाजनं धाल । हे पुत्र भाग्यमानी ज्वीमा 
धन्य २ छ खः अजागु अलक्षण शरीर नाझ याना भिगु शरीर 
ज्वोके धूंकल धन्य २ हे तपस्वी, हे पुत्र आः आम तपोब्रत यायगु 
गात को थ.गु छें याकनंहे वनेन्‌ धका धागु खं न्यना तपस्वी पुत्र 

ब्राल । हे पिता छिसं धागु खें थिक जू तर जि आः थरथ्यें वय्‌ 
मज्यूनी छाय्‌ धाःसा थुम्ह तीर्थराज याके प्रार्थना याय मानो, 
बिदा काय मानी हे पिता अथेया कारणे पलख बिस्तार याना 
बिज्याहुँ धका धाल । 

हे मंत्राय, अनंलि व तपस्वो नं पंचोपचारं सहित याना 
तीर्थराज यात पूजा भाव याना प्रार्थना यात। हे भदन्त, हे तीथ- 
राज छल्पोलया दयानं थों जि पाप शान्त जुया दिव्य देह जुल । 
हे परमेश्वर छल्पोलं सदानं जित रक्षा याना बिज्याहुँ । जिगु 
देशे जि त:धंम्ह पुरूष ज्वीका बिज्याय माल धका थुलि वर्दान 
फोता बिन्ति याना धया च्वन । जि बुबां जित छ ब्वना यंके धका 


| धया दिल थ॒गु कारण जि छल्पोल याके बिदा फोना च्वना । 


हे परमेश्वर तीर्थराज धका मावव खं ल्हाना बिदा कया थःगु छें 
बने धका बोम्हनं काय्‌म्हन निम्हंहे अनं प्रस्थान जुया बल । थः 
बोनं थः पुत्र यात न्ह्योने तया थः लीउने च्वना थुगु प्रकारं नं 
क्रमेसित थःगु देशेया समोपे थ्यंक वल धका श्रो शाक्यमुनि 
मेत्रीय बोधिसत्य यात आज्ञा दयेका बिज्याना च्वन । 


अनंलि बो काय्‌ निम्हं बबं २ थःगु त्वाले थेसेलि उगू 
त्वाले च्वाप सकल वया स्वबल, सकसिनं थथे धाल । धन्य र 
बीर धयाम्ह महाजन थ्व ख: । थः मदु बले जन्म जुम्ह पुत्रयात 
म्हसिका ब्वना हल धका हाला च्वन । गुलिसिनं धालको ब 
महाजनया कायहे खला मखुला, मखुथ्यें च्च॑ स्वस्व थ्वया कायला 
२ जाल चाँला धका थ्वला सकल लक्षणं पुरेजुया अति सुन्दर 
जुया च्वंम्ह धका हाला च्वन । गुलिसिनं धालकि हे पासापि 


: हनलालरुरुरुमुड 


(६६) 


ह्वापा थ्व तसकहे अलक्षण जुया बाँमलाना सकसिन द 
चका नां छना तम्ह उजोम्हेसित माम्हेसिन तोथ छोया तपस्या 
याके छोगुलि उगू पुण्यनं थों पाप नाश जुया दिब्य शरीर ज्वीका 
बे फुह्म धन्य २ बालखें निस्ये थुलि पराक्रम क्यने फुहा बीर खः 
घका धया च्वन । 


हे सेत्रीय कारण छाय्‌ धाःसा ह्वापा थ्व अघोर रूप जुया 
च्वंबहे त्वा त्वाले चाहिला अन्न फोना सकल मस्तेस थःत दाथूका 
लाय बुयका खिचा तेसं लितु लिका हाहुः याका त्वा: २ पतिक 
ख्वया ज्वीह्वा, अपराधी ज्वी घूंकुह्म धका हाला सकसिननं व 
महाजनपिन्त मिखाहे लिमकासे स्वया च्यन । उजोगु बखते माँहा 
बर्णलक्ष्सीया जक जिकाय्‌ वल धयागु खबर न्यने सात बरो हर्ष 
याना हथा चाचां स्ववल । थथ्ये थः पुत्रयागु ख्वा खने सात 
अत्यन्त मनयात उत्साह बर्हे याना तत्कारण वना भिगु लः 
कयाहया तुति चायका थःगु छे लुखास पूर्ण घःत तया गुरू 
पुरोहितं शुमङ्गल बाक्य ब्वंका सगन सिन्दुर स्वां आदि तया सगं 
बिया थःगु छेंस दुकाल । थुगु समय बर्णलक्ष्मीं थः स्वामीयाग 
चरण कमले शोपुया पुत्र कायूयागु नं स्वा स्वय। धाल । हे पुत्र 
छं कुशल ज्‌ मखुला । धन्य २ छगु तपस्याँ अघोर रूप तोता 
दिव्य शरीर धारण याना वल हे पूत्र धका थथ्ये बिचा याना 
धाल । श्व खँ त्यना कायम्हेसिनं हहा जोरेयाना माँया चरत 
कमले भोपुया थथे बिन्ति यात। हे माता थौं छल्पोलया कृपां जि 
दिव्य शरीर धारणयाना वेदत धका स्वम्हेसियां थिःथिः खं ल्हाता 
अनेक प्रकारं मंगल याना ह्लापायाथेहे नतूंहे इष्ट मित्रादि दात 


(६७) 

दासिगणपि दयका आनन्दं च्वना च्वंन । 

हे मेत्रीय, थथ्ये च्वच्चं २ न्याला खुला दस्येलि पुनर्वार 
थ्व महाजन पुत्रं जूसां सम्पूर्ण सामाग्री दयेका ज्वना विधि थ्यें 
स्तात याना उगूहे तीर्थे वना बालुका चेत्य दयेका पंचोपचारं 
पूजा याना अर्घ बिया अनेक प्रकारयागु छत्र ध्वज ब्वयका पताक 
छाया सदांथ्यें जप, तप, ध्यान, स्त्रोत याना प्रार्थना याना बिन्ति 
याना च्वन । हे परमेशवरी तीर्थराज जिग्रु पुजा कया छल्पोल 
सन्तुष्ट जुया बिज्यायमाः । जित उगु देशया राज्य अधिपति 
यायगु प्रसन्न जुया बिज्याहेँ । हे परमेश्वर धका थथ्ये प्रार्थना 
याना सम्पूर्ण पुजा याय सिधेका तीर्थराजयात नमस्कार याना 
थःगु छं लिहाँ वया आनन्दं च्वना च्वंन । 

हे मंत्रीय, थथ्ये च्वं च्वं२ प्यन्हु च्यान्ह दस्येलि उगु देशया 
राजा अकम्मातं मृत्यु जुल । थथ्ये मृत्यु जुया क्रम थ्यें मन्त्री, 
अमात्य, महाजनपिसं उह्य महाराजयात अग्नि संस्कार दशक्रिया 
आदि याना सिधेका सकसिननं मन समाधान याना धाल। हे 
अमात्य महाजन गणपि सकल भार्दार गणपि न्पना दिसं । आ: 
थ्व फिगु देशे राजा सदया वने धूंकल, राजा मदयेकं धा:सा थ्व 
देशया शोभा देमलु अथेया कारणे आ:छ्यायगु धका थथ्ये सकलें 
मुना सल्ला साहुति याना निर्णय ज्वीका राजा मदयेकं छिगु देश 
भिनिमखु धका निर्णय याना अनेक प्रकारयागु सामाग्री दथेका 
गुरू पुरोहितपिसं विधि विधान थ्यें कर्मकाण्ड याका भिगु बेलास 
हेस्तिरत्न यात पूजा याना सुवर्णया अमृतघट बिया हस्तिरत्न 
यात तोता राजा यायह्म मायके छोत । थ्व स्वया अन देशयापि 


(६०) 


सकल काजि भार्दार गर्णाप सकलें वया राजा ज्वीगु इच्छा | 
फयांफको बाँ बांलाका रत्न यागु मालाँ कोखया अत्यन्त नस्दा २ 
बगु अतर आदि चिकन बुया राजा ज्वीगु इच्छां उह्म किसिया 
ज:खः नाप जुवा च्वन । अयोगु बखते गुह्य तपस्वी महाजनया 
पुत्र जूसां छयाय्‌ च्वना सुमक च्वना च्वच्बं २ घो प्यघो न्याघो 
जासेलि देब संयोगं तपस्या याना बगुया पुष्यं तीर्थ सेवा यागु 
प्रभावं उह्म हस्तिराज वना व महाजनया पुत्र यात थःह् कुबिया 
बगु अमृत घःले च्वंगु लःखं म्हे लुना स्वाँ मालं कोखायका प्रद- 
क्षिणां याना थःगु स्वथं बुया वेत थ गु म्हेतया ब्दना यंका उगु 
राज गृहे दुत यंका तिहासने बिज्याकल । 

थ्व स्वया अन राजदरवारेयापि मन्त्री, काजि, भार्दार, 
अमात्यजन, पुरोहिदपिसं विधि विधान थ्यें यज्ञ कमं आदि याना 
अनेक शुमंगल याला मिगू बेलास राज्याभिषेक बिया सुरूपनास 
राजा जुल धका नां प्रख्यात याना सकसिननं नमस्कार याना 
च्वन । म्ये म्येपि सन्य सिपाहि गणपिसनं नमस्कारयाका उग 
बखते मेमेगु थासे यापिसनं सीका आपालंहे वया अनेक प्रकार 
नृत्य गीत बाद्य नाना पुष्पमालादि सिन्दूर ताय आस्येन पूजा 
याना नमस्कार याना च्वन । 


पुनर्वार । उह्य हस्तिरत्न किसियात अनेक प्रकार यागु 
आभरणं तिका सुवर्ण यागु घंगलि न्हघाका अनेक प्रकार श्रृङ्गार 
याना थुह्म हस्तिरत्न यागु म्हे व सुरूपराजा बिज्याका छत्रंक्वीका 
नरध्वज, सिहध्वज, वृषध्वज, गरुडध्वज आदि अष्ट मंगल न्ह्यो २ 
तया सकल सन्त्री, काज, भार्दार, अमात्य, साहू महाजन अन्य 


(६६) 


सकल लोकजर्नाप फुक ल्यू ल्यू तया नाच गान याका थुगु प्रकारं 
देशे जात्रा याना चाहिका उगु राजगृहेनत्‌ं द्वाहाँ बिज्याना आनन्द 
च्वना बिज्याक ल । थुगु प्रकारं तपस्या याना वगु पुण्यनं सुरूप 
राजा धायका उग देशे राज्य चलेयाना न्याय निति घर्म प्रजा- 
गणपिन्त प्रतिपाल याना बरो आनन्दं राज्यभोग चलेयाना च्वन। 


हे मेत्रीय, अये च्वच्वं २ गुलिछों काल बिते जुया वस्येलि 
छन्ह्या दिने थुह्म राजां जसां सकल लोकजन प्रजागणवि मंका 
इमिगु न्हचोने थुगु प्रकारं आज्ञा दयेका बिज्यात । हे प्रजालोक 
गणपि थनवा जिगु खं छकन्यो मेता कारण मख । छाय धा:सा 
ल्लापा जि दरिद्र जबले छिमिसं जित दु:ख बिया संगु दुःखला जि 
लुम, थ्व दाल, श्वं बोबिल, श्वं जित केकल. थ॒म्हेसिनं घ्वसानफल, 
थुम्हेसिनं जिगु मिलाचा त्याना बिल धका जिके फुकहे लुमंनि 
छिमिके याद दुला। थुगु प्रकारं छिमिसं जित आपाहे दु:ख बया 
सास्ति यात खला हे प्रजालोकपि थो जि थथ्ये धाल धका दिवि 
ग्यायमते । उबले २ थ्यें यथ्य धायमज्यू । यथ्य यामज्यू । आएनं 
छिमिसं ह्वापाथ्यें यथ्य धाय, यथ्ययाय धका मिचेयाना सनेमते । 
है प्रजालोक गणपि.छिकिपिनि राजा जि जुल खला: धका धथा 
बोधवात । थलि सुरूप महाराजं बोधयागु आज्ञा न्यना सकल 
प्रजालोक पिसं थुगु प्रकार बिन्ति यात । हे मह।राज जिमित 
क्षमा याना बिज्याहुं । हे प्रभू ह्वापा लिमिसं अपराध यानागु 
क्षमा याना प्रतिपाल याना बिज्याहुँ धका थथे लोकजनप॒से 
धागु खं न्ना थुह्य सुरूप महाराजं सकल लोकजन पिन्त भरोत्ता 
बिया सदानं शो त्रिरत्न यागु सेवा याका ब्रत मध्ये तःघगु 


(७०) 


उपोषध ब्रतयाका सकल प्रजालोकपिन्त धर्म प्रतिपाल थाना 
चतुदिगस राज्ये खयका पापिष्ट नाश याना साधुजनयात रक्षा 


4 
थाना थः माँ बोपि सकले नं सुखं च्वना राज्य चलेयाना च्वन । मनोरथ तीथे 
हे मंत्रीय धका श्रो शाक्य सिह भगवान मेत्रीय बोधिसत्व 
यात आज्ञा दयेका बिज्यात धका कुकुटाराम महाबिहारे 3 नमो रत्न त्रयाय: ॥ ॥ पुनर्वार श्री शाक्य सिह 


बिज्याकह्य उपगुप्त भिक्षुं अशोक महाराज आदि आपालं | 
गर्णापगु न्ह्योने थुगु प्रकारं आज्ञा दयेका बिज्यात । 

इति श्री स्वयम्भू पुराणे श्री राजतीर्थ महात्म्य काल पुरूष 
उद्धार चतुर्थ अध्याय सम्पूर्ण समाप्त ॥ ॥ 


भगवान मेत्रीय बोधिसत्वयागु ख्वा स्वया थुगु प्रकारं आज्ञा 
दयेका बिज्यात । 


हे सेत्रीय, आ: हानं मनोरथ तीथयागु महात्म्य कने त्यना 
छे न्यो । हिमालय यागु सन्निधाने केशावतो, बिमलाबती संगम 
जुया च्वंगु मनोरथ तीर्थ धयागु छगदु । थृगु तीर्थे बास याना 
च्वंह्य कुलिक धयाह्य नागराजां बास याना च्वंगु दु । थ्व नाग- 
राजाया बर्ण गयोगु धा:सा छिरिबिरि रंग जया पंचरंगी सहित 
वर्ण जुया ग्यानपुस्ये च्वंगु रूप धारण याना फनापतिकं रत्नया 
तिसां तिया अत्यन्त जाज्वल्यमानं तेज प्रकाश जुया शोभायमान 
जुया च्वंम्ह थथी:म्ह नागराजा बास याना च्वंगु उगु तोथयागु 
मेला गुबले धा:सा मागं शुक्ल पञ्चमी धनु संक्रान्ति शनिइचर- 
बार थुलि योग चूलाइ बले अनया मेला लगेउवी। थयोरगु 
्रस्यातगु दिने सुनां २ उगु तीर्थ बना स्नान यायो नोछको यंकहे 
मोल्हुयो जप, तप, ध्यान यायी देवतायात अघंतनी, दानधर्म यायी 
थुजोषि मनुष्य गणपिनि निइचपने थः थःगु मनोरथ पुर्ण उवी का 
च्यने दयी । हे मंत्रीय धका श्री भगवान आज्ञा दयेका बिज्यात । 
थथ्ये आज्ञा जुगु न्यना बिन्ति यात । हे भगवान शास्ता 
थुगु तोर्थ स्नान याना सुसु उद्धार जुया वनले हे भगवान छल्पोलं 


क 

सकल लोकजनपिन्त मन बोध ज्वीक आज्ञा दयेका बिज्याहुँ धका 
| बिन्ति यात । थुलि बिन्ति यागु खं त्यना श्री भगवान 
आज्ञा दयेका बिज्यात । 
हे मैत्रीय पुरा पुर्व काले ह्वापा २ पांचाल देशया राजा 
छम्ह दया च्वन थ्व राजा गयोम्ह धाःसा बरो पराक्रम तेजवान 
जुया च्वंम्ह थयोम्ह राजाया ह्वी ह्वी हे जूसां सिकार म्हिता 
अनेक प्रकारयापि मृग, पंछि आदि बन जन्तुपिन्त प्रहार याना 
स्याना ह्वी ह्वी हे मांस (ला) मदयेक अन्न आदि भोजन मया । थुगु 
प्रकारं परया जीव स्याना ह्यिता जुं २ कालान्तरे छन्हुया दिने 
अकस्मात रोगं कया कालया वशेलाना तःधंगृहे बेदना कष्ट 
नया मृत्यु जुल । 
हे मैत्रीय, थ्व राजा आपालं हे वनजन्तु तय्‌त स्याना 
वंगुया फलं थ्व राजायात पशुयोनि चला जुया जन्म कावन | 
छन्हुया दिने तःत्रिकजुल बन क्रिदा या वने सल । यथ्थे व चला 
हृष्ट पुष्ट जुया बन आदि अनेक पर्वते म्हिता फलमूल नया 
शितलगु थासे बिश्राम याना च्वंबले अकस्मात बहे बनेनतूंहे 
, लुब्धक नां जुया च्वंम्ह ब्याधा छम्ह दया बने मुग आदि पशुपठि 
पिम्त थःगु बाण कयकूं २ प्रहार याना दवं २ व सुन्दरी जुया 
च्वंम्ह चला यात खंका बाणं कयुका छोत । थुगु क्यूकुगु बाणं व 
चलायात लाना बिस्यूं दना च्देन । नापं २ व लुब्धक व्याधा 
लिना यंकाहे च्वना च्वन । उगु बखते व चलाया मनं घालकि ४ 
ब्याधां जित स्यायीगृहे डुल । थों छंगु त्हाति छाय सोगु । सोहे 
,मासा हूँ तःचंगु तीर्थे दना सीः धका विस्यूं दबं उगु तीर्थे थ्यक। 


७ 

व तीर्थयागु लं:ख छक त्वना तीर्थराज याके प्रार्थना याना धाल। 
हे तोर्थराज थ्व ब्याधाँ विनाश कारणे जित प्राणान्तक ज्वीक 
स्यायत्यन । थ्वथ्येतूं लिपाया जन्मे थ्व ब्याधायातन बाणं प्रहार 
याना स्याय्‌ फक प्रशन्न जुया बिज्याहुँ हे परमेश्‍वर थुलि जिगु 
मनोरथ पूणे याना ब्यू धका प्रार्थना याना उगु तीर्थ च्वना प्राण 
तोता मृत्यु जुया वन । 


हे मैत्रीय, व चलाया शरीर उगु तीर्थे चुयिका 
यंका छु लिपा व चला उगु हे बने बराहया योनि जन्म 
कावन । 


हे मंत्रीय उम्ह ब्याधानं लिपा मुत्यु जुया उगुहे बने ब्यात्र 
यागु योनी जन्म जूवन । थथ्ये थपि नि म्हंहे सिना उगु बने जन्म 
जुया निम्हंहे त:घिक जुया हाकनंहे बहे बनेनतूं छन्हुया दिने थुषि 
निम्हंहे नाप लाना निम्हेसिया वंबेत २ परस्पर हे शभावतया 
ल्वात । अथे तस्सकहे, ल्वाल्वां २ थःगु बल दक्वहे पिकया निम्हे 
सियां तच्बतंहे जुद्ध म्हिता च्वन । अथे म्हित २ स्वन्हु स्वचा 
दया बनेधूंकल अध्यन त्याः बू सीमदुनी । अथ्य जुया थृषि निम्हे 
सियां बल हिन जुया थकाबि लगे जुया वया च्वन । हान थुपि 
निम्हे सियां बल पिकया ल्वात गजागु प्रकारं धा:सा ( यात्र ) 
चू फक्व बन्हेलयात हुंकार शाब्दं हाला ` न्याना स्यायत सनो \ 


बराह) बन्हेल दु छ टु 
.(बराह) बन्हेलं फक्व बन्हेल हुंकार शब्द हाला थःगु त्वाथं दाया, 


महार याना स्पायत सनिगु। अथे थाप निम्हेसिया परस्पर 
Er निम्हेसियां चोत परे ज्बीका कष्ट नया आ:थो जियु प्राण 
ग याना तोते धका उगु बनं विने वया त्वा वल । ल्वाल्वां २ 

ब्यात्र बन्हेलयात तच्वतं प्रहारयाना ब्यूगुलि मरनान्तक जुया मने 
ल्वीकल हा हा छंगु ल्हातिजा छायूसी सोहेमाःसा गुगु त घंगु तीथ | 
स्थाने बना सी धक। उगु मनोरथ तीथं थ्यंक वल । अन थ्यका 
तीर्थराज साछि तया उगु तीर्थया लंख त्वना मृत्यु जुल । 

हे मेत्रीय, ब्याघ्न धुंया नं व बराहं त्वाथं दाया प्रहार 
यागुलि कष्ट जुया सहयाय मफया तत्कारण है उगु स्थाने थ्यंक 
वया बहे तीर्थ लं:ख छको त्वना मृत्यु जुल । थथे निम्हेसियां | 
थि: थीः ल्वाना थपि निम्हेसियांनहे थः थःगु मनोबांच्छा पूण 
ज्वीका प्राण त्याग गाता स्वर्गबास लाना तीथिक देवपुत्र धायका 
च्वने दत । 

हे मैत्रीय, थयोगु प्रकारं थपि निम्हेसियां तःथंगु पदि | 
लागु स्वणा स्वगंया देवराज इन्द्र इपि निस्हंहे सःता इभिगु | 
न्ह्योने थथ्ये आज्ञा दयेका बिज्यात । हे तीथिक देवपुत्र छिमिस 
छ धर्म याना वयागु पुण्यनं थन स्वगे जन्म कादयागु धका न्यन । 
थ्व खें न्यना देवपुत्रपिसनं बिन्ति यात। हे देबेन्द्र पूव जन्मे जिपि 
निम्हहे थिः थी हे वेरिभाब शत्रु जुया तच्वतंहे ल्वापु जल । 
अथे ल्वापु जुजूं २ छन्हुया दिने जिप निम्हहे तःघंगु मनोरथ तीथ 
वया मृत्यु जुया वना । थुकेयागु पुण्येयां प्रभाबं जिप निम्हंहे थत 
जन्म कावया धका ध.ल । थ्व खें न्यना देवराज ईन्द्र आज्ञा 
दयेका बिज्यात । 

अहोः मत्यं मण्डलय्‌ नेपाल धयागु स्थाने गयोगु सत्य दुगु 
तीथं स्थल दु । स्वस्वः आः जि छकनं उगु तीर्थे बना प्रशंसा 
याना स्वेः धका मने तया. थुम्ह देबराज इन्द्र उगु स्वर्ग भुव 

क्वहाँवया मर्त्य मण्डल घेगु नेपाल मण्डलय्‌ च्वंगु मनोरथ तीर्थ घेगु 
स्थाने थ्यकं वल । अन थ्यने सात देवराज इन्द्र ब केशावती, 
बिमलावतो संगम जुया वया च्वंगु तीथे खता उगु तीर्थे च्वना 
स्तान याना जप, तप, ध्यान, पाठ, स्तोत्र पुजा आदि याना 
अत्यन्त वासना वगु पारीजात स्वाँ, अनेक बास वगु फलमूल 
आदि छाया चऱहे याना थुगु प्रकारं पुजा याना च्वन । 

अयोगु अवसरे नित्य २ हे उगु तीर्थ च्चना स्नान याना 
च्वना च्वंह्म स्त्रीजन छहा न दया च्वंगु जुया च्वन । थुद्य स्त्री 
जनया मनस छु कामना याना च्वन धालसा स्वग भुबनया देव- 
राज इन्द्र पुरूष लाय दयेमा धका कल्पना याना च्वना च्वंह्म 
थ्व मिसां छन्ह्या दिनेस उह्य देवराज ईन्द्रयात खंकल । 
यथे खने सात हा हा धन्य २ जिगु भाग्य थ्व तीर्थराजया सत्य 
धया थौं जिगु मनोरथ पूणं ज्वीनं धका धया थः च्वना च्वनागु 
थासं दना बना ईन्द्र यात नाप लाना छु प्रेम प्रितिया खं ल्हाना 
थःके च्वंगु बिद्यां उम्हं ईन्द्रयागु वस्त्रे मोहनी तया बिल । 


थुगु बखते व देवराज ईन्द्रया व स्त्रोयाके मन वन । वंगु 
न्हयोने वया थुगु प्रकारं धाल। हे केहें मयजु छंगु छे गन, छंगु 
छें छक जित चछि बाश ब्युरे धका धया मुसुहुन ह्विल। कोमल 
बचनं हाला च्वन। थलि ईन्द्रया बचन न्यना थुम्ह मिसांनं 
केत्येहें मिखाकना कामबाण कयका देवराज ईन्द्रयापु न्ह्योने 
घाल । हे महापुरूष जिगु छे थनहे नतूं खः बिज्याहुँ नुधका 
धया थुम्ह ईन्द्र यात थःगु छे बोना यंका छगु आशने तया ब 
मिसां अनेक प्रकार यागु नकेगु सामाग्री हया न्हयोने तया भोजन 


क ( छ 


याकल । व भोजन यास्यें नस्ये देवराज ईन्द्र यात ळनहे व मिसा | 
यागु मोहनी लगे जुया व मिसा नाप कामरसे भुले जुया | 
| | \ 


ही 
~ 


अथे च्व च्चं २ छन्हया दिने ईन्द्रया न्हयल चाम्हथ्ये 
झसंग वना लुमना वल । हा हा धिक्कार जि गुजोगु थासे लात । 
गन वयागु जुल । हे स्त्री जि जूसां स्वर्गया राजा, देवाताया राजा 
ईन्द्र धयाह्म, छ जुल मनुष्य, जि जुल देवता । आः गथेयायगु थ्व 
खं देवलोकपिस सिल धायवं जित गुलि हेला याना हायको। 
आःछुयागु, जि थन च्वने मजिल, जि स्वर्ग हे बने त्यल धका 
घाल । थ्व खें न्यना व सुन्दरी स्त्रीनं बिन्ति याना धाल । हे प्रभू 
महाराज ईन्द्र धन्य २ जिगु भाग्ये छपिथ्येजाम्ह स्वामी पुरूष लाय 
धुत । हे प्रभू थो छपिसं जित उद्धार याना बिज्याहुँ धका थुम्ह 
सुन्दरी स्त्रीनं ईन्द्रयागु चरण कमले भोपुया बिन्ति याना च्वन । 
थथ्ये व सुन्दरी स्त्रोनं बिन्तियाना धागु खं न्यना वगु ख्वा स्वप्ना 
भरोसा बिया थुगु प्रकार वेत वरदान बिया धाल । हे स्त्री छ 
धन्दा कायूस्वा । आःयात छ थन थगुहे तीर्थ च्वना श्री त्रिरत्न 
यागु भजन यांना, पूजा भाव याना च्वं लिपा छ ईन्द्रायणी देदी 
जुया सिद्ध ज्वी । छंगु नां सकल लोकजनपिसं मनमाजु धकान 
प्रख्यात ज्वीतिनी । हे स्त्री धका थ्थे वरदान बिया थुम्ह्‌ देवराज 
ईन्द्र थःगु स्थाते स्वर्ग भुवनेस नतूं थाहाँ बिज्यात । 


हे मेत्रोय, उखुनु तिस्ये ईन्द्रया शक्ति जुया मनमाजु धायका 
नामं प्रख्यात ज्वीका (जुया) थोंया अद्य पितकहे स्थीर जुया 


च्वन । 

हे मेत्रीय, थःजाम्ह मनमाजुयात गुम्ह मनुष्य पिस्यें सेवा 

याना पूजाभाव यायो, जप, तप, ध्यान यायी थजो २ पि मनुष्य 
पिन्त मनोरथ पूर्ण ज्वीका च्वने दयी । हाकनं थुगु केशावती व 
ब्रिमलावतो सङ्गम जुया च्वंगु मनोरथ तोर्थे सेवा यायी स्नान, 
दान आदि धर्म यावयी अजो अजोपि सनुष्यगणपिन्त थः थःगु 
मनोरथ कल्पना पूर्ण जुया निशचयनं सिद्धि फल प्राप्त ज्वी धका 
श्री शाक्यमुनि भगवान मैत्रीय बोधिसत्व आदि सकल सालोक 


पिन्त थुगु प्रकारं आज्ञा दयेका बिञ्याना च्वना च्वन ।। ॥ 


इति श्रो स्वयम्भू पुराणे मनोरथ तीर्थ महात्म्य ब्याघ्र 
बराह उद्धार स्वर्ग प्राप्ति पञ्चमो अध्याय समाप्त ।। ॥। 


क्ष 


निर्मल तीर्थ 


ॐ नमो रत्न त्रयया: ।। 
मैत्रीय बोधिसत्व आदि सकल सभालोक पिनिगु स्वा स्या 
आज्ञा दयेका बिज्यात । 

हे मंत्रीय, छं एकचित्त याना न्यो । गुगु मनोरथ तीर्थयागु 
महात्म्य न्यतेहे घुंकल | आः निर्मल तीथयागु महात्म्य कनेत्यना। 
थ्व खं गथ्ये धाःसा नेपालया पश्चिम भागे श्री स्वयम्भू बिज्याना 
च्वंगु ग्वोपूच्छ पर्बतया सन्निधाते केशावती व कुशुमाबती सङ्गम 
जया च्वंगु 2 तीर्थ धयागु तःघगु तीर्थ छगू दु । उगु तीथ 
या बासिन्दा नागाधिपति जया च्वंम्ह नागराजाया ना ख: । 
उपलाल धयाम्ह थ्व नाग अत्यन्त हे स्वभायमान ज्वोक फणि- 
पतिक्रहे मणि माणिक यागु तिसां तिया अति तेज प्रकाश याना 
च्यंम्ह ह्यास वर्णम्ह थाथिम्ह नागराजां बास याना च्वना च्वगु 
थुजोगु तीर्थ गुम्ह मनुष्य गणपिस्यें जूसां थुगु तीर्थे छक जक बाः 
२१ नोछक्रोयंकनं हे स्नान यावनी, दान धम आदि याना जप, 
तप, ध्यान यायी देवता पिन्त अर्घतनी, वितूषिन्त तर्पण यायी 
थयो थयोपि मनुष्य गणपिन्त जूसां निइचयनं तःधंगु अष्ट सिद्धि 
फल लाना दकव पाप नाश जुया पुण्यात्मा जया निर्मल शरीर 
ज्वीका च्वने दयी । 

हे मंत्रीय, हानं अनया पर्वकाल मेला गुबले धा:सा पोष 


॥ श्रो ज्ञाक्यमुनि भगवान | 


(७९) 


शुक्लया बष्टमी मकर संक्रान्ति आदित्यबार थुलि योग चलावं 
बले अनया मेला लगे ज्बीगु जया च्वन । हानं ह्वापा थुगु तीथं 
तषोब्रत याना सुसु उद्धार ज्या वन थ्व खं थथे खः छं न्यो । 
ह्वापा पांचाल देशया हा अपजश पण्डित छह जश दयेका अष्ट 
सिद्धि लाता उद्धार जया वणु दु धका श्रो शाक्य सिह भगवान 
आज्ञा दयेका बिज्यात । 

थथ्ये आज्ञा दयेका बिज्यागु खे न्यना मंत्रीय बोधिसत्व 
अथे ब्रिर्ति यात । हे भदन्त, हें गुरू, हे शास्ता, हे सर्वज्ञ थगु 
तीथ तपस्या याना उद्धार जया वंह्य पण्डित यागु नां छ्ले र 
थुकिया महात्म्थ गथे खः हे भगवान धका थथ्ये बिन्ति याना 
धागु खं न्यना श्री शाक्य सिह भगवान मंत्रीय बोधिसत्वयागु 
स्वा स्वया थगु प्रकार आज्ञा दयेका बिज्यात । 


हे मंत्रीय, थ्व खं गथ्ये धा:सा पांचाल देशया छह्य बज्त्र- 
पाद धयाह्य पण्डित छह्य दया च्वंगु दु व पण्डित गजोह्य घाःमा 
महा बिद्यावान जुया च्वंह्म बलवानह्य विद्वान गणित तान्त्रिक, 
वद्य, चतुषष्टि लिपि विद्या सम्पूर्ण श्ास्त्रे निपुनम्ह थयो थयोगु 
सकन गुण ज्ञान दया न्याय नीति स्यूम्ह लोकजन प्रति करूणा 
दुम्ह थःथोम्ह पण्डित छम्ह दुगु जुया च्वन । 

हे मंत्रीय, थ्‌ जोम्ह पण्डितया व थःगु देशे च्वना न्ह्यागुहे 
ज्यायासान यश लाभ मज्‌ अपजश जकहे बंगु । थुकियाना व पण्डित 
या थःत थःम्हेहे बारम्बार निन्दा याना ध्या च्चन । आ:छयाय 
घिवकार था जि न्हचाकोहे सःसां स्यूसांनं तबि गुबलेंहे यश प्राप्त 
भज्‌ सदांनंहे अपजश जक वंगु । विद्वान सजनपिनि धा:सा यज्ञ 


HY र 


नो 


(००) 


जकहे तिसा जुया च्वन । हानं जि सक्रल यातनं शास्त्र 
बिद्या आदि स्येना सयेका बिया आपालं हे वने घूंकल । थपि 
सुनानंहे जज्ञ काये मफु ळून अपजश जक दथिगु । ® 
हे मेत्रीय, थुगु प्रकारं व पण्डितं स्यना ह कमा र्ताप 
सिब्यपिस्यें जकहे सःस्यू धायका जशकवा सकल लोकपिसं धन्य२ 
पण्डित घायका अनेक प्रकारं मानेयाका जदाकया च्वनागु जुया 
च्वत । व मूलह्य: पण्डितयात धाःसा सुनानंहे जश मब्यु (गथ्ये 
धा:सा) थ्व पण्डित पुराण आदि कथा कना स्यना विया पूर्ण 
ज्वीथ्यें च्चनकि अनेक मार वया सिष्यपिसं ल्वापुथया गनहे 
सिलपाउ कायमखं: अपमान जक कायमा: । थुगु प्रकार व 
पण्डितया गुबलेंहे गनंजकहे बंसानं सुविष्ठा ज्वोक खं न्यना मन- 
रा आनन्द ज्वीके मफु । 
हे मेत्रीय, थथ्ये जुजु २ ताकालं दया वस्येलि थुम्ह वज 
पाद अपजञ्ञ पण्डितया छन्हुया दिनस य: थःम्हहे अत्यन्तह 
अपञ्ञोच अपमान नया थःगु मनं थाल । हा हा हे भगवान थ्व 
जिगु जन्म धिक्कार । जि थुलिमछि शास्त्र, तन्त्र, मन्त्र, बिद्या 
आदि त्यना सयेका चतूबष्टि लिपि सम्पूर्ण हे पूर्ण ज्वीका पण्डित 
घायका च्वना हानं असंख्य अज्ञानि लोकपिन्त ज्ञान बुद्धि न दिय 
धुन, जिके सगु स्यूणु शास्त्र, मन्त्र, तन्त्र, बिद्या आदि सकलयातनं 
स्यना कनाहे च्वना च्वनागु दु धास्येलि थौं जित चुछम्है सितं 
जञ् गुण विथिगु घंगु नां मका, सकसिननं अपजश बियित नत 
स्वयिगु । थो जि स्यना तया तयापि शिष्य पिसं घा:सा सयेका 
सीक्का कया इमिसं असंख्यें जश गुण लाना ददो तःचपि पण्डित 


(5१) 


धायका आपालं सिल्पाउ कया माने याका जुया च्वन । थां 
जिजा सुयाकेहे ल्याख मदयेका च्वना च्वने माल । हाहा गुलिजक 
विवेक बिचार मदुपि लोकजर्नाप धिक्कार २ थयोगु विवेक 
बिचार मदुगु देशे च्वना छूंहे प्रयोजन मदु | थयोगु अविवेक 
यायिपिनिगु ख्वा स्वया च्वनेहे मखतः । हा हा हे देव आ: जि 
गन वनेगु, सु देवताया भाव भक्ति याना च्वनेगु, छ धर्म यायग, 
छतपस्या यासा जित जश पदलायी । हा: जि यो छ पाप यानावगु 
फलं थयागु दु:ख भोग याना च्वने माल धिक्कार जिगर जन्म । 
आः जि थ्व देश त्याग याना परदेश वनेगु । थजागु देशे च्वना 
जित कथं मलात धका मनेल्वीका तंपिकया उगु 
याना पिहाँ वन । 


दशयात त्याग 


थथ्ये पिहाँ दर्व २ क्र्मथ्यें दूर देशे ध्यंक् वन । अननं म्य 
म्यगु देशान्तर ग्राम २ नगर २ आदि चाहिला दवं नेगुहे 
मदया भिक्षा फो फो २ नया थःगु जिविका चले याना जज 
छगू काल बिते जुयां वस्येलि क्रमेसित वना नेपाल मण्डल थ्येक 
चल । थथ्ये व पण्डित नेपाल धयागु थाले व्यस्येलि आकाङां 
नस्येहे श्री स्वयम्भू ज्योतिरूप खन । नमस्कार याना उगुहे यासे 
य्यक वना व पण्डितं द्वापां श्रो स्वयम्भू ज्योतिख्पयात नमस्कार 
याना वस्पोल यागु न्हयोने च्वना त्रि प्रदक्षिणा याना पंचोपचार 
पुजा याना अनेक जप, तप, ध्यान आदि अष्टाङ्गः प्रणाम 
नमस्कार याना अनं प्रस्थान जुया क्वहाँ वया निर्मल तोथें थ्येंक 
चल । 


थुगु तोथें व्येका व पण्डितं बिवार यातकि अहो गुजोगु 


(5२) 


उत्तम जुया च्वंगु स्थान थ्व । थःयींगु बौद्धया सन्निधाने तीथं 
संयुक्त जुया गयोगु तीर्थ स्थान घाःसा केशार्वात, न 
संगम जुया च्वंगु थर्जथजागु पुण्य क्षेत्रे तोता मेथाय गन वनेगु । 
ययोगु पुष्य क्षेत्र मेथाय दईहे मखु धका थःगु मनं धया निश्चय 
याना आ: जि थ्वहे थासे तीथेंहे च्वना तपस्या याये । थथ्ये 
तपस्या याना तिनी थुगु पाप शान्त याना अष्ट सिद्धि फल लायगु 
धका मने तया थ्व पण्डितं जसां उगु तीर्थ स्नान याना बालुका 
चेत्य दयेका उपलाल धयाम्ह नागया मुति न दयेका विधिथ्य 
पूजा याना जप, तप, ध्यान याना त्रिरत्नया सेवा योना प्रदक्षिणा 
याना अनहे कणंद्विपे च्बना धूंया छेंगुलो आशन याना ह्ली ह्वी हे 
वंगलसिमापा हःले श्रो प्रज्ञापारमितायागु मन्त्र च्वया उगु तीथ 
च्वीके छोया श्री बिधाधरी देवीयागु मन्त्र प्रयोग याना अनहे 
मुझानेपुर्चरने च्वना थुगु प्रकारं व बद्धपाद पण्डित तपस्या 
याना हया च्वन । 

थथ्ये च्वच्वं २ खुद न्हघदं दयावस्पेलि छन्ह्यागु दिने 
श्व पण्डितं आपाल दुःख कष्ट नया तपस्या याना च्वंगु खना 
व स्वया श्री बिद्याधरी देवो सन्तुष्ट जुया व पण्डित तपस्या 


याना च्वंगु थासे थ्यंक बिज्यात । गुजोगु प्रकार बिज्यात धाःसो 


आकाश्रबाणि जुया थुम्ह पण्डितयात आज्ञा दयेका बिज्यात । 


हे मानव धन्य २ छ खः छंगु तपस्या खना जि सन्तोष 
उवौ धुन । हे मानव छं छु इच्छा याना तपस्या याना च्वनागु ख 
जित धाः जिनं छंगु इच्छा पूर्ण ज्वीक वर्दान बी: धका थथे 
आज्ञा दयेका बिज्यात । थुलि श्री बिद्याधरी देवीया आज्ञा 


आकाशबाणो जुगु खं न्यना हथासं दना मिखा कया आकाशे 
अस्वया ल्हा बिन्ति याना थुगु प्रकारं धाल । हे परमेश्वर छपि 
सुखः, गुम्ह खः, देव लाकि, देत्य लाकि, राक्षस लाकि अथवा 
भूतला, प्रेतला, पिशाइचला जित छले जक यानागुला । छाप सु 
खः जि मस्यू धका थथे बिन्ति याना धागु खं न्यना श्री बिद्याधरी 
देवों थुह्म पण्डितयात जूसां थःगु रूप दर्शन बिया बिज्यात । 

गुजोगु प्रकारं दर्शन बिल घालसा अत्यन्त जाज्वल्यमान 
तेज प्रकाश याना धालपति स्वाँथ्यें निर्मल रक्तवर्ण जया त्रिनेत्र 
धयागु स्वंगः मिखा कना जगु ल्हाति बस्त्र जवना, लगु ल्हाति 
करोटक ज्वना, जगु तुति यखुइका म्हालापतियागु च्वकां सहश्र 
दल पलेस्वांया मुले दिका खगुतुतिया पालि आकाशे छोया, खगु 
ल्हाति खगुतुति घेपुना स्वंगः मिखां आकाशे स्वया मुसंन न्हिला 
घाले यागु प्रमाणं कोलागु दन्त वा बोया जगत संसारयाके करूणा 
तया सस्यकबोधिज्ञान बियिह्य दिब्य चक्षु बिज्ञाल नेत्र प्रकाश 
याना नरमूण्ड मालां क्वखाया सुवणंयागु तिसां तिया रत्न 
माणिकया मालां क्वखाया पंचबुद्धया मूर्ति दुगु सुवर्णया जटा- 
भकुट पुया अनेक प्रकारं रत्नया हारं तिया कोति सुय्यंयागु तेज 
प्रकाश याना सिघिनि, व्याध्रिनि जवय्‌ खबय्‌ तया जटाधारि 
जुया ब बज्त्रपाद पण्डितयात थगु प्रकारं मूति जुया दर्शन बिया 
बिज्यात । 

थुजोगु मृति रूप खनेसात अकस्मात्रनं व पण्डितनं जूसां 
पुम्ह दिब्य सुन्दरी श्री परमेश्वर बिद्याधरा देवोयागु रूप दर्शन 
याना हथासनंदना अनेक प्रकारं जप, तप, ध्यान, स्तोत्र, पाठ, 


बी ल लाह 


(८४) 


आदि याना पंचोपचार पूजायाना प्रदक्षिणा आदि याना ल्हानिर्पा 
बिन्ति याना आकाशे थस्वया थुगु प्रकार प्रार्थना यात । हे 
परमेश्वरो, हे माता, हे बिद्याधरी, हे योगिनी, हे बुद्ध 
हे प्रज्ञापारमिता, हे गुह्यमाता, हे जगत माता, हे भगवतो, 
हे देवी छल्पोलया चरण कमले कोटि २ नमस्कार । हे जगत 
व्यापिनि जि थःथींह्य पापिया उपरे कृपातया छर्पोलं जित 
दर्शन बिल । हे माता छपिनियु चरण कमले कोटि २ नमस्कार 
हे महालक्ष्मी धन्य २ जिगु भाग्य छल्पोलथिजाह्वा जोगिनीया 
दर्शनयाय धुन । थों जि कृतार्थ जुल । हे उग्रतारा जित वरदान 
मेगुमखु छर्पोलं बिया बिज्यायगु जुलसा हे जगतया माता जित 
अपजज नाश याना जश प्राप्त याना अष्ट सिद्धि फल लाइगु 
बरदान प्रशन्न जुया बिज्याहुं धका थुगु प्रकारं बिन्ति यात । 
थुलि बिन्ति याना घागु खं त्यना श्री बिद्याधरो देवों आज्ञा 
दयेका बिज्यात । 


हे बच्धपाद, हे मानव छं यागु तपस्या खना जि सन्तोष 
उबी धुन । आः छन्त जि अष्ट सिद्धि बरदान बिय धुन । आएछ 
अष्टसिद्धि दुह्य जुल । हे बज्त्रपाद, हे मानब आ; जिगु थ्व अंश 
थन तया थक्य सकल मनुष्य गणपिन्त उद्धार याना च्वने । 
हे बज्जपाद थ्व जिगु सूतियात गुह्य मनुष्यनं छेंथ्यें नतू थ्वहे 
तोथे २१ नीछन्हु यंक स्नान याना दान याना त्रिरत्न यागु भजन 
याना उगु मूतियात पंचोपचारं पूजायाना नमस्कार यायो अजोह! 
मनुष्य गणपिन्त जूसां निइचयनहे अष्टसिद्धि फल प्राप्त ज्यौ । 


हे मानव, आः छ थःगु छे लिहांहुँ । छे थ्यंका छं थःगु 


(5५) 


श्षास्त्र्या गुण ज्ञान प्रकाश याना सम्पूर्ण लोकजनयात गुण ज्ञान 
बिया अनेक तन्त्र, मन्त्र, शास्त्र स्यते कने याना श्री त्रिरत्नयागु 
भजन याना अष्ट सिद्धि लाना सदाकालनं त्रिरत्न याके सनत्या 
द्वोधिब्रत धारण यानाच्चं । हे बज्त्रपाद पण्डित आः छ थन 
च्दने स्वाल । थःगु छेंस लिहाँ हुं धका थलि आज्ञा दयेका श्री 
दिद्याधरी देवी तत्कारणं अन्तरधान जुया सिद्ध जुया बिव्यात । 


हे मेत्रीय, थुगु मूर्ति थों यागु अद्यापितकहे प्रसिद्ध जुया 
च्वंगु दु । अनल व बज्भपाद पण्डितया श्री बिद्याधरी देवी यःगु 
कृपां जश पदबि लाना अष्ट सिद्धि न लाना शरी देवी यागु 
आज्ञा थ्यें गोपुच्छ पर्दते थाहाँ वना श्री ज्योति रूप भगवान यात 
पंचोपचार पूजा याना जप, तप, ध्यान, स्तोत्र, पाठ आदि याना 
प्रदक्षिणा नमस्कार याना अनंलि श्री बिद्याधरी देवीया प्रशादं 
तःधंगु जश पदबि समेत लाना अनं प्रस्थान जुया थःगु देशे 
ल्याहाँ वया उगु देशे च्वंपि सलक लोकजर्नापे शिष्य गर्णाप फुक 
मूंका अनेक प्रकारया पुराण आदि शत्क्था ब्यास्या याना कना 
सकसितन चित बुळे ज्वीका उगु पुराण कंगु न्योपि सकल लोक- 
जनपि फुकसिनहे धन्य २ धायका सकसिन नमस्कार याका 
ह्लापायागु खं फुकहे लुमंका सकल लोकपि फुकसिननं व पण्डित 
याके क्षमा फोना च्दन । 


हे गुरू धन्य २ छर्पोल खः धका धया ह्वापा थःत जश 
मब्यूसे हेलायापि थयो २ पि फुकहे वया थुह्य बद्धपाद पाष्ड्त 
यागु न्ह्ोने च्दना वयागु गुणयात लुसंका सङसिननं कोसेसि 
सिरपाउ आदि बीगु न्ह्योने तया हे गुरू धका हहा फिपति ज्वरे 


याना थःथः पिसे ज्वना वयागु कोसेलि आदि चच्हे याना थुगु 
प्रकारं बिन्ति याना च्वन । 

हे नाथ, हे गुरू, छल्पोलं जिमिगु उपरे करूणा तया क्षमा 
याना बिज्याहुँ । थौं छल्पोलयात सक्कल लोकजनपिसनं पूजायाये | 
योग्य ज्वीका बिज्याना च्वंम्ह हे गुरू छपिन्त सदा सर्वकालहे 
नमस्कार धका धायका श्री बिद्याधरी देवीया प्रशाद थुम्ह बच्न- 
पाद पण्डितनं जुलसां अष्टसिद्धि लाना असंख्ये गुण प्रशंश्ञायाका 
अनेक लोकजनपिन्त हितयाना आनन्दंकाल हना च्वन धका 
श्री श्ञाक्यमुनि भगवान मंत्रीय बोधिसत्व आदि सकल सभालोक 
पिन्तनं थुगु प्रकारं आज्ञा दयेका बिज्यात । 


थ्व खें न्यना सकल सभालोक पिसनं अहो: निर्मल तीथं 
यागु अमृत तुल्य जुया च्वंगु महात्म्य कथा न्यना ळिपिनं उगुहे| 
तोर्थे वना सेवा यावने माल धका थ: थःगु मनयात बोधयाना 
च्वन धका श्रो शावयमुनि भगवान आज्ञा दयेका बिज्यात । 

इति श्री स्वयम्भू पुराणे निर्मल तोर्थ महात्य बज्त्रपाद 
पण्डित उद्धार जश प्राप्ति अष्टसिद्धि लाभ षष्टमो अध्याय 
समाप्त ॥। n 


क 


निधान तीथ 


ॐ नमो रत्न त्रयायः ॥ ॥। अथानन्तरं थनंलि श्री ज्ञाक्य 
मुनि भगवान मंत्रीय बोविसत्वयात आज्ञा दयेका बिज्यात । 

हे मंत्रीय, निर्मल तोथयागु महात्म्य छिमिसं न्यनेहे धंकल 
आः हाकनं मेगु निधान तीर्थयागु महात्म्य कने त्यना ड्िमिस 
एकचित्त याना न्यों धका थथ्ये आज्ञा दयेका बिज्यात । थथ्ये 
आज्ञा जुया बिज्यागु खें न्यना मैत्रीय बोधिसत्व भगवान याके 
बिन्ति यात । हे भगवान, हे गुरू छल्पोल यागु कृपान निर्मल 
तीर्थ महात्म्य न्यने धुन । आः हान निधान तीर्थयागु महात्म्य 
न्यनेगु इच्छा जुल । छल्पोलं दया कृपा तया आज्ञा दयेका 
बिज्याहुँ धका थथ्ये बिन्ति यात । थुलि बिन्ति यानां धागु खं 
स्यना श्रो भगवान आज्ञा दयेका ब्िज्यात । 

नत हे मैत्रीय, गुगु केशावती व सुबर्णावती संगम जुया च्वंगु 

तोथ यात निधान तीथ धका धाई । उगु तीर्थस बासयाना चाप 
नागराज यागु नां थ्व खः नन्द, उपनन्द धयापि निह्य जोरापि 
बासयाना च्चना च्वंगु । 

हे मंत्रीय थ्व नागराज गजापि धालसा नन्द ५ फन्ना 
उपनन्द ७ फन्ना धरेयाना फन्ना पतिकं हे माणिकयागु तेज थ्ये 
जाज्वल्यमानं थिना अत्यन्तहे सुन्दर रूप जुया मित्र भाब निम्हहे 
प्रम जुया उगु तीर्थ आनन्दं बासयाना च्वन । 


कह 


(==) 


हे मंत्रीय, उगु तीर्थया मेला ज्वीगु गुबले धालसा | 
शुक्ल यागु सप्तमी कुम्भ संक्रान्ति आदित्यबार थुलि संयोग 
ज्वीबले अनया मेला ज्वी । थजोगु उत्तम जुया च्वंगु तीर्थं धका 
सीका उगु पर्बकाल दिने जूसां गुह्य मनुष्य बिचारं सियका २१ 
दिन नीछक यंकहे स्तान यावनी, दानयासी (अथवा) छक जक 
हे जूसां स्तान याना बालुका यागु चैत्य दयेका पंचोपचार पुजा 
याना अर्घ तिना पितृयातनं तर्पण बिया जप, ध्यान, पाठ आदि 
याना सिधयूका अतिथि गणपिम्त दान, धर्म याना बी थुजो!प 
मनुष्य गणपिन्त जूसां निइचयनं सकल दारिद्र दुःख नाश जुया 
धन द्रब्य पूणे जुया सुबणे रत्न आदि सम्पत्तिनं पूर्ण जुया महा- 
भाग्यमनि जुया च्वने दयी । - 


हे मेत्रीय हाकनं थुगु तीथ सेवा याना सुसु उद्धार जुया 
वन थ्व खन छं न्य॑ । ह्वापा २ पांचाल देशया अधिपति जुया 
च्वंम्ह पंचचूड धयाम्ह राजा छम्ह दया च्वन। व राजाण 
रानीपि स्वम्ह दुगु जुया च्वन । थुपि रानीपिनि स्वम्हेसियाहे 
म्हति छम्ह छम्ह काय्‌पि दया च्वत । सुसु धालसा ह्लापां दिन 
चूड धयास्ह १ रत्नचूड धयाम्ह २ ज्ञानचूड धयाम्ह थुपि स्वम्ह 
कार्या दया च्वन । थुपि स्वम्ह सध्ये ज्येठाम्ह दिनचूड धयाम्ह 
गयोम्ह धालसा सापहे गुण्डाम्ह साकभिक जकनया थःयथे फर्मात 
याना योयोथ्येहे म्हिता ज्वीमाम्ह । राज्यय्‌ धालसा छुंहे बिचार 
मयासे थःयथेहे नया त्वचा तिया स्दछन्द म्हिता ज्वीमाम्ह। 
थथे जुजुं ताकालं दया वस्येलि थःगु राज्य आदि असंख्ये धन द्र्य 
आपालं फुका मदयेका बिल । 


(८६) 


हे मैत्रीय थथ्ये व त धिकम्ह दिवचूड धयाम्ह राजकुमार 
आपालंहे धन सम्पत्ति तिसा आदि स्वाहा यात्रा फुका जूगुलि 
थ्व खना माँम्ह लक्षणा रानीया तसकंहे अपशोच जुल। हरे 
थ्व कायूया बानी गयोगु खरात्र स्वरव जि न्हेथूपिनि कार्या 
गुलिजक सत्गुणि ज्ञानी धर्मात्मा, स्व २ थ्व दिनचूड छम्ह जक 
कुसंगत कुर्बान हते यायगुलि झुक दाजु किजा सां बौ कलापिसं 
गुलिखे प्रेमपूर्वक न्वाना खें ल्हाना धाल । अहँ वगु कुसंगत बाली 
तंकेहे मफु । छन्ह बोम्ह राजां दमन नोति कायूगु बिचार यागु 
खः तर थ्व खे रानीया अनुमति मडुगुलीं तोता छोत । क्रमेलित 
व दिनचूडया ह्लिथहे दारिद्रता ब संतापं युक्त जीवन हुना उतने 
माल । थुगु प्रकार आपालंहे धन द्रब्य नाशयाना बस्येलि बोम्ह 
राजां पंचचूडया मने ताप जुया छन्हुया दिने थः पुर्त्राप राज- 
कुमारत स्वम्हहे सःतके छोया थःगु न्हयोने तया थथ्ये आज्ञा 
दयेया बिज्यात । 

हे पुत्र राजकुमारपि छिमिसं जिगु खं छता न्यों । छिपि 
स्वम्हहे दाजु किजापि थः थ:हे छखे अलग अलग च्वंहुँ । छिमिगु 
सम्पूर्ण धन द्रब्य दक्वहे स्वभाग थला अंशबन्दा याना का: धका 
मतों छभाग २ इना बिया थः पुत्र राजकुमार पिन्त छस्ये 
अलग २ याना तयके छोत । अथे व राजकुमारपिस थः बुडाँ 
इना ब्यूगु सम्पत्ति म्हतीं छभाग २ अंश कया अबुया आज्ञा थ्यें 
छख्ये च्वना सुख भोग याना च्वन । 


हे मेत्रीय थयोगु अवसरे ज्येठाम्ह दिनचूड राजकुमारया 
जक जूसां उगु धन सम्पत्ति यागु छूंहे माया मकासे सार्काभक 


७८... .. 


(६०) 


जकनया थः ययेहे म्हिता जुल । थुगु प्रकारं नया म्हिता जुजुं २ 
छिदं [निदे बिते जुया वस्पेलि थःब्रुबाँ बियाहःगु अंश, धन 
द्रब्य, दक्वं हे सम्पूर्ण नाश जुया फुना नेगु त्वनेगु सुधान्तहे मदया 
सकल दास दासिपिन्त समेत नक्रे मफया इमिसं समेतं तोता 
वन \ 


है मेत्रोय थथे थः थाय्‌ तया तेपि नोकर चाकर धयापि 
सूंहे मदयेका थः कला यागु सिबे क्वस समेत मिया जिविका 
चले याना नल । थथे ननं ननं दक्वहे उगु सिबे क्वसनं फुकहे 
नजक नयाहे फुकल । थथे जुगु स्वया व दिनचूड राजङुमारया 
कला रानोया थ गु मन यात साउहै दिक्क जुपा थः स्वामीया 
थाय्‌ न्हयोने वना थथे धाल । हे स्वामी राजकुमार थ्यें जुया 
जि रानीथ्यें जुया च्वना धास्येलि थथ्ये ह्मि ह्व सिया आहार 
नापं चूमलाका थः थाय्‌ चाकरी याका तयापि समेत सदयेका 
इमिसं नाप तोतका निलंज्जा जुया लजगार ज्या: मिखाँ मखंका 
च्वंम्ह । थजोह्य छाप साकभिक जक नया थःयथे स्वछन्दं हिता 
उवो माह्या छपि धास्येलि आः छापके छु दनि । छूंहे दुगु मखे 
घूंग्ल खाली राजकुमार धका नां छगु जक बाको दनो । थयोह्य 
पुरूषयाके जि च्वना च्वनां छु प्रयोजन दनो । स्नेह माया प्रिति 
जक कया च्वना छुयाये । थो जित रक्षा ज्वी मखुत, नयगु 
त्वनेगु, पुनेगु छुँ मन्त। जि मामं ब्रियाहःगु, बुबाँ बियाहःगु 
सिबे ज्वलं कत्रस मुधान्तहे मदथे धूंकल । थौं छिगु माया जक 
कया च्वना छुयाये । जित भलो ज्वी मखुत, छि स्वया छि | 
जि स्वया जि ज्वो धफ़ा तँपिकया थः स्वामीयात तोता थःगु छे 


(९१) 


बना माँ बो या न्ह्योने च्वना थ: स्वामीयात तोता वयागु 
सम्पूर्ण खं फुकंहे कना माँ बोयागुहे थःम्हं फुथ्यें सेवा याना बरो 
आनन्द च्वना च्वन । थनेलि दिनचूड राजकुमारया जक थःगु 
धन सम्पत्ति दक्वहे नया, त्वना, हिएता, फर्मास याना जक फुका 
नाश याना थः ह्नि ह्लि सियाहे र 


आहार यायगु नेगु सुधान्तहे 
मखका थःगु मनं भापिया धाल । हाहा आ: गथ्ये यायेगु नेगु, 


त्वनेगु सुधान्तहे मफुया जि आ: छुयायेगु धका मतिलुईका ह गु 
देशे च्वंपि महाजनवि बदो तः तःधंपि धनाद्य जया च्बंषि दु घेगु 
मतील्वीका थुमिकेहे धन त्याना ह्या नेमालि धका मने तया 
थःगु राजदरवार पिहाँ वया व धताद्य जुया च्वंपि महाजनपिनिगु 
छें वना इमिके धन त्याना कया हेया हाकनहे ह्वापा थ्यें नतं 
फर्मास याना नया त्वना नतूं हे जुयासन । थथे जज दछि, निदं 
दया वस्येंलि सकल महाजनपि बया व राजकुभार यात थःग्हं 


त्याना कया तःगु धन साहु पुले म्वाह्म धका बिपत्यार याना 
सुनान वत धन त्याय्‌ ब्यूपि मन्त । 


हे मंत्रीय, अयोगु बखते व दिनचूड राजकुमारया जसां 
पत धन द्रब्य अन्न आदि गेरा सुधान्तहे सुनानं हे वेत पत्यार 
मयात । दृव ह्लापायागु पाप यागु फल भोग याना च्वन | थुगु 
मकार दुःख भुक्तमान याना च्वच्चं ताकाल दया वस्येलि छ्न्ह 
थ: स्त्री लुमंका मिखां खोबि हायका बिरहयाना धाल । हा: हे 
देव थोया दिने नकेगु, त्वंकेगु, पूंकेगु, तोकेगु मफुया कारणे थों 
जित कलानं समेत हे वाना तोता थक्रल (तोता वन) हाः हे देब 
चों जित हाकनं मां बोविसंनं छं नयधुनला धका न्वं सुधान्तहे 


(६२) 


सुदानंमतू । हा: जिगु कर्म धिक्कार छु नेगु छु त्वनेगु सुनाने | 
पः्यार मन्त । आः सुता जित रक्षा यायी । गुम्ह देवतां रक्षा 
यायी । गन बना जी, छ कर्म जित रक्षा उवी । हाहा थपायसक 
दुःख उवीका जि थ्व देशे च्वनाया छु प्रयोजन दति । थ्व ज्यूया 
साया कया च्वनां छ्याय धका मनयात दिक्क ज्वीका थःगु देश 
तोत्ता पिहाँ बन । 

हे मैत्रीय, अथे 
नगर चाहिला भिक्षा फोना नन २ ऋसेसित ववं २ कालान्तरे 
नेवाल देशे थ्यंक बया श्री स्वयम्भू भगवान यात नमस्कार याना 
अनहे श्री स्वयम्भू भगवान बिराजमान जुया च्वंगु उगु पुण्य 
क्षत्रे थ्येकं बता थुह्य दिनचूड राजकुमार ज्यो तिरूप श्री स्वयम्भू 
यात अम्हं फुथ्यें पूजा भावयाना थःसथ्यें जप, तप, ध्यान आदि 
याना प्रदक्षणादि अष्डाङ्क प्रणास याना प्रार्थना याना च्वन । 
हे परमेश्वर, हे स्वयस्भू, हे भगवान, जि दारिद्र दुःखि थौं जिथ्यं 
जाह्य दुःखि थ्व पृथिबीले मदु । जि पापि यानागु भक्ति खना 
छल्पोल सन्तुष्ट जुया बिज्याहुं । जिगु दुःख मदयेका जित रक्षा 
याना बिज्याहुँ । हे परमेश्वर धका प्रार्थना याना उगु पर्वतया 
पूर्दपतियागु मार्ग कवहाँ वया आपालं नेपित्यागुलि नेगु छं मदया 
उख्यें थूख्ये स्वया जुल । थथ्ये स्वगु बखते बं ल:छधा वया च्वगु 
घःचा छगु खंकल । हथायचाया व राजकुमारं उगु लः वया च्वंगु 
धःले थ्येका क्वहाँ बना लः पना न्या लायत सन । थुगु प्रकार 
ब ध.ले न्यालाना बबं २ उगु धः फोचाला मेगु खुसि थ्यन । 
अथ्ये मेगु निग्‌ होना छगु जुया वया च्वंगु खुसि श्यस्येलि अन 
स्वबले ल: आपा दया त:जा जुया च्वंगुलि अन वं स्या लाय 


पिहाँ बना प्यन्हु च्यान्हु दस्ये(ल देश, ग्राम, 


5३ 
(९३) निधान तीथे 


मफु । आपालं ए वया परिश्रम जुया ह्वापा लाना तःपि 
त्यात अथ्येहे कचिक नया छोल । अयोगु बखते अन निधान तीथे 
स्नान याना मोल्हुई धका वया स्वपि मनूतेसं वं अथ्येहे कचिक 


त्या नगु खना धाल । हे महापुरूष आभ ऱ्या छं छाय कचिक 
नयायु, पाकयायन म्वाला धका थथ्ये न्यन । थुलि धागु खं न्यन 
> T 


राजकुमार धाल । हे लोकजर्नाप जि सापहे नेपित्यागुलि च्वने 
मफया सनेगु सुधान्तहे मफुत उक्ये जि ब न्यायात पाक मयासेः 
नयागु खः । हे लोकजर्नाप जि धालसा धनसम्पत्ति दक्वहे हि 
सापहे कंगाल जुया नेमखना थजागु ध:ले च्वंपि न्यालाना नेमा 
छुयाय धका करूणा चायपुगु स्वरं धाल । थुलि खं धागु कक 
उगु तीथे वया च्वंपि सकल लोकजन पिसं मने करूणा चा 
की घाल । हे महापुरूष छ जूसां आपालं दुःखिह्य खः हे 
जि सकसिननं उद्धार ज्वीगु खेंया उपकार यागु ल कने छ 
"च । गथे धालसा हे महापुरूष छं आम न्या लाना वयागु 
जुया च्वन धालसा सुवर्णाबती धयागु खः। आम 
खुसी व व ध:चा नाप लाना छगु जुया वया च्वंगु खुसीयात 
केशाबती व सुवर्णाबती धयागु नामं प्रसिद्ध जुया निधान तीर्थ 
धका धया तल । थुगु तीर्थे जिमिसं ह्वि ह्विहे वया स्नान याना 
अ च्वना । हे महापुरूष आ: छंनं थुगुहे तीर्थे सेवा याना च्वं । 
र छन्त दु:ख नाश जुया फुना धनाद्य ज्वीगु बरदान 
छ हं मानव धका धागु खं न्यना ब दिनचूड राजकुमार 
शा उगु निधान तोथे स्नान याना ( त्रिकाय घेगु ) काय, 
4 चित्त शुद्धयाना बरो एकचित्त श्रो त्रिरत्न यागु भक्ति 
थःगु मनं कल्पना याना थुगु प्रकारं धाल । हे परमेश्वर 


५ आज 


निधान तीथं 


(६४) 


तीर्थराज जित दरिद्र नाश याना धनाद्य ज्वीक प्रशन्न | 


बिज्याय माल धका कल्पना याना बहे तीर्थ च्वंना तपोब्रत याना 
च्वना च्वन । थथे च्वच्चं ताकाल दया वस्पेलि छन्हुया दिने व 


दिनचूड राजकुमार तपस्या याना च्बंगु पुण्यया प्रभाबं तीर्थराज 
खुसि जुया प्रशन्न जुया नन्द उपनन्द नागराजा निम्हहे उगु तीर्थ 
थाहाँ वपा तत्कारणं दिनचूड राजकुमारयात दर्शन विया आज्ञा 
दयेकल । हे वत्स, हे भक्त, हे मानव धन्ये २ छ खः छंगु तपस्या 
खना जिपि सन्तुष्ट उबी धुन । आ: छे इच्छा जुगु वर्दान फो 
धका थथ्ये आज्ञा दयेक्‌ खें न्यना दिनचूड राजकुमार बित 
यात । हे परमेश्‍वर जित वर्दान मेगु मखु । जि सापहे दरिद्र 
उक्यें थुगु दरिद्र नाशयाना उद्धार याना बिज्याहुँ । हे परमेश्वर, 
थों जिती दरिद्र मेपि सूंहे मढु याकनं जित उद्धार याना बिज्याहें 
धका धागु खं न्यना हे मानब तथास्तु धका वर्दान बिया धाल । 
हे मानव मेगु छगू खं न्यं थौयागु रात्री छे छु ख्यले बासयाना 
च्वं थुबले बाचाया ताके अन मि छोयिथ्ये छोयि उगु थासे छः 
वना चिह्न तया थकि, सुथे नसंका उगु थासे गा: म्हुया स्वः 
धनं पूर्ण जुया च्वंगु घः निग लुया वयि । थ्व धन तया तगु घः 
छं कया यंका आनन्द थःगु छे च्वना दकव लोकपि बशे तया धमं 
कर्म याना च्वं धका नागराजानं धागु थुल आज्ञा न्यना व दिनचूड 
राजकुमार उगु चोर, ख्यले बना बास याना स्वया चिह्न तया 
नागराजां आज्ञा जूथें गाः म्हुया स्वःगु बखते धनं पुणंगु घः खना 
व घः कया हृया थःगु थासे तेहल । 
हे मंत्रीय तत्पश्चात अनंलि उगु धन घःले स्वगु बखते 
नव रत्न हिरासत सहित जुया च्वन । मेगु छगले जक सुवर्णादि 


(९५) निधान तीर्थ 


पुर्ण जुया च्वंगु अजागु धन घः यात स्वया नमस्कार याना 
तीर्थराज यात प्रशंसा याना हाहा आ: जि गन वने । -जि छन 
विहाँ वयागु खुद न्हेदें दत । अथेनं जित जि माँ बो पिसं बिचार 
यामबो । जित तोते धुंकल धास्येलि छे बने धालसा गये बनेगु 
धका मने भाषिया उगु नागराजां ब्यूगु धन फुक हे याचक घयापि 
फोना नथिपितहे ह्विल्विसिया दान बोगु धका मने ल्वीका थुगु 
प्रकारं दान बिया च्चन । 
है मंत्रीय, थथ्ये राजकुमार दिनचूड यात माक्वो वर्दान 
बी धूंका तोर्थराज अन्तरधान जुया बिज्यात । थथ्ये तीर्थराज 
अन्तरधान जुया बिज्यागु स्वया आइचय जुया तीर्थराज लुमंका 
मन शान्त याना थःगु छं सवोंसे उगुहे तोर्थे बास याना थःगु 
मनोरथ पर्णयाना याचकपिन्त सुवर्ण रत्नादि दान प्रदान याना 
आनन्द पुर्वकं च्वना च्वन । 
है मेत्रोय, थुजोगु प्रकारं व दिनचूड राजकुमार थःगु 
नित्याचा र्ये उगु तीर्थे सेवा याना श्री त्रिरत्न यागु भक्ति भाव 
8... न लच वि बया वस्येलि छन्हुया दिनस थुह्य 
व्‌: *धगु निधान तोर्थसनत्‌ मृत्यु जुयावन । 
है मैत्रीय, थथ्ये व उगु तीर्थे तपस्या याना मृत्यु जुया वंगु 
पुप्येनं असंख्ये धन संपति अन्न आदि पुर्णगु कूले नन्द उपनन्द 
गागराजाया बंसे जन्म जूवन । निधान तीर्थे च्वना तपस्या याना 
चोगु पुण्यया प्रभाब याना पूर्व जन्म यागु खं लुमंके फुह्म जुया 
भाल । अहो आइचर्य जि जूसां ह्वापायागु पूर्व जन्मे महादु:खिहा 
रारिद्र जुया च्वना । हानं राजबंश जुयां छूंहे आहार समेत 


| तीर्थ (६६) 


चूमलना नेमफया महाकष्टं दु:खसिया च्वनाह्य उगुहे दुःख मुक्त 
ज्वीत निधान तोर्थे च्वना तपस्या याना थों उगु पुण्यया प्रभावं 
जित उद्धार जुया थुजागु स्थान प्राप्त जुल धन्य धन्य व तःधंगु 
तीर्थ खः धका थःगु मनं लुमंका थुह्य नाग पुत्र कुमार जुलसां 
छन्हुया दिने आपालं लोकपि मूंका अनेक नवरत्नादि सुवणं, हेरा, 
माणिक सहित याना मेमेगु पंचोपचार पुजा यायगु सामाग्री छत्र, 
ध्वज, पताक सहित याना पुनर्वार हाकनं उगुहे तीर्थ थ्येंक बया 
ह्वापाथ्येहे विधि पूर्वकं स्तान याना श्री त्रिरत्न यागु पुजाभाव 
याना अनेक प्रकारं जप, तप, ध्यान, पाठ, स्तोत्र आदि याना 
प्रदक्षिणा याना अघं बिया पुष्प धूप, दीप, गन्ध, रस, नेवद्यादि 
सहित पंचोपचार पुजा याना नमस्कार याना थथ्ये सेबा याना 
च्वन । 

हे मंत्रीय, थथे तीथ सेवा यागु पुण्ये याना ह्वापानं थुह्य 
दिनचूड राजकुमार जुया च्वंबले अथेहे तीर्थ सेवायाना दानधम 
याना बंगुलि पूर्वानुस्मृति दुम्ह जुया तःधंगु नागकूले जन्म जुल । 
आः हानं थ्व नाग पुत्रं पूर्वानुस्मृति दुगुलि थ॒गुहे तीर्थ च्वनां 
तपस्या याना दान धर्म याना च्वंगुया प्रभाबं याना त:घंगुहे फल 
प्राप्त ज्वीका अन्ते स्वर्गे मोक्षफल लाना आनन्दं थुह्या नागपुत्र 
बास यावन धका श्री शाक्य मुनि भवगानं मंत्रीय बोधिसत्व 
आदि सकल सभालोक पिनिगु न्हयोने ख्वा स्वया. थुगु प्रकार 
आज्ञा दयेका बिज्यात । 


इति श्री स्वयम्भू पुराणे निधान तीथ महात्म्य कथायां 
॥ & 


दिनचूड राजकुमार उद्धार सप्तम अध्याय समाप्तम्‌ ।। 


ज्ञान तीर्थ 


३2 नमो रत्न त्रयाय ।। श्री ज्ञाक्य सिह भगवान पुनर्वार 
हाकनं मेत्रीय बोधिसत्वयात आज्ञादयेका बिज्यात । साःधुहे 
मैत्रीय थुगु निधान तीर्थ यागु महात्म्य कथा छं न्यते हे धुंकल । 
आः हानं ज्ञान तीर्थ यागु महात्म्य कथा कन्ये छिमिसं म्यो धका 
आज्ञा दयेका बिज्यात । 

अले मंत्रीय बोधिसत्वं थथ्ये बिन्तियात । हे शास्ता, हे 
भगवान छपिगु मुखद्वारा जिमिसं निधान तीर्थ यागु खें न्थ 
धुन । आ: हाकनं ज्ञानतीर्थ यागु खं न्यन्येगु इच्छा जुया च्वन 
छलपोल कृपा तया आज्ञा दयेका बिज्याहुं धका थथ्ये बिन्ति 
याना च्वन। थथ्ये बिन्ति याःगु खं न्यना श्री शाक्यमुनि भगवान 
त्रोय आदि सकल सभालोक पिनिगु स्वा स्वया थुगु प्रकारं 
ज्ञान तीर्थ यागु महात्म्य आज्ञा दयेका बिज्यात। . 


हे मेत्रोय, छं एकचित्त याना न्यो । गथ्ये धाःसा केशावति 

वे पाप नाशनि मिले जुया संगम जुगु स्थान यात ज्ञान तीथ 
यु खः। थुगु तीर्थं बास याना च्वहा नागाधिपति बालसुकि 
धयाह्य नागराज खः व नागराज गुजोह्य धा:सा तुयूहा अत्यन्त 
७ पुष्ट ह्य अतिहे बालाह्य € गुगूं फना कया महा भयानक 
रूप ह्य फना पतिकहे दिब्यरत्नया तिसां तिया तः्गुलि अतिहे 
गाज्बल्यमान शोभा दयान तेज थिना च्वंह्य थुजोह्य नाग राजां 


ज्ञानतीर्थ (६८) 


बास याना च्वंगु थुगु ज्ञान तोर्थे मेला ज्वीगु गुबले । 
फागुन शुक्लया अष्टमी मीन संक्रान्ति शनिइचरवार थुलि योग 
चूलाइबले अनया मेला ख: । थयोगु पव दिनस सूं गुह्य मनुष्य- 
पिसं थुगु तीर्थ बना स्नान, दान, जप, तप, ध्यान आदि याना 
बालुका चत्य दयेका कायवाक्‌ चित्त शुद्ध याना श्री त्रिरत्न यागु 
भक्तिभाव याना शास्त्रोक्त प्रमाण तीर्थ सेवायायी अजा र म्ह 
मनुष्यया निश्चयन अज्ञान नाश जुया बोधिज्ञानया खाति जुया 
च्वने दयी । 

हे भैत्रोय, हानं थुगु तीथे सेबा याता सुसु उद्धार जुया 
वनले धालसा थ्व खें थथ्ये ख: न्यो । ह्वापा २ उत्तर सिमानाय 
छगू कर्पुरवति धयागु देशे राज्य यांना च्वम्ह अज्ञान सिन्धु धयाम्ह 
राजा छम्ह दया च्वंगु ढु । व राजा गजोम्ह धालसा महामूखंम्ह 
छूंहे ज्ञान बुद्धि मगाम्ह, मदुम्ह, त्यागुनं मस्युम्ह, बुगुनं मस्यूम्ह । 
थयोम्ह राजा जुया थुगु प्रकारं व देशेया राज शासनया अधिकार 
सम्पूर्ण दक्वहे मूल मन्त्रीया ल्हाते लल्हाना तयाबिया राज्य 
चलेयाका तयातल । 

हे मंत्रीय, थथ्ये मन्त्री राज्य चले याना च्ञच्चं क्रमेसित 
मन्त्री बर्गया छण खलबल उत्पन्न जुलकि गथ्य धालसा राज्य 
याना च्नापि छिपि खः धका थथे मूल मन्त्री याके राज्यया 
शक्ति लागुलि थःगु स्वार्थं सफल यायगुया लागी क्रमेसित इमिसं 
थः योयोथें लालाथेहे मनपरि सनाहल । हानं राजायाके प्रतितं 
अबहेला यावा रानीयातनं थःगु बसे तया थःम्हं. प्रेमिका याप्रत 
सना जुल । 


क्ष 


(९६) ज्ञानतीथे 

हे मेत्रोय, थथ्ये राज्य याना च्वच्वं असंख्ये काल बिते 
जुया वसेलि छन्हुया दिने थे याय त्यंगु स्वया 
सिन्धु राजाया कला रानीनं जूसां थः स्वामी 
तं तंपिकया थथ्ये धाल । हे मूखेम्ह राजा धिक्कार छंगु जन्म 
ज्ञान धयागु छूंहे मदुम्ह, अति बुधि धयागु नं छूंहे मढुग्ह राजा 
जुया च्वना छुयाये चिक्कार थःगु राज्य सम्पूर्ण थः चाकरी मन्त्री 
यात राज्य चले याका च्यनेमाःम्ह हे मूखं राजा छंके जि च्वना 
छु प्रयोजन दनि । छंगु माया कया च्वना जित छुँ ज्यालगे मजुल 
धका थुलि धया थः पुरूष यात तोता थःगु छे बना बो यागु, 
माँयागु चरण कमले भोपुया थः स्वामी यागु खें दबवों कना माँ 
बौयागु सेवायाना थःगु छें बास याना च्दन । 


थुम्ह अज्ञान 
यागु न्ह्योने क्रोध 


है मेत्रीय, थथे जुया च्यान्हु छिनु दया बसेलि थुम्ह अज्ञान 

सिन्धु राजाया जूसां थः कलानं तोता बंगु स्वया थुस्ये थःगु 
राज्यन बॉमलागु खं न्यने मा:गुलि थःगु मनस अत्यन्तहे ताप 
जुया चित्त भ्रष्ट जुया मनं धिज याये मफया थुम्ह राजा जूसां 
अतिहे बिरहयाना थःगु राजदरवार पिहाँ बथा थःगु देश समेतहे 
त्याग याना वन । थथे पिहाँ बना बबं २ महादूर भुवने थ्येंक 
चत । अननं म्येम्येगु देश ग्राम पतिकहे चाहिला भिक्षा कया थःगु 
जिविका याना वया च्वन । थथे बबं २ बल्ल नेपाल मण्डलय 
“यक वल । अथे नेपाल मण्डलय्‌ थेनेसात ह्वापांहे श्री स्वयम्भु 
भ्योति रूप भागवान यात दर्शन याना । अन श्री स्वयम्भूयागु 
नेहे थ्यॅक वना थःगु शकतींचाथ्यें वस्पोल यात पंचोपचार पूजा 
याना थः सथ्ये जप, तप, ध्यान आदि याना थथ्ये बिन्तियाना च्वन । 


ज्ञानतीर्थ (१००) 


हे परमेइवर जिगु पूजां छल्पोल संतुष्ट जुया जिगु । 
नाक याना दिब्य ज्ञान लाका प्रसन्न जुया बिज्याहुँ हे परमेश्वर 
धका थथे प्रार्थना याना अष्टाङ्ग प्रणाम याना नमस्कार याना 
सिधप्रेका उगु पर्वतं क्वहाँ वया केशावति व पाप नाशनी ब 
सङ्गम जुया च्वंगु ज्ञान तीर्थ थ्यॅक वल । उगु तीर्थे थेनेसात तीर्थ 
देवता यात नमस्कार याना अनहे तीर्थे बास याना नित्य नित्यहे 
स्नान याना बालुका चेत्य दयेका पंचोपचारं पूजा यांना थःसथें 
जप, तप, स्तोत्र, ध्यान आदि याना अतिथि गणपिन्त दानधमं 
आदि याना बरो एकचित्त उगु तीर्थे च्वना तपस्या याना 
चबन । 


हे मंत्रीय, थथ्ये तपस्या याना च्वच्चं २ दछि दया वसेलि 
छन्हुया दिने तीर्थराज देवता खुसी जुया प्रतक्षणं आकाशबाणो 
जुया थथ्ये आज्ञा जुल । हे महापुरूष, छ सुखः, छं छु कामना 
याना तपस्या याना च्चनागु, धन्यं २ छंगु तपस्या खना जि संतुष्ट 
जवी धुन । हे भक्त वत्सल छं छु ईच्छा याना वरदान काये धका 
मने तया तैगुखः उगु इच्छां जिके वरदान फों धका थये आकाश- 
बाणी जुया आज्ञा दयेका बिज्यात । 
थुलि तीर्थराजां आज्ञा जुगु खें न्यना व अज्ञान सिन्धु 
राजानं थथे बिन्ति यात । हे परमेश्वर, जिगु पाप नाश याना 
बोधिज्ञान प्रशन्न जया बिज्याहुँ धका थुलि बर्दान फोन । थ्व खं 
न्यना तीर्थराजां आज्ञा दयेका बिज्यात । हे महापुरूष, अज्ञान 
सिन्धु राजा छं पूवं जन्मे ह्व।पा छूंहे दानधमं याना वगु मदु। 
हाकनं छं जूहां असंख्ये शास्त्र यात हेला याना, गिजेयाना, 


(१०१) जञानतीथं 


्येकानंवल उगु पापं याना थों छन्त थयोगु मुर्ख जुया छू मसीका 
सकल लोकं हेला याका अपमान याका दुःख कष्ट नया च्वने 
माल । हे अज्ञान सिन्धुराजा छन्त देवनं थन छोया हल, छ 
हथायचाय मते छं एकचित्त याना थ्वहे तीर्थे नतूं च्वना तपस्या 
याना श्री त्रिरत्न यागु नाम स्मरण याना सधर्म चले याना च्वं 
हृथायचाय मते । उगुहे पुण्येया प्रभावं छंगु अज्ञान नादा जया 
बोधिज्ञान प्राप्त ज्वी हानं दज्ञाकुशल पाप नाझ जया, पुण्यात्मा 
जुवा सम्यबसंबुद्धयागु बोधिज्ञान समेत लाभ उबी । हे भक्तवत्सल 
है अज्ञान सिन्धुराजा थथ्ये धका सीका छं एकचित्त हे तपस्या 
याना च्वं तत्कारणं छंगु मनोरथ पूर्ण जुया उगु पुण्ये याना लिपा 
छ राजा हे जुया जातिस्मर धयागु पूर्व जन्म यागु खं लुमंम्ह, 
स्यूम्ह जुया जन्म उवी दयी तिनी । आयात छं थुगुहे तीर्थ च्वना 
जबहे तपस्या याना च्वं । छन्त उद्धार जवी धका थथ्ये आज्ञा 
दयेका तीर्थराज उगु थासं अन्तरधान जुया बिज्यात । 


हे मेत्रीय, अनंलि थुम्ह तीर्थराज यागु आज्ञाथ्यं न्यना 
तथास्तु हे परमेश्वर धका व अज्ञान सिन्धु राज्ञां ह्वापा स्वयानं 


` १बरंहे एक्रचित्त याना उगुहे तीर्थे च्वना नतूं हे हलि ह्लं स्नान 


याना बालुका यागु चेत्य दयेका त्रिकाय धयागु काय, वाक, चित्त 

शुद्ध याना पंचोपचारं पुजा याना यथाबिधिथ्यें जप, तप, पाठ, 

सोत्र, ध्यान आदि याना थुगु प्रकारं तपस्या याना च्वन । 

ह हे मेत्रोय, थथे च्वच्वं आपालं वर्ष बिते जुया बसेली थ्व 
जा तपस्या याना च्वंगुया प्रभावं वयात सम्पूर्ण पाप नाश 


| इया दिव्यदेह शरीर जुया आपालं ज्ञानी गुणी जुया पुण्यात्मा 


_ «ल्ल 


ज्ञानतीर्थ (१०२) 


जुया दक्षांकुहल पाप नाश ज्वीका उगुहे तीथ बास याना च्वना 
च्वच्वं छन्हुया दिने व राजा यात अकस्मात कालयागु बसेलाना 
उगुहे तीथ नतूं मृत्यु जुल । व राजां तपस्या यागु उुष्ययाक 
याना जसां हाकनं थःगुहे देशे नतूंहे मन्त्रीया पुत्र धायक्रा जन्म 
जवन । गजाम्ह पुत्र धालसा अत्यन्तहे सुन्दर शुलक्षण सयुक्त 
जया बाँलाम्ह थाथम्ह बालक जुया जन्म जुल | क्रमथ्य व बालक 
यात जूसां जातकमं, नामकमं आदि याना व बालक यात 
अज्ञानशोधन धका नां छुना तया तल। 


हे मैत्रीय, थथ्ये थ्व बालक .खना सकल मन्त्री, काजा 
भार्दार थुपि फुकहे अत्यन्त खुसी जुया च्वना च्वंन । क्रम थ्य व 
बालक धालसा शुक्ल पक्षया चन्द्रमा थ्यें वरहे जुया अत्यन्त हृष्ट 
पुष्ट जुया बालाना त:धिक जुया सकल शास्त्र बिद्या स:ह्य स्यू 
ज़या वया च्वन । थ्व स्वया छन्हुया दिने सकल मन्त्री र 
भार्दारपि सकलें मुना सल्ला साहुति याना शुभ मूहुर्ते भिगु दिन 
स्वया व अज्ञानशोधन राजकुमार यात छत्रे क्वीका राज्यभिषेक 
बिया राजा स्थापना यात । अथे राजा स्थापना याना उगु 


राजदरवारे सुख पूर्वकं न्याय नीति धर्म राज्ये भोगयाना प्रजा- | 


गणपिन्त प्रतिपाल याना तया तल । 

हे मैत्रीय, थथे जुजुं छन्हुया दिने थ्‌ म्ह अज्ञानशो धन राजां 
जुसां थःगु पुवं जन्म यागु खं सम्पूर्ण लुमंका उगु राजदरवारे 
च्वना च्वंपि सम्पूर्णहे मन्‌ तेत सतके छोया इमिगु न्ह्योने थ. 
प्रकारं आज्ञा दयेका धाल । हे मन्त्री, काजी, भारदार, सत्य, 
सिपाहि, सकल लोकजनपि छिमिसं थो जिगु खं छगू न्‍यों। 


(१०३) ज्ञानतीर्थं 


छु खं धालसा ह्वापा पूर्व जन्मे महामूखं जुया अज्ञान सिन्धुराजा 

जुया च्वना च्वना म्ह जि उगु अवसरे जूसां जों थुगु राज्येभार 

इत्यादि सम्पूण हे त्याग याना । हानं थःगु देशयात समेतंहे तोता 

च्याहाँ बना चाहिला जुजूं ब वं २ नेपाल मण्डलय्‌ थ्येंका श्री 

स्वयम्भू भगवानयात नमस्कार याना अनं बया ज्ञान तीर्थे बना 

अत च्वता तपध्या यावया च्वनां । थुकेयागु पुण्यया प्रभाबं याना 
सम्पूर्ण अज्ञान दको नाश जुया बोधि ज्ञान लाना अन्त्ये थुगु 

थासेहे अज्ञान शोधन राजा धायका जन्म जुया थुगु राज्य चले 

याना च्चना । हे मन्त्री, काजि, भार्दार, सन्य सिपाही लोकजन- 
पि धका थथे सम्पुण बोधिज्ञान यागु खें कना ज्ञान तीर्थ धयागु 
त.धंगृहे तीर्थ खः धका सकसियांहे मने ल्वीका शास्त्र यागु प्रमाण 
अनुसारं विधिपूर्वकं सामाग्री दयेका जोरेयाना व सकल लोक- 
जर्नाप फुकहे मूंका उगु ज्ञान तीर्थ वने धका अन राजदरवार 
प्रस्थान जुया बल । थथ्य चबं २ उगु ज्ञान तीथं स्थाने थ्येंका 
अनेक प्रकारं स्नान याना वालुका चेत्य दयेका छत्र ध्वज पताक 
बोयका सकसियांहे थः थःगु यथा शक्त प्रमाणं चाथ्यं पंचोपचारया 
पुजा सामाग्री दयेका पुजा याना जप, तप, ध्यान, पाठ इत्यादि 
याना प्रदक्षिणा याना नमस्कार याना यज्ञादि होम कमं समेत 
याना देवतायात अर्घ समेत बिया पितुयात तर्पण याना अतिथि 
गणपिन्त दान धर्मयाना थुगु प्रकार तीर्थ सेवा याना च्वन । 


हे सेत्रोय अथे च्वच्चं २ आपालं दिन बिते जुया दर्सेलि 
उगु तौथ सेवा यागु पुण्यया प्रभाबं युह्य अज्ञान शोधन राजा 
मुलं सकल प्रजालोक गण फुकसियांहे अज्ञान नाझ जुया 


ज्ञानतीर्थं (१०४) 


बोधिज्ञानया खानि जुइका ज्ञान स्वरूपगु रत्नलाना | 
जुया अन्त्ये स्वर्गे मोक्ष फल प्राप्त जुया आनन्दं बास याना च्वन 
धका श्री शाक्यमुनि भगवान जूलसां मंत्रीय आदि सकल हमा. 
लोक पिन्त खें थ्वका ज्ञान तीथयागु महात्म्य कना च्वन । थ्व खं 
न्यना अन सभास च्वना च्वंपि फुकसियांहे थःथःगु सनयात बोध 
ज्बीका आनन्दं च्वना च्वन । 

इति श्री स्वयम्भू पुराणे ज्ञान तीर्थ महात्म्ये अज्ञान सिन्धु 
राजा बोधिज्ञान प्राप्ति अष्टमोध्याय सम्पूर्णम्‌ । ih 


क्ष 


चिन्तामणि तीर्थ 


ॐ नमो रत्न त्रयाय: ॥ ॥ थनंलि मंत्रीय बोधिसत्वं 
श्री शाक्यमुनि भगवान यागु न्ह्योने च्वना थथ्य बिन्तियात हे 
अगवान छलफल यागु मुखट्वारं कना बिज्यागु ज्ञान तीर्थयागु 
महात्म्य जिमिसं न्यने धुन । हे प्रभू आः हानं चिन्तामणि तीर्थ 
थागु महात्म्य न्यनेगु इच्छा जुया च्वन । छलपोलं जिमिगु उपरे 
करूणा तया आज्ञा दयेका बिज्याहुँ धका थथ्य बिन्ति यागु खं 
भ्यना श्री भगवान थथे आज्ञा दयेका बिज्यात । 

है मेत्रीय, छ प्रभिति सकल सभालोकपिसे एकचित याना 
त्थ । थ्व खं गथे धालसा बागमती व केज्ञावती सङ्गम जुया 
च्वंगु यात चिन्तामणि तीर्थ धका नां प्रख्यात जुया च्वन । उगु 
तीर्थया बासिन्दा जुया च्वंम्ह बरूण धयाम्ह नागराजा खः । श्व 
गागरांजा गयोम्ह धालसा तुयुगु वर्ण जुया अत्यन्त तेज पिकया 
दिव्य रत्न मालां कोखाया & फन्ना धारणा याना उगु फन्ना पतिकं 
हे मणि माणिक यागु तेजं जाज्वल्यमान जुयिका च्वना स्वंम्ह 
भजाम्ह नागराजां बास याना च्वंगु उगु तोर्थया मेला पवंकाल 
जुइगु गुबले धालसा चेत्र शुक्ल दशमी मेष संक्रान्ति शुक्रवार 
पुलि योग चूलाइ बले अन तो्थंमा मेला जुयिगु ख: । 

है मेत्रोय थाथिगु उतम जुया च्वंगु तोथंस गुम्ह मनुष्य पिस्ये 
पोका उगु तीर्थ बना स्नान दान याना श्री त्रिरत्न यागु सेवा 


चिन्तामणि तीथं (१०६) 
याना जप, तप, ध्यान, पाठ आदि याना भिक्षु अतिथि गण 
विन्तनं दान धर्म आदि याना बियो थयो २ पि मनुष्य पिन्त 
निश्चयनं रत्न समानगु बोधिज्ञान लाना सुसन्तान प्राप्ति जुया 
कोटि धनं संयुक्तगु चिन्तामणि रत्न लाभ दयि धका श्री भगवान 
थथ्ये आज्ञा दयेका बिज्यात । 

थथ्ये आज्ञा जूगु खें न्यना मेत्रीय बोधिसत्वं हानं बिन्ति 
यात । हे भगवान, हे निरञ्जन प्रभू, व चिन्तामणि तीर्थ सेवा 
याना सुसु उद्धार जुल, हाकन उगु चिन्तामणि रत्न प्राप्त 
याना काहा: (अर्थात) उगु रत्न प्राप्त जूह्य सुखः हे भगवान 
देवला, देत्यला, मनुष्यला सुनां उगु रत्न फल लाना कागु, 
थुकेया महात्म्य आज्ञा दयेका बिज्याहुँ धका मेत्रीय बोधिसत्वं 
धाःगु खे न्या श्री भगवान थथ्य आज्ञा दयेका बिउयात । 


हे मैत्रीय छिमिसं एकचित याना न्यो । 
ह्वापा २ बासब धयागु नगरे बास याना च्वंहा सेन धयाह्य, 
महाजन छह्या दयाच्वंगु दु थ्व महाजन गजोह्य धालसा आपालं 
धन दया धनाद्य धायका गुंगु कोटि धन द्रब्य परिपूर्ण जुया च्वंह्म 
हानं अत्यन्त पुष्यात्मा.सुमति भोंगु मनँजुया च्वंहा बुद्धयागु भक्त 
जुया च्वंह्य थाथिह्य महाजनया पुत्र कोटिकणं धयाह्म कायमचा 
छह्य दया च्वन । थ्व मचा गजोह्य धालसा अत्यन्त सुन्दर जुया 
बालाना हृष्ट पुष्ट जुया च्वंम्ह थयोम्ह महाजनया पुत्र ह्वि हि 
सिया ह्वि ह्विहे शुल्क पक्षया चन्द्रमा बच्हे ज्वीथ्यें बच्हे जुया 
क्रमथ्यें तःधिक जुया छिन्यादें भिखुदै दया उमेर जुया बस्येलि 
बौह्यः सेन धयाह्म महाजनं थः पुत्र कोटिकर्ण यात थःगु कुलधमं 


(१०७) 


चिन्तामणि तीथं 


अनुसार ब्रतवन्ध चोडाछेदन आदि सम्पूर्ण यायेसिधेका बिबाह 
याना बिल । यथ्य बिबाह कर्म समेत याना शो सिधस्येलि छन्ह 
निन्हु धाधाँ दाङ्ग दया वस्येलि थुह्य कोटिकर्ण महाजन पुत्रं 
जूसां मने ल्वोका धालकि अहो: जि थुलिमछि वर्ष दया वे घंकल 
यजागु उमेर जुया च्वने धूंकल धासेलि थो जि अबं दयेका तःगु 
धन सम्पत्ति जक थः यथे खेले याना हिता च्वनागु आपालं दये 
धूंकल आ: जिनं बोन थ्येंहे थःगुहे बृति व्यापार यायगु इच्छा 
जुवा वल । छाय धा:सा थों बाज्या बौपिसं जक कमाय याना 
तेतःगु धन सम्पति यथ्य रुपले याना च्वंम्ह पुत्र काय मायात 
नामर्द धायि उक्यें याकनंहे जि थःगु पराक्रम पिकया धन द्रब्य 
ह्येका वनज ब्यापार याना वगु उगु धन द्रब्य जकहे थःम्हं दान 
धम याय दतसा अथवा फतसा अलेजकहे जित मर्द धका धायि । 
थथ्ये धका मने हवीका थुम्ह कोटिकर्ण महाजन पुत्रं सकल बनिया 


पासापि सःता थथ्ये धाल । 


हे पासापि जिगु खं छगु न्यो । जि रत्नाकर दनजं ब्यापार 
या वनेगु सापहे इच्छा जुया च्वन । छिपिनं वय्‌ न्हाला धका 


'अथ्य न्यूना स्वत । थुलि व साहु यागु खं न्यना बनिया पासापिसं 


घाल । हे साहु कोटिकर्णज्यू ळासे जिपिन॑ छिर्काप नापहे बये 
धका धाल । थुलि धाःगु खं न्यना व कोटिकणं महाउनं जुलसां 
थःत माकोहे धन सम्पति हया सकल भरिया तेत ज्वंकेत तयार 
पाका सकसितनं कुबीका उवंका यंकेत थीक याना थः बुबा सेन 
महाजनया थाय्‌ वना चरन कमले भोषुया थश्य बिन्ति यात । 
है बुबा जि रत्नाकर वनज ब्यापार या वनेगु इच्छा जुल । हे 


चिन्तामणि तीर्थ 


(१५३) 


बुबा छिक्पिसं जित बेला बिया दिसं धका पुत्र कोटिकर्ण धागु 
खं न्यना बौम्ह सेन महांजनया मने संताप जुया छुँ लिस: बिय 
मफया पलख सूंमक च्वना थथ्य धाल । हे पुत्र छं थों अकस्मात्र 
छु खं ल्हावयागु थ्व छंगु खं न्यना जित: सापहे मने ताप जुल । 
थ्व जिगु भने बज्त्रपातं कगुथ्ये बेदना जुल। हे पुत्र जि थों दतंफतं 
छहे छम्ह जक काय्‌ मचा धास्येलि थों छं छु धावयागु छं रत्नाकर 
बनज व्यापार या: वने म्वानी । हे पुत्र छँगु आग्यें जि आपालं 
धन दौलत कमाय याना तया तंगु ढु । हे पुता छं पुस्ताभःरि उगु 
धन द्रब्य छं यथे स्यले याना म्हिता नया जूसां पबीमख्‌ । हे पुत्र 
आवनस्ये रत्नाकर बने वने मत्ये । म्वासां २ छं दुःख सियमते । 
हानं उगु रत्नाकर बने अत्यन्तहे कष्ट ज्वोक बनेमा । छाय 
घा:सा अनवोधि महाजनत उस्त लिहाँ मओपि यकोहे दु । कारण 
आपालं जनावर धं, किसि, भालु, चितुवा, सल आदि जनावरत 
ढु । हानं चौर धयागु खुंतेगु भय नं दाका तेगु भयनं आपालं | 
च्वनीगु दु । हे पुता तानो, चिकु, प्यास चाल धका धायमरू 
जंगले बास च्वनेमा अनेक नदि गन्धकी, सागर, समुद्र आदि 
तरेयाना बनेमा थयोरगु भयानकगु थासे बनेत छंगु आम कोमल 
जुया च्वंगु शरोर हानं छ बालकतिनि थयोगु कष्टनया दुःखसिया 
रत्नाकर बने वनेमते, म्वाकं आमजोगु ज्यूलि कष्ट बी मते 
जि दयेका तयागु धन दौलत त फुक मेपिसं सुनां का:वयो । ध्व 
फुकहे छंगु यथेहे खःनी थों छंगु कर्म प्राप्त जुगु तोता म्वाक दुःख 
सीम्वा । हे पुता धया थथ्ये सेन महाजनं थः पुत्र कोटिकणं यात 
आज्ञा दयेकल । 


(१०९) चिन्तामणि तीथं 


थुलि थः पिता अबुं धागु खं न्यना कोटिकर्ण थथ्ये बिन्ति 
यात । हे पिता नयना बिज्याहुँ मेता कारणं मखु छल्पोलया 
पराक्रमं धन सम्पति, अनेक हिरामोति माणिक सुवर्ण आदि 
असंख्ये हे धन द्रब्यें पूर्ण जुया च्वंगु खः । हे बुबा तर आजु, 
अबुया दयेका तःगु सम्पति यकोहे दुगु खः। जि दुःख सोम्वाक 
सुख मोजं च्बना थः यथ्य म्हिता नया ज्वीपिन्त भाग्यमानि धका 
धायिमखु । हे पिता, थःगुहे पुरूसार्थ कमाय याना थः यथ्य ख्यले 
याना दान धर्म याये फतसा जकहे दुःखि दारिद्र पिन्त प्रतिपाल 
याना सुख ऐश्वय्य याय फेकुसा जकहे वेत धाई पुरूसार्थम्ह काय्‌ 
मचा धकाः । थुलि याना च्वनो म्हेसित हानं कुलया काय्मचानं 
घायि थः आजु अबुया नां तम्हनं धायि, हे पिता जि नं छह्पोलं 
दयेका तःगु धन सम्पतिस थपे यानातय फुसा जक स्थिर ज्वी 
अथे याय मफेक (ह्व ह्वि उके च्वंगु जक कोकयां गन स्थिर उवी, 
हे बुबा थ्व शारीरे गुलि सुख, गुलि दुःख सुख दुःख यागु छुहे 
विवेक मदु सी धयागु जि काल त्योम्ह जसा छं जक च्वना च्वंसा 
सी अन बोंसा सी । सोहे मत्योनिम्ह जुलसा थन च्वनानं सोमखु 
अन वोंसां सीमखु बिना काल हे मत्यकं सुनं सीमखु । उक्यें जित 
गना बिज्याय मत्ये छपिसं हे पिता । कायमचायात देश परदेश 
सोकेगु खः इष्ट मित्र सोकेगु खः कमाय यायगु नं खः। उबयें 
जित बिदा फोने धका वया च्दना । थुलि थः पुत्रयागु खं न्यना 
सेन महाजनं धाल । हे पुत्र कोटिकणं सार्थवाह छं धागु खं थिक 
जूः तर म्वाकं दु:ख कष्ट सम्म नेमते धयागु खः आः छं आमथ्य 
हैं धास्येलि जि छु धाय हे पुत्र । छंगु मनोबान्छा पूर्ण उवीमा 


(११०) 


छें लाभ दयेमा । लाभ दयेका याकन लिहाँ वय फयमा । श्री 
त्रिरत्न देवतानं छन्त रक्षा यायमा धका थथ्पे आशिर्वाद बिया 
थः पुत्र यात बिदा बिल। 

हे मैत्रीय अथ्ये थः बुबा याके बिदा कया चरण कमले 
भोषुया ब कोटिकणं हानं थः मांया थाय्‌ दना मांयागुनं चरण 
कमले भोपुया बिदा फोना च्वन । हे माता जि रत्नाकर बनज 
ब्यापार बनेगु इच्छा जुल छपिसं जित बिदा बिया बिज्याहुँ धका 
बिन्ति याना च्वन । थुलि खं न्यना माम्हेसिनं घाल हे पुत्र 
कोटिकर्ण हाः हाः थों छं छु खें ल्हानागु । जिमिगु थ्व प्राणया 
आशा दतनं फतनं छहे छम्ह खः छं अथ्ये वनज ब्यापार वनेवं 
थ्व जिमिगु प्राण लेनी मखुत हे पुताः अवस्य छंगुजक सुर्ताक्या 
जाप ब्यथा जुया मृत्यु जुयी सिना वनी । हे पुत्र: आम खं छता 
[ छ अति कोमल तिनिः छं दुःख सियगु बखत मखुनी । 
छथिजाम्ह काय्‌ मदयेका जिमिगु प्राण गथेयाना स्थिर ज्वीका 
च्वने धका धागु खें न्यना माम्हेसित कोटिक्कर्ण थथे बिन्ति यात । 
हे माता छंपिनिसं आमथ्य धयादी मते । छपिनिगु धर्म जित हू 
जवो मछुत । निइचर तं रत्नाकर बने बनेगु जुल । हे माता जित 
छपिसं आशिर्वाद बिया बिदा बिया प्रसन्न जया बिज्याहुँ धका 
थः माँ यागु चरण कमले भोपुया थः स्त्री पिन्तनं सकल मेमे पिन्तनं 
बोधि बिया थः पासापि सकले मूंका आपालं धन सम्पति माल 
मत्ता फुक कया तयार याना उंथयागु गारां सायका असंस्ये 
ब्यापार यायिपि .पासापि सहित याना ब कोटिकर्ण सार्थवाह 
महाजन रत्नाकर बन ब्यापार वने धका उतरापंथ दिद्या स्वया 
थःगु छनं तोता प्रस्थान जुया वन । 


चिन्तामणि तीर्थ 


(१११) चिन्तामणि तीथं 


हे मंत्रीय, थथ्ये बबं २ किनु छिनिनु दया वस्येलि अनेक 
पर्बत नदि ग्राम पुला ववं ब्रम्ह पुत्र नदिस थ्येन व नदियात स्वया 
नमस्कार याना माछियात सःता घया मागु दस्तुर पुला उगु 
नाउलि च्वना कोटिकर्ण आदि सलक बनियापि फुकहे उगु दुँगास 
च्वना व ब्रम्हपुत्र नदि तरेयाना वन । भ्य वबं कथंथ्ये ल्हासा 
देश छगुलि द्वाहाँ वना थः बुबाया पुलांपि पासापि इष्ट मित्र 
पितिगु छें बना थि थीं कुशल वार्ता याना बिचार याना अनेक 
चिजबीज माल मत्ता मेरवानितथा शिष्टाचार याना धाल । 
हें महाजन गणपि सेन धयाम्ह महाजनया पुत्र कोटिकर्ण धयाम्ह 
सार्थवाह जिहे खः जि जूसां छिकिपिनिगु दर्शन यायत वयाम्ह 
हे साहु जित छूं मालताल भतीचा दयातया दीमाल धका 
घाल । 


थुलि धागु खँ न्यना व महाजन पिसं धाल । हे कोटिकर्ण 
सार्थवाह महाजन ळास २ दुने ळासं जिमिगु ख्वपि दुने छासं 
छिकिपिनि बुबा सेन धयाम्ह महाजनपि जिमिसं म्हम्यूपिहे खः 
आपाल हे दत थन मळागु कुशल ज्‌ मखूला धका धया अत्यन्त 
मानेयाना अनेक चीजबीज हया म्हयोने तया खानपान याका 
मुख शुद्धि बिया मेरमानितया आनन्दं लछि निलातक अनहे बास 
बिया महाजन पिसं व कोटिकर्ण सार्थवाहं घाःधागु नवरत्न हेरा 
मोति, माणिक, सुवर्ण रत्न पात पताम्बर आदि अनेक चीजबीज 
भाल सामान असंस्यें खरिद याना बिक्री यायूमाको बिक्री यात । 


थथ्य थत माको सम्पूर्ण माल खरीद यानां थः पासा पिम्त सःता 


अशु सम्पूर्ण माल यागु भारी कसेयाना तयार ज्वीका प्यन्हु 


चिन्तामणि तीर्थ (११२) 


न्यान्हु तक अनहे मुकाम याना च्वना मागुतक खं हहाना | 
छन्हु थुम्ह कोटिकर्ण साथवाह महाजन जूसां व सम्पूर्ण मालयागु 
भारी गारास थना थः नापं ब्वना हयावि वनियापिन्त जिम्मा 
बिया अन च्वंपि साहु महाजन थः इष्टमित्रविके बिदा कया 
नेपाल वने धका अनं प्रस्थान याना प्याहाँ बल । बबं २ क्रमे 
सित ब्रम्हपुत्र नदिस नतूं थ्येंका ब नदी तरेयाना संपूर्ण मालतया 
हयागु गारा उंथ यात सायका उगु सामान दक्वेसं चिन्ह तया 
ह्वावा २ छोया हृया च्वन । थथ्य व दको माल यागु भरोयातेसं 
जिम्मा कया चिन्तना याना वया च्वन । वबं २ प्यन्हु च्यान्ह 
यागु लेन लिहाँ वे धुस्येलि संयोगवस मरूभूमि थासे लाबना छगू 
तस्सकहें म्वोफेवया लंपु तना व्याको पासापि छख्ये लावन । थः 


याकचा जक छख्ये लात। थथ्य जूगु स्वया मने हथायचाया त्रास 
जुया यःम्हं गया वयाम्ह गधायात न्वाकेयंकेगु बिचारं उगु लं 
यागु बासना नतुतूं बिस्तारं वया च्वंम्ह गधायात दाया सास्ना 
यात थथ्य सास्ना यागुलि सहयाये मफया व गधा ळनहे नरभस 
जुया लःयागु प्यास ज्वीका थ गुम्ये न्ह्यतुन्ह्यया स्ये स्ये फूं फू 
वयेका न्यासि बनेगु तपहे दिना बिल । थ्व स्वया आपत ज्वीका 
कोटिकर्ण सार्थवाह महाजनया मने दुःख ज्वीका धालकि हाहा 
थ्व छु घयागु जूगु स्वस्व: जि नाप वयापि पासापि गन ला.दन 
जि गन ला बगु थाँ पासापि नापं बियोग उवीकाजक च्वने माल 
धयानं थ्व गवायात समेतहें परिश्रम ज्वीका ल:यागु प्यास ज्वीका 
समेत सनेहे मफेका चने धूंकल जितजा परिजावस धका थ्य 
धया व गधा यात तोता थः ग्राकचाहे पासावि लुमंका अनं प्रस्था 


(११३) चिन्तामणि तीर्थ 


जया ब्वां ब्वां वन । अथे ववं ळून छनहे व कोटिकणं सार्थवाह 
महाजन यात मखु मखुगु लें लाना दक्षिण विज्ञा पाखे स्वया 
बना च्वन । 

हे मेत्रोय, अयोगु बखते व सकल वनिया तेसं थः साह 
कोटिकर्ण सार्थवाह महाजन छख्येलाना सर्बत्र थासे पतिकं खोज 
तलास याना मा: जुलन लुइकेगु सामर्थ मदया संपूर्ण यःम्हं 
जिम्मा कया लयागु माल सामान दकोहे ज्वना थाप बनियात 
दक्वहे वना सेन महाजन यात डुळे याना बिल । उलि माल 
दको बुळे याना काये घूंका: सेन महाजनं थः पुत्र कोटिकर्णयागु 
स्वाल मखना थुगु प्रकारं घाल । 

हें बनिया गर्णाप जिम्ह काय्‌ कोटिकर्ण स्वले गन वन 
छिमिसं छाय नापं ब्वना महृयागु, गथेजुल, छु जुल धका थथ्य 
न्यस्येलि थ्व खं फुक न्यना ब बनिया पिसं घाल । 

च हें नाथ क्षमा: संपूर्ण माल मत्ता खरिद याय धुस्येलि उगु 
देश प्यहाँ वया ब्रह्मपुत्र नदि तरे याना वया बले महा दुर्गा बन- 
पा दथ्वी लात । अनं वया मरूभूमिया थासे लात । अन थ्येंका 
निमित न्हापा छोया हल थः लिउने च्वना वल । उबले लाक 
तःधगुहे ग्वोफेवया फुकहे उल्झेला थुख्येला मदयेक जया वन । 
लिपा स्वयांला जिमिसं खकेहे मफुत। अथेनं जिमिसं व सार्थवाह 
यात उख्ये थुख्ये यत्र तत्र हे मदयेक मा: जुया । थथ्य मालानं 
्वोकेहे मफया नुग भछिनका आछुयावगु सितला, म्वानिला, 
धन वन धका हाला ख्वया बिन्ति यात । 


अध्य व बनिया पिसं धागु खं फुक न्यना सेन महाजनया 


चिन्तार्माण तीर्थ (११४) 
तुग: मछिना हाहाकार ह्यया बिलाप याना शोक याना | 
उख्ये लंतना मखुगु ले वना च्वंम्ह कोटिकणं सार्थवाह महाजन- 
यानं थः पासापि वनियात लुइके मफया लःयागु प्यास चागु 
सहयाय मफया मनस त्रास जुया धाल । हाः हे देव जि बुबांजक 
ह्वापा धागु खः । आः व धागुरथ्ये जुल । हाः हे भगवान जि गन 
वना लःत्बं बनेगु, गनवना जित रक्षा ज्वी। हे देव त्रिरत्न देवता 
घका धया अननं दक्षिण दिशा स्वया सरासर हे गमन याना 
वनाहे च्वन । 

हे मेत्रीय, थथ्ये ववं प्यन्हु च्यान्हु बने धुस्येलि थःगु कर्मया 
प्रभावं उगु कर्मभूमि जमद्वारे ला:वन । अन आपालं मनुष्यपिसं 
थः थःगु कर्मानुसारं याना च्वंगु कर्मया मुक्तमान दर्शन जुल । 
थथ्ये कर्मयागु भोग याना च्वंपि दर्शन याय धुस्येलि हानं 
मेगु नगर छगू खने दया वल । व नगर गयोगु धालसां अत्यन्तहे 
भयंकरगु जुया मूलगु ध्वकास जर्वे खर्वं अतिहे भयानक कृष्णबणं 
हाकुस्य च्चंगु सूति जुया च्चंपि थयोपि निम्ह च्वना गदा छग: २ 
पाछाया उगु ध्वकास जमदूत धयापि निम्ह पा: च्चना च्बन । 
थ्व स्वया लःयागु प्यास चागुहे चायकानतूं सहयाय मफयका थुम्ह 
कोटिकणं सार्थवाह महाजनया मने ग्यागु पहूलं इमित स्वयाच्चन । 


थुखे थःगु छे पाखे बोम्ह सेन महाजनया थः पुत्र कोटिकणं 
यमलोक हे वन धयागु भालपा पुत्र व कायया नामं जन्म पत्रिका 
दाहयाना थःगु कुलाचार थ्यें गृह शुद्ध होम याना मागुकमं कृया 
आदि याना वयागु नामं आपालं हे दान धर्म याना बयागु नामं 
भौंगु क्षेत्रे शुद्धगु थासे बुद्धालय आदि तस्सकंहे बालाक देवालय 


(११५) चिन्तामणि तीर्थ 


छग दयेका व देवालये थाय थासे सालिक जासन (संस) तामापत्र 
सिलापत्रादि ता:चा अनेक सतल पौवा पाति सकतां दयेका प्राण 
प्रतिष्ठादि याना थः पुत्र कोटिक्रणंयागु नामं दयेका तयागु धका 
तासे याना पुत्रया मचाबले म्हितीगु न्हचवसा सितार, गितार, 
सारङ्गी, ध्वलक बाजा आदि छु छु खः सकतांहे उगु द्यगले 
संसताना वर्ष बन्धन गोष्ठि आदि प्रीति याना पुत्र शोक ज्वीका 
च्वना च्वन । 

हे मंत्रीय, उख्ये यमद्वारे बना च्बंम्ह कोटिकर्ण जमदूत आदि 
ब देशया ध्वका सम्पूर्ण स्वये धुस्येलि थःगु मनं धालकि अहोः 
थुलिमछि दये धूंकल जि लः त्वनेमखंगु थौं तिनि जि तृप्त ज्वीक 
लः त्वने दयिका धका मने तया व यमद्वारे पा: च्वना च्चंपि 
जमदूत पिके नयना स्वत हे द्वारपाल पुरूषपि थन थासे ल: छक 
त्वनेगु दयिला । जित ल: छक त्वंकिरे द्वाहाँ बने ज्यूला धका 


_न्यना स्वत । थथ्ये न्यना स्वतनं छूंहे मधा । इपि निम्हेसिनंन 


स्वयाजकहे च्वन । थ्व स्वया कोटिकर्ण ल: त्वने प्यास चाया 
च्वंगुली हानं छक न्यन । थथ्ये निक स्वक तक स्यनंन इमिसं 
छूंहे मधास्येलि लःया तृष्णा सहयाय मफया थ्व देशे ल: अवस्य 
दयी धका छूंहे मधासे मग्यासेहे निर्धकं हे थुम्ह कोटिकणं उगु 
ध्वखाँ द्वाहा वना स्वःवन । थथ्ये स्व.गु बखते अन स्व: स्वगु 
थास सूंछम्ह लोकपि धकान दुगु मख्‌ छंगपंछि छम्हं धकानं सं 
हाःस ताय दुगु मख्‌ । कीः पतङ्गः ठेगुनं छू शब्द मदु । महा- 
भयानक छिझा मळां दना उस्यें थुख्ये काचाक जोनाकाइथ्ये । 
उ न्हेपँ जक हुनुनुन्‌ हाला स्वेहे भयानक जुया भ्यानपुस्ये च्वना 
। 


चिन्तामणि तीथे (११६) 


हे मैत्रोय, व नगरया दुने दथ्वीसं आँयासामकोस धयागु 
नंयागु छें छखानं दु । उगु छेया दुने हुनुनुनूं हाला हःगु शब्दनं 
लाय दया च्वंगु दु । उगु ब शब्द त्यना धया छोलकि: हे हे देश- 
बासी जर्नाप जित अतिहे तृष्णां पीडित जुया च्वन जित जलदान | 
छक ब्यू धका धया छोत । अथे ल: यागु शब्द नां कागु धयाह:गु 
ताथा उगु आयासाया दुने च्वना च्चाप प्रेतलोकपि पिहाँवया थुपि 
सकल प्रेतपिसं भुतुभुना व कोटिकर्ण यात धाल । हे महापुरूष 
जिमित ब्यूरे जलदांन याकनहे हतिः ल: त्वनेगु धका थथ्य सकल 
प्रेतपिसं भुतुभुना व कोटिकर्ण यात तोपुया हाला च्वन । 

हे मेत्रीय, व प्रेतत गयोपि धालसा हाकुस्य च्वना सँ धासा 
फं फं कोयथ्येंक वया च्वंवि, प्वा घालसा पर्वत समानं तग्व:पि, 
ग:प धालसा चिकिपु, कथु प्वा धालसा चिप्वापिं, म्हुतु धा:सा 
मुलुया कं प्वाथ्यें, सः धालसा बिद्वब्द॑ महा भयंकर, | 
घालसा गुलि २ च्यासे ट्वाहांबं थयोपिं भयानक जुया च्वंपि प्रेत 
लोकपिसं ल: नां काम्ह सुखः जिमितनं ल: तोंकि, हे महापुरुष 
धका थथ्ये हाला च्बंगु स्वया कोटिकर्ण इमित धाल । छु कारणं 
छिपिं थनला बलले, छिमिसं जित लः तोके मफुला धयाबते 
जिपिहे थश्य धका धाल । थ्व खं न्यना प्रेततेसं घाल । हे महा" 
पुरूष, जिपिं ह्वापायागु जन्मे मनुष्य धायका च्वना बले थःके 
दुगु चीज बीज खाली थःम्हं जक थः परिवारं जक नया त्वन 
उपभोग याना वया सूं परिवार पिन्तया लागि छूंहे दान बिया 
मवयागुलीं याना थो थजागु कर्मभोग याय्‌ माःगु खः। हे मही 
पुरूष, जिमिगु नां खः सुचीमुख धयापां प्रेत धायुका जन्म कग 
दुःख भोग याना च्बने मा:गु हे महापुरूष, छिकपीं थन च्च 


(११७) चिन्तामणि तीयं 


मते, जिपिथ्यें लः त्वने प्ये चायका दुःख जवी । थो जिपिं 
आपाल हे वर्ष बिते जुया वने घूंकल थुगु दुःख भोग याना 
च्वनागु । हे महापुरूष कोटिकर्ण छि याकनंहे थनं कुशल पूर्वकं हे 
लिहाँ कार्स धका धाःगु खं न्यना ग्याना हथासंहे उगु यमद्वारया 
ध्वखाँ पिहाँ वल । थ्व स्वया द्वारपाल पिसं धाल । हे मानव छं 
ढुने बना छु स्वया वया, छे स्वय्‌ धुन मखुला काहुँ छ थन च्दने 


मते धका धया हलः । थुलि धागु खं न्यना थुह्ा कोटिकणं ग्याना 
दक्षिण दिशा स्वया दुहाँ बन । 


है मंत्रोय, थथ्य ववं हानं मेगु छगू थासे थ्यॅक वन । उग 
थासे नंयागु दयेका त:गु छखा छें खन । अथे ब छ खनेसात 
अनला अवस्यहे लः त्वनेगु दयौ धका मनेतया उगु छे द्वाहाँ दना 
चाकमकलं स्व: जुल । 


हे मेत्रीय, थथ्ये स्वःबले बं अन झंगपंछि छह्य जकहे खंके 
नं मफु स्वगृहे अगोचर खनेनंमदु । ळींळामळां दना व कोटिकर्ण- 
या त्रास चाया ग्याना अनवने थनवने मसिया छगू फलचाश्ये 
दयेका तःगु खना अनवना छथाय केकुना च्चना च्वन । अथे 
च्वना च्वच्वं क्रमेसित दिन बिते जुया राज्रीया समय जुया बल । 
रात्रीया छगू प्रहर जास्येलि अकस्मात स्वर्ग सुवणेयागु बिमाने 
यहा अप्सरापि प्यकुने च्वना दथ्वी पुरूष छह्म तया उगु बिमान 
क्वतहया कोटिकणं च्वना च्वंगु फलचा.कोसं न्हयोनेहे दिकेहल । 
व स्वया व कोटिकर्णया अति अद्भूत आइचर्य जुया भन 
भाषिया धाल । अहो आइचर्य थन छु ज्वीन ज्वी, अवश्य छगू 
हेतु ज्वीन धका इमित स्वया च्वन । 


चिन्तामणि तीथे (११८) 

हे मैत्रीय, व अप्सरात गयोपि धालसा साक्षात लक्ष्मी, 
सरस्वती समान जुया च्वंपि थजापि अप्सराविसं व कोटिकर्णयागु 
न्हयोने च्वना दथ्वी उद्या पुरूष यात तया अनेक मेवामिष्ठान 
मरिचरि मुखशुद्धि ग्वा: ग्वे आदि फुक तया भोजन याका उद्य 
पुरूष यात अनेक प्रकारयागु पात पिताम्बरयागु लासा लाया 
फुङ्गतया थ्यना वयागु सर्वाङ्गः शरीरे बस्त्र तोतका अनेक सुगन्ध 
बास वया च्वंगु चिकं आदि बुइका व प्यह्म अप्सरापिसंनं अति 
प्रेमभाबं तुतितीका थीं: थीः परस्पर ख्वा स्वया चुस्न आदि 
याका तनुमर्दन याका अनेक प्रकारं प्यह्य अप्सरापि नापं 
यांना सुखं रसरङ्क याना शुरतक्रिडा याना आनन्दं ह्मिता च्वन। 
थथ्ये रसरङ्गः याना च्वच्वं २ रात बिते जुया प्रभातकाल जुया 
वस्येलि थुपि प्यह्वा अप्सरापिसं व पुरूषयात जोना यंका कोटिकणे 
च्वना च्वग फलचाय्‌ थामे प्यपूंक चिता र्थाप प्यह्म बिमानेसंतू 
च्वना स्वर्गेनतूँ थाहाँ वनी । थ्व खता कोटिकर्ण जूसां व चिना 
तह्या पुरूषयात स्वया मने ल्वीका च्वन। थ्व सुखः, थ्व यात जि 
ह्यम्यूह्म थ्यं च्व । अहो आइचर्य थ्वया रात्री धालसा गयोगु सुख, 
दिने घालमा गयोगु बन्धन याना तल । थ्व छु हेतु धका मने 
क अयोगु बखते अकस्मातं प्यहा खिचा महाबेगं 
ब्वाँ २ वया व पुरूषयात स्वया ह्वाँ ह्वाँ उना च्वन | थ्व खिचात | 
गजोपि धालसा घुं यागु ख्वाथ्यें च्चना च्वंपि, त्रिश्नदन्त हु 
ताःहाकह्य जुया सिहथ्यें बलदया भयानक सूति जुया च्चाप 
थजापि खिचात प्यम्हेसितनं ब्वाँव वयाकथतहे विचिच्याना 
वांन्याना तुती पाली च्वंगु ला नल । निम्हेसिनं खम्पाया ला 


(११६) चिन्तामणि तीथं 


नल । हानं म्येम्हेसिनं जनफाया ला नल । अध्ये ब खिचातेसं 
पालंपा याना गुलों भोरि पिकया नपों, गुलीं लप्पायागु ला नपीं, 
गुलों न्यता पाँय यागु ला नपों । थुगु प्रकारं थः यथ्ये खेले याना 
ब पुरूषयागु म्हे च्वंगु ला च: चः फुना व खिचातेसं नया 
च्वन । 

हे मंत्रोय, अथे व खिचातेसं न्याना ला जक नया क्षन 
मात्रं बवे जक ज्वीक यातनंहे व पुरूष मसी: मृत्यु मजु । उगु 
बेदनां सहयाय मफया आयामः हील २ धका स्वया ल्ह्वों लह्वों 
ब्वाना सर्वाङ्गः शरीरे फुकहे रक्तधारा हायका बिशब्दं २ स्वया 
च्वन । अथे जूसांहे व खिचा प्यम्हेसिनंहे व पुरूष यागु ला नया 
तृप्त ज्वीका प्यम्हंहे लेले ताया ख्या याना बिस्यूं वन । थथ्ये व 
पुरुषयात बेदना जुया स्वया च्वंगु, कष्ट जुया, पीडा जुया हाला 


च्वंगु थ्व सकतांहे स्वया व खना गयाना कोटिकणं आत्ते जुया 
च्वना स्वया च्चन । 


हे मंत्रीय, पुनर्वार हाकनं दिन बिते जुया रात्रीया समय 
जुया वयी । वहे प्यह्म अप्सरापिसं ह्वापाये नतूंहे स्वगं क्वहाँ 
वया उगु थासे थ्यंका व पुरुषयात इमिसं खिपचिना तःगु फेना 
ह्वापाथ्यें नतूंहे बिचार याना मागु वासलं पाका बिल । व वास 
गयोगु धालसा ह्ययपाका सात्रहे तुरन्तहे ला बुया ह्वापाथ्ये नतूंहे 
हृष्ट पुष्ट शरीर जुया बालाना वेगु । अजागु वासलं पाका 
अत्यन्त बास वया च्वंगु चिकन वेगु शरीरे न्यंकनंहे बुयिका 
थुलि याये धूंका अनेक प्रकारं ह्वापा स्वयानं आपालं रसरङ्भः 
याका, शुरतक्रोयादि याना बरो आनन्द तया अत्यन्त स्वाद दुगु 


जित्तामणि तीर्थ (१२०) 
रसबुणु इत्पादि सामग्री तया भोजन याका मुख शुद्धि आदि | 
आनन्दं उगु रात्री हना च्वना च्वनीगु । 

हे मेत्रीय, हासं सुथे उबी ब पुरूषयात जोना उगुहे थासे 
फलचायागु थामेतू प्यपूक चिना थ:पों स्वर्गनत्‌ थाहाँ वनीगु । 
अले ह्वापायापों खिचातनतूं बघा बयात सर्वाङ्ग शरीरे न्याना 
वयागु माम्स ला नया बनोगु। थुगु प्रकारं बया अस्थिपन्जर 
घयागु बवे जक ज्वोक आपालं कष्ट नका दाह ज्वीका आयाम 
जि च्वने सजिल, हील, स्यात धका स्वया हाला हाछस्हें हि 
स्वोस्वो बयका थथ्ये सास्ति नया च्वना च्वनोगु थुगु प्रकार कष्ट 
नया ख्वया हाला चोंगु खना हानं व पुरूषया रात्रो जुल धायबं 
धालसा स्वेगयापीं अप्सरा नापहे सुखक्रिडा याना च्वने दुगु स्वया 
थ्व सना आइचय जुया उगु फलचाय च्वना च्दंहा कोटिकणं 
सार्थवाहया जुलसां मने खं ह्वाना धालकि अहो थ्व पुरूषयात 
गयोगु जुया च्वंगु स्वो सुखनं याकातल, दुःख उवीकातल। 
थ्व छु धयागु जुया च्वंगु धका मनेतया भ्या भ्यां तोजक व 
पुरूषयाके न्यन । हे पुरूष छ सुः, छला जि म्हस्युम्हथ्यं च्यों 
छेला तसकहे अघोर पाप याना वोगु दुथ्यें च्व॑ । छाय धालसा 
आमछे कष्ट नया च्यंगु छना जि तसुकंहे आत्त जुल । रात्री 
घःलसा गयोगु सुख, दिने धालसा गयोगु दुःख, कष्ट । हे पुरूष, 
छें छ याना वयागु थापं थयोगु कष्ट नया च्छने माल धका 
कोटिकर्ण यागु थुलि खं धागु न्यना व पुरुषं वाल । 


. हे भाजु छित जिनं म्हहेस्यूनी छिजि छगू परिचित 
~ व्यक्तिहे खः आपालं दं दुगु मखुनी । जि ह्वापायागु जन्मे बासव 


(१२१) चिन्तामणि तीर्थ 
धयागु नगरेसं नाय्यागु कूले जन्म जग्ह जि खः। जि कायूपि 
प्यम्ह डु । जि सुथ ह्वापां दना नसंचांनिसे अनेक देव देवी पिन्त 
पुजा भाव याना च्वनेगु । अनेक तीर्थ चाहिला ज्वीगु । हलिने 
जुल धायवं थःगु बृति व्यापार अनेक पशु म्येत आदि स्याना 
ला सियगु ब्यापार याना च्दनागु । हे भाजु, थुके यागु फलं थो 
थुगु कष्ट भोग याना च्वनेमागु । आ: छ्याय, छिस्ये स्वया दी 
धुन सखुला जिगु कमंभोग । अं छिर्काप छायले थन फायागु 
ह्िकपिनो बाः यागु नां सेन धयाम्ह महाजन सखुला । छिगु 
नां कोटिकणं सार्थवाह धयाम्ह भखुला । हे भाजु, थन इहलोक 
मख्‌ । थनजा परलोक धयागु छित देबं केना हल खः। आ छि 
थन च्वने म्याल याकनं फासे, बरू श्व जिगु बुखं छता जि काय 
पिन्त थ्देनका व्यू । मेतां मख्‌ माम्स लामियगु ज्या ब्यापारे 
छता यायमत्ये धका धाः थुल जिगु दुःख कष्ट जुया च्वंगु 
सकतांहे खं छक कना ब्पू । हे भाजु, खर्च मदुसा अन छेया 
छपली कुतो प्वाकले त:लेतया जि स्वोथना थुनातया तैगु सुवर्णया 
चःले असफि दंक तथातेगु दु व लिरुया उक्यें चाछि अनेक तीथ 


| यात्रा आदि धमं कर्म याना याचकपिन्त दान दावब्य याना ब्यु 


धका घया दिसे । सूलज्या माम्स लामिगु ब्यापार छता तोता 
ब्यू धकानं थुलि जिगु बुखं छक लुमंक धया ब्यू । हे भाजु, थूलि 
दिके जिग कोटि २ बिन्ति धका धाःगु व नाय्‌ यागु खं न्यना 
कोटिकर्ण या मनस अति पसंतापचाया बयागु न्ह्योने थथ्ये घाल । 
हे नाय्‌ पुरूष जि छिमि काय्‌ ध्यम्हेसितनं धया बोगु जुल । 
छे छू चन्दा कायस्वा: धका थुलि धया कोटिकर्ण उगु थःसं 


चिन्तामणि तीर्थ (१२२) 

हथासंहे थःगु छे वने धका लिहाँ वगु बखते हाकनं मेगु थासे 
लावन । थुबले दिनहे तिनी । अननं अथ्येहे पुरुष छम्हे सित 
चिना तयातल । उगुबखते छगू बिमान जुकेहल। उके छम्ह नारकी 
पुरूषनं तल थ्व नापं छम्ह दिब्य सुन्दरी मिसा छम्ह बया ह्वी 
ह्वीहे व पुरुषपात नापंतया अत्यन्त सुखपूर्वक दिन हने धुंका जब 
रात जुस्येलि उगु बिमान ब मिसानं अन्तरधान जुया वन । अले व 
मिसाया सत्ताय अत्यन्त ग्यान पुस्य त:धिकम्ह न्हेबि छम्ह वल । 
व न्हेबीं उम्ह पुरूष यागु म्हे तुतां नस्ये छ्योने थ्यंकहे न्हेहोंहिना 
वंगु छ्योने न्याना न्हचपुहे नया कष्ट बिया च्वन । थ्व स्वया 
कोटिकर्ण यात आइचर्य जुया व पुरूष यात धाल। हे पुरूष छं 
छुकारणं थथ्ये प्रत्येक दिने सुख, प्रत्येक राते कष्ट भोग याय 
मागुया कारण छायले । थ्व सास्ना नेम्वाक उद्धार यायगु छूं 
उपाय उपकार दुसा धाः धका थथ्ये धागु खें न्यना व 
धाल । 


हे पुण्य महेश छं जित म्हस्यूहे ज्वी । जि ह्वापाया जन्मे 
बासब नगरया छम्ह ब्राम्हण जया च्वनाम्ह जिखः। जिह्ली 
ह्वीहे थ गु कूलं वोगु ब्राम्हण ज्या चले याना जीबिका याना 
चवना, राते २ परस्त्री गमन याना वया । थयोगु मखुगु कुकर्म 
ज्या याना वपागुलि थुगु पापं याना थां थुजोगु कष्ट नया च्वने 
माःगु । आ: जित थ्व सास्ना नय म्वाक उद्धार, रक्षा ज्वीगु 
बिचार दुसा हे पुण्य महेश, जि धयागु थ्व बुखं छगु उवना जिग 
छें काय्‌ म्हयाय्‌ जाहान परिवार पिन्त थन जित जुया च्वंगु 
ब्याकोहे खं छक कना बोधयाना धया ब्यू । खर्च मदुसा जि 


चिन्तामणि तीर्थ 


(१२३) 


ह्वापा होम यायगु अग्नि सालाया क्वे सुवर्णया चीगोगु कलश 
छग गारे याना तयातयिगुदु । थ्व चीज लिकया जगु नामं दान 
प्रदान याना छगू तीर्थ पिण्डदान छक जि काय्‌ पिनि पाखें याका 
ब्यू । थुलि यासा तिनी थन जित रक्षा उबी धका थथ्ये धागु बुरखे 
छकूचा उम्ह नारकी पुरूषयागु पाखें न्यना थुम्ह कोटिकर्ण हथाय्‌ 
चाथा थःगु छं वने धका बया च्चन । 


थनंलि हे मंत्रोय, सेन धयाम्ह महाजनया थ: पुत्र कोटिकर्ण 
दिवंगत जुया परलोक वन धका निश्चय याना वयागु नामंसं 
पूर्ण मा: माःगु क्रिया आदि याय धुनका वंगुहे नामंनतूं छगू 
शहरया क्वसंतूं देग: छगः दयेका न्होनेसं सतल, हिति, पुख्‌ 
आदि समेत कीति दयेका प्रतिष्ठा दिन धूंका बहे कोटिकर्ण बालक 
बले म्हितीगु न्हयवसा ज्वलं दबवहे बस्तुत फुक बहे देगलेस 
शासनताना कोटिकणं सार्थवाह मह।जनयागु नामं दयेका स्थापना 
याना तयागु धर्म किति धका सिलापत्रस, तामापत्रस उल्लेख 
याना च्वया उगु देगले ताना, तिका तयातल । 


थुजोगु बखतस थुम्ह कोटिकर्ण आपालं नारको पुरूषतेगु 


वेदना जुया च्चंगु स्वया थम्हं म्हस्यूपि निम्हेसिगु बुखं उवना 
| चया च्वंगु बते छगू देव संजोग गुगु कर्मभूमि उत्र जुया आपालं 
थायथासे बिस्तार याना चे मागु लं लिना ववं २ दंन दहे बिते 
ज्वोका बल्लं २ थःगु देशे थ्येक बया सकल लोकपिम्त न्बोतुया 
कुशल वार्ता याना वं वहे थःगु कोति दयेक्का तया त गु स्थाने 
ध्यन । अन उगु स्थाने स्वया मने ल्वोका धालकि अहो गजोगु 
भपुब जग्गाय दयेका तःगु श्व स्वयागु जग्गा 


ह्ला मदुगु धका 


चिन्तामणि तीथे (१२४) 


घया उगु अत्यन्त मनोहर जुया बाँलाना च्वंगु थासे 
स्वो जुगु बखते हाकनं मेगुनं खनः थः मचाबले म्हित्येगु वस्तु 
आईिनं फुकहे ब देगले शासन ताना तःगु खना थ्व स्वया धालकि 
अहो,थ्व वस्तुजा जिगु फुकहे खः मेपिगु मख्‌ । थ्व छाय थन ताना 
तया तःगु लाःसा जिगु नामं जक दयेका त:गला धका मतीतया 
अन तिका ताना तःगु सिलापत्रस च्वया उल्लेख याना तःगु आखः 
बोना स्वत व फुक हे थःगु नामं दयेका त:गु कीति जुया च्चन 
थ्व स्वया ब कोटिकोर्ण धालकि हाहा: थ्व जिगु जन्म विक्रार २ 
थों जि जसां मृत्यु जुम्ह जुल । आः जि थ.गु छे वने मजिल । 
जि गत दने गन च्वने धका थथ्य हाला च्वबले उथाय मगध 
देशयापि ब्राम्हण निम्ह गुधकूट पदते श्री स्वयम्भू भगवान दर्शन 
याय धका वया च्वन । थव्य दूषि निम्ह वगु खना इमित व 
कोटिकर्ण धाल । 
हे महापुरूष, डिर्काप गन काय त्यनागु धका धागु थलि 

खे न्यना इमिसं धाल। हे महापुरूष जिपि गृधकूट पवते 
बिज्याकम्ह श्री स्वयम्भू दशन यावने धका या च्वनागु । छोय 
प वें न्यना कोटिकर्ण धाल । 

a नहा ह गावित जि छम्हनं बोना हका । जितं श्री 
स्वयम्भू भगवान दर्शन याःवये धका धागु थुलि खें न्यना ज्यूर 
ळासं कासं धया थुपि स्वम्हहे गृधकूट पर्वते वने धका अनं थाहा 
वनां श्री स्वयम्भू भगवान दर्शन थाना जप, तप, ध्यान आदि 
याना पंचोपचार पूजा याना अष्टाङ्ग प्रणामं नमस्कार याना 
च्वन । अयोगु अवसरे श्री भगवान व कोटिकर्ण सार्थवाह यागु 
ख्वा स्वया आज्ञा दयेका बिज्यात । 


(१२५) चिन्तामणि तीर्थं 


हे कोटिकणे छ छाय गुबलेसंहे मवहा थों अकस्मात थन 
बल । छ्या कारणं थन वयागु धका थथ्ये न्यना बिज्यास्येलि 
थ्व खं न्यना कोटिकणं ह्वाहा निपां बिन्ति याना धाल । हे 
भगवान सर्वज्ञनाथ जि छल्पोल याकये छु बिन्तियाये । जिगू दुःख 
छपिसं सिया बिज्यागुहे खं हे परमेश्वर धका थुलि बिन्ति 
याना धाःगु खं न्यना श्री भगवान आज्ञा दयेका बिज्यात । 

हे कोटिकणं, छं परलोके च्वंपि पुरूषपिसं धया हःगु बुखं 
फुक कना वय्‌ धुनला । हानं छं मां बो यात दर्शन याना वय्‌ 
धुनला धका आज्ञा दयेका बिज्यात । 

थुलि आज्ञा दयेका बिय्यागु खें न्यना कोटिकणं बिन्ति 
यात । हे भगवान, जिनं व बुखं फुक कना मवयानी । सां बौ 
यातनं दर्शन याना बय्‌ मधूंनी । हे भगवान, आ: वना जि व खें 
कना वय्‌ ज्यूला । हानं जि मां अबु यातनं दर्शन याना 
वय्‌ ज्यूला धका थथ्य बिन्ति याना धागु खं न्यना श्री भगवान 
आज्ञा दयेका बिज्यात । 

हे कोटिकणं छ त्याहाँ दना माँ बो यागु स्वा स्वःया दर्शन 
याना छन्त धया हःपिनिगु बुखेनं कना वा धका आज्ञा जगु खं 
स्यना श्री भगदानया चरण कमले भोपुया अनं लिहाँ वना थःगु 
त्वाले थ्येंका खड्गी यागु छं बना घाल । हे खड्गी लोकप, 
छिमि बुबाँ परलोके थन्यागु दुःख कष्ट नया च्वंगु दुकि तसकहे 
जि स्वया वयागु दु । निञ्चयनं खः। छिमि बुबाँ जित धया 
हेःगु दु । व बुखं छगू छिमित कने धका वया मेतां मख्‌ छिमिस्ये 
भाम्स लामियगु ब्यापार छतानं यायेमत्य धका धया हल । हानं 
पैयागु नामं तीर्थ यात्रा आदि अनेक दान धर्म छक याना ब्यू 


कन? बाण फङ 


चिन्तामणि तीर्थ (१२६) 


धकानं धया हल । छिमि खच मदुसा आम छिंमिगु 
कुति प्वाकले तःले तयातंगु असफि दंक दुगु सुवर्ण यागु घः छगः 
गारे याना स्यो थना तया तयिगु दु। ब घः ल्होना कया उके 
च्वंगु दको धन खर्च याना जिगु नामं धमं कमं याना ब्यू धका 
थथ्य धया हःगु दु धका थुलि बुखे छिमित कंबयागु धका धाल। 
थ्व खें न्यना खड्गी लोकपि पत्यार मजुया च्वन । थ्व स्बया 
कोटिकर्ण हानं धाल । हे खड्गी लोक छिपि पत्यार मजुयम्बाः 
जिन छिमित हेका धावयागु मख्‌ धागु खं न्यना इपि प्यम्ह काय्‌ 
पिसंनं खययो धका मतीतया उगु थासे वना गा: म्हुया स्वत । 
थथ्य स्वबले थः बुबां धया हःथ्ये धन द्रव्य खना मन पसंताप 
चाया उगु धन सम्पति दकोहे वंगु नामं दान धर्म याना बिल। 
थुके यागु पुण्धनं थुमि बौथा पाप नाश जुया बना आनन्दं च्बने 
दत । 


हे मंत्रीय, हानं उलि धया याके धूंका वहे त्वालेनतूँ छथाय्‌ 
ब्राम्हणया छें वना इमितनं सःता नाप लामा थथ्य बुख कने । 
हे ब्राम्हण जु छिकपिनि बोनं परलोके तसकहे दुःख कष्ट तया 
च्वना च्वंगु दु । थ्व जि स्वया वया जित धया ह गु दु । छिकपि 
ल्याहाँ ळायबले जिगु छें बना जि कार्याचे जाहान पन्त थ्व खं 
कना बोध याना ब्यू धका धया हल । गथ्य धालसा जिगु अग्नि 
सालास कवे स्वो थना तयागु चीग्वगु सुवर्ण यागु कमण्डल 
(अर्थात्‌) कल छगः गारे याना सोथना तथागु दु ब लिकयां 
जिगु नामं दान प्रदान व तीर्थे पिण्डदान समेत याना ब्यू याको 
धका थथ्य बुखे ल्हाना हःगु दु हे ब्राम्हण गणपि छिमिसं निञ्चय 


(१२७) चिन्तामणि तीर्थ 


याना स्वया वयात उद्धार याना ब्यु धया चितबुळे याना उलि 
याका अनं प्रस्थान याना लिहाँ वया थुम्ह कोटिकर्ण जसां थः माँ 
बौया थाय्‌ वना नाप लाना इमिगु चरण कमले भोपुया थःमु 
परलोक यागु खें फुकहें कना बिदा कया प्यहाँ वया हानं गृधकूट 
पर्वते वना श्री भगवान यात नमस्कार याना बिन्ति याना 
च्वन । 

हे भगवान, छल्पोलया आज्ञा थ्यें परत्रया खं नं कना वय्‌ 
धुन । हानं माँ बो यात दर्शन याना वय्‌ धुन । आः जितः 
रक्षा याना बिज्याहें । हे सर्वज्ञ हे मुनी, आः जित ब्याकर्ण आदि 
स्यना सम्यक्सम्बुद्धयागु बोधिज्ञान प्रकाश. जुया बिञ्याय माल 
धका थुलि कोटिकणं यागु बिन्ति न्यना श्रो भगवान थथ्ये आज्ञा 
दयेका बिज्यात । 


हे कोटिकणं, आ: छ जूसां ह्वापां चोडाकमं प्रवऽयात्रतनी 
धारण यायमाल धका वयात श्रो भगवानं चतुरार्य सत्ये तया 
बोधिज्ञान धारण घाका उकियागु खं कना काषाय वस्त्र पूंका श्री 
भगवान चौवर निवासं कोखायका बोधिज्ञानया खं माकोहे कना 
थुम्ह कोटिकण यात गुगु बागमती ब केशावती सङ्गम जया च्वंगु 
थासे चिन्तामणि तीर्थं सेवा याना च्वंहुँ धका श्री भगवानं आज्ञा 
दयेका बिज्यात । थथ्ये आज्ञा दयेका बिज्यागु खं नयना बस्पोल 
पात नमस्कार याना उगु गृधकूट पर्वतं लिहाँ बया श्रो भगवानया 
आज्ञानुसारं वहे चिन्तामणि तीर्थे थ्येंक: वल । 


हे मेत्रोय, थथ्ये उगु तीर्थे च्वना ह्वोंह्नीहे स्नान याना 
पुण बालुका य।गु चेत्य दयेका पंचोपचार पूजा याना अनेक 


चिन्तार्माण तीर्थ (१२५) 


प्रकारं जप, तप, ध्यान प्रदक्षिणा याना थुगु प्रकारं श्री | 
गथ्य आज्ञा जूगु खः अथेहे नेम पालन याना ह्वील्वींसिया ह्लोद्लोंहे 
बिधि पूर्वकं पूजा याना बोधिज्ञात धारणा याना थुगु प्रकारहे ब 
तीर्थ सेवा याना च्वना च्वन । थथ्ये च्वच्बं २ आपालं वष दया 
बस्येलि उगु पुण्यया प्रभाब याना थुम्ह कोटिकर्णं सार्यबाह 
महाजन यात जुलसां आपालं त:धंगु गुयिगु कोटि धन द्रब्य लाना 
बोधिज्ञान प्राप्त जुया अन्ते तथागतया पुत्र बोधिसत्व धायका 
च्बने दत धका श्री शावयमुनि भगवान मेत्रीय बोधिसत्ब आदि 
सकल सभालोक पिनिगु न्हयोने थुगु प्रकारं आज्ञा दयेका 
बिज्यात । 

इति श्री चिन्तामणि तीर्थं महात्म्य कोटिकणं उद्धार 
नवमोध्याय सम्पूणं ।। it 


Ks 


प्रमोद तीर्थ 


३% नमो रत्न त्रयायः ।। ॥ अथानन्तरं थनंलि श्री 
शाक्यमुनि भगवान सेत्रीय आदि सकल सभालोक विनिग ख्वा 
स्वया थुगु प्रकारं आज्ञा दयेका बिज्यात । 


हे मेत्रीय गुगु छ चिन्तामणि तीर्थ यागु महात्म्य कथा 
न्यनेहे धूंकल । आः हाकनं प्रमोद तोर्थयागु भोंगु महात्म्य कथा 
च उकेया निड्चितगु पुण्य फल ब्रत आदि व्याकोहे जिन कने 
त्यना धका खं ध्वका बिज्यात । थुगु खें न्यना श्री भगवानयाके 
थ्य बिन्ति यात । हे भगवान उगु प्रमोद तोर्थ यागु महात्म्य 
पुण्य फल पर्व तिथी गुबले २ खः, गथ्य २ खः थो सम्पूर्ण बिस्तृत 
रूपं छल्पोल आज्ञा दयेका बिज्याहुँ धका थथे बिन्ति यात । 


थुलि बिन्ति याना धागु खं न्यना श्री भगवान मैत्रीय 
बोधिसत्व यागु स्वा स्वया थुगु प्रकारं आज्ञा दयेका बिज्यात । 


हे मैत्रीय गुगु बागमतो ब रत्नाबतो सङ्गम जुया च्वंगु 
प्रमोद तोर्थे बास याना च्वंह्य तोयिस्ये च्वंह्य अत्यन्त बालाहा 
पद्म नाम नागराजा ख: । थ्व नागया गपतेस रत्नया मालां 
पैवखाया त:ह्य, फन्ना पतिकंहे रत्न माणिक यागु तेज प्याहाँ 
पया बरो शोभायमान ज्वोका च्वंह्य थथोंहा नागराजां बास 
पाना च्वना स्वंगु उगु तोथेया मेला ज्वीगु बेशाख शुक्लया 


प्रमोद तीथं (१३०) 


द्वादसि बृश्चिक संक्रान्ति गुरूवार थुलियोग चूलायि बले अनया 
मेला लगे ज्ुयिगु । 

हे मेत्रीय, थन्योगु पकाल तिथि दिने सूं गुम्ह मनुष्यपिसं 
उगु तीर्थे २१ नोछ्न्हु यंक स्नान यावनी अथवा छन्हुहे जक जूसां 
स्नान याना, दान याना बालुका चेत्य दयेका पंचोपचार पुजा 
याना जप, तप, ध्यान आदि याना देवतापिन्त अर्धे बिया, पितृ 
चिन्तनं तर्पण यायी अजा २ पि पुरूषयात निइचयनं अष्ट सिद्धि 
घयागु फल लाना स्वगं, मत्य, पाताले सकल बसेयाय फुम्ह 
ज्वी । हे मत्रीय धका श्रौ भगवान आज्ञा दयेका बिज्यात । 

थ्व खें न्यना हाकनं बिन्ति यात । हे भगवान, उगु प्रभोद 
तीर्थ तपस्या याना सुसु उद्धार जुया वन। हे प्रभू थ्व खें 
बिस्तार जिमित आज्ञा दयेका बिज्याहुँ धका थथ्य बिन्ति 
धागु खें न्यना श्री भगवान व मंत्रीय बोधिसत्व यागु ख्वा स्वया 
थथ्य आज्ञा दयेका बिज्यात। 

हे मंत्रोय पुरा पूर्वकाले ह्वापा छगू समये कांपिल्ल नगर 
धयागु देशे राजा छह्म दया च्वंगु दु । ब राजाया देशेनतूं च्वना 
च्वंम्ह तान्त्रिक धयाम्ह ताकसों पण्डित छम्ह दया च्बंगु दु । व 
पण्डित गजोम्ह धालसा शास्त्र, बिद्याया नामं छूंहे मसःम्ह 


साक्षात ताकसों जक जुया अनेक प्रकारया ख:सां मखुसां ताक 


प्रमोद तीर्थ 


तल । अजागु बखते व ताकसीं पण्डितं ख.गुनं मखुनं खं ह्वाना 
राजा, रानी, मन्त्री आदि सकल बसे तया तल । थपीं सकसिन 
नं बयात धन्य २ तान्त्रिक पण्डित धायका राजां अति पत्यार 
याका मन्त्रो, काजि, भार्दार सकसिनं अति मानेयाका तल । थुगु 
प्रकारं मानेयाका तगुलों व ताम्त्रिकया छूंहे गुण मदुसां लोक- 
पिनिसं धन्य २ धायका प्रसंसायाका च्वन । हाकनं थ्वर्थ्येनतं 
मेमेगु अनेक देश, ग्राम, मेमेगु मुलुक नापं कांपिल्ल धंगु देशे 
च्वंम्ह राजाया थाय्‌ छम्ह तान्त्रिक धयाम्ह पण्डित बडाहे जान्ये 
चथ्यं सःस्यूम्ह मेगु देश गनहे मदु धागु धका थथ्ये परदेशेहे 
जाहेर जुया चन । 

हे मंत्रीय, थथ्ये च्वच्चं ताकालं दया वस्थेलि थुगु समाचार 
दक्षिण दिशाय कासो च्वंम्ह तिर्थक धयाम्ह छम्ह पण्डितं नयना 
आ: जि च नेपालयाम्ह तान्त्रिक यागु छक परीक्षा याना स्वया 
चय्‌ धका थुलि मत्तीतया उगु बाराणसि घेगु कासो देशं प्रस्थान 
जुया वया च्वन । वचं २ क्रमेसित वया उगु तान्त्रिकया मुलके 
ध्यक बया राजाया थाय्‌ बना जाहेर याना धाल । 


हे महाराज, क्षम स्वो, जि जूसां कासो देशं वयाम्ह 


तिर्थक धयाम्ह पण्डित खः । जिनं छल्पोल दर्शन याना छल्पोल- 


था पण्डित तान्त्रिक नाप छक वाद विवाद यायेया निर्मात थन 
चया च्वना हे महाराज धका थुगु प्रकारं बिन्ति याना धागु खं 
च्यना महाराजं आज्ञा दयेकल । हे तिर्थक जिमि तान्त्रिक नापं 
छ वाद याये फेला, फेमखु अध्येनं छक वाद याये धका वस्येलि 
ज्यु जि सतके छोय धया राजां तत्कारणं दूत छोया सतके छोत । 


ता:कं जक खें ह्वाना नकल दयेका चत्ता थित्ता याना सकल 
लोकपीं हरहरंहे न्हीयका थःगु बसे तया तल । 

हे मंत्रीय, थथ्ये याना जुगु सिया उगु देशया राजां समेतहे 
थ्वेत सतके छोया राजदरवारे तया षयाके छु न्यनेगु कनेगु याका 


प्रमोद तीथं (१३२) 


थुम्ह तान्त्रिक पण्डितं राजाया आज्ञा थ्यें व दूतत नाप | 
तत्कारणं राजा यात दरशन याना बिन्ति यात। हे महाराज, 
जित छु निमिते सतके हयागु आज्ञा दयेका बिज्याहुँ धका बिन्ति 
पागु खं न्यना राजां आज्ञा जुल । हे तान्त्रिक, मेतां मखु । थो 
छ नाप वाद बिवाद याय धका कासी देशां वम्ह पण्डित छम्ह 
थन वया च्वंगु दु धागु राजाया आज्ञा न्यना तान्त्रिक धाल । 
हे महाराज निइचयंनं खःला थ्व खे, ग्बले, गन च्वना च्चनले, 
जित नाप लाका ब्य धका थथ्ये धागु खें नयना राजां आज्ञा 
जुल । हे तान्त्रिक छं बाँलाक वादयानि, छं वादयाना वाद बुकल 
धालसा जित बेजत ज्वी, इजतवनी अले जि सहयाथ फंमखु । 
छंगु सर्वस्व कयानं छंगु ज्यान समेतनं कायूफू यदि छं व नाप 
चाद याना त्याकल जिगु नां तया बिल धालसा छन्त जि 
भारि नकसां तःधंगु सिरपाउ बियी । हे तान्त्रिक छं बालाक 
बिचारं जक व नाप बादया परमुलुक यापी पण्डित त वया च्वंगु 
छँ जिगु नां बिकेयाय मज्यू धका धागु राजा यागु बचन न्यना 
हानं बिन्ति यात । हें महाराज छल्पोल धन्दा कया बिज्यायम्वा 
आनन्दं च्वना बिज्याहुँ। थ्व छम्हजा छु अयोपीं दलंहो कासीया 
पण्डितपीं बसांनं जित फयिमख्‌ । छल्पोलया प्रतापं जि मारे 
याना छोय फू । छपिसं संखाहे कायम्वाः आम तिर्थक पण्डित 
याकनहे नाप लाका ब्यु.। थ्व नाप वाद याना व यात बुका 
छल्पोल यात थकयाबी धका थथ्ये तान्त्रिक बिन्ति याना धागु 


खं न्यना राजाया मने अति हर्ष याना सम्पूर्ण थःगु राज्ये च्वना 
च्वंपि सकलें सःता मेमेपि लोकजनपिन सःता छथाय्‌ मूंका छगू 


MS न 


(१३३ प्रमोद तीथं 


सभा मण्डल दयका व तान्त्रिक पण्डित व तिर्थक पण्डित निम्हं 
नाप लाका वाद्य याकल । 


हे मेत्रोय, अयोगु असरे तान्त्रिक लिर्थक यात नमस्कार 
घाल । वंनं अथ्येहे हे तान्त्रिक नमोः नमो: धका धाल । थलि 
नमस्कार याना तिर्थकं धाल , हे तान्त्रिक छं नाप ळी वाद्य याये 
जिलला घाल । थृलि खें न्यना तान्त्रिक धाल । हे तिथक जिल, 
आ छं जिके छुं शास्त्रया खे न्यने 
घाल । 


गु इच्छा दु न्यो धागु खें न्यना 


है तान्त्रिक यों कर्हे थ्व संसारे छु याना तःधं उबी, छु 
उतम र धका थथ्य च्यन । थ्व खें न्यना तान्त्रिक धाल । हे 
तिर्थक थुलि नापं छं गथ्य मसिल । थ्व संसारे त:घंगु, उतमगु 
धगुहे लोकाचार धयागु तःधं घाल । व खं न्यना तिर्थकं धाल । 

है तान्त्रिक आम छं मखूगु खे घाल । लोकाचार गथ्य ज्द 

तःध, थ्व संसारे सत्‌ धयागु सत्य धर्म, तीर्थ स्नान, त्रिरत्न पूजा 
दान, दातब्य जप, तप, भावभक्ति जक त:धं धका धाल । 

पुनर्वार तान्त्रिक धाल । हे तिर्थक आम गनया खं छ: । 
थ्व संसारे गथ्य याना घर्म खः, गथ्य याना पाप खः, सुनां धर्म 
यात, सुनां पाप यात छं धाय फुला । धर्म धका हाला ज्‌साः 
आहार नापं चूलायि सखू । ङतः यात नुगले मस्याक चितबुळे 
याना थः कतिलाका परयागु नयेकाय दतले थःगुलो लिकाय स्वाः 
है तिर्थक परन्तु म्यवयात म्वाःकं प्रहार यायगु, म्वाःकं स्यायगु 
भ्यवया जीव कायगु थूलि यायमत्यो । स्यवयात चितबुळे याना 
चः कतिलाथ्यें, थः नेढुथ्यें, त्वने दुथ्ये लोके चलेयाना तःथ्ये 


प्रमोद तीथे (१३४) 
स्वया लोकाचार याना जुह्य खः तःघंगु धका धाय धाल । 
थुलि खं न्यना तिथंकं धाल । आम अपराध खें छाय ह्वानागु । 
नेमदुसां, तोमदुसां, पुनेमदुसां एकचित्त याना, एकभक्त हे 
श्री त्रिरत्नया सेवा यायमा थुलि याना फतसा ह्वोल्वीहे तीथं सेवा 
याना अतिथि गणपिन्त दान दातब्य याये । थः साखा सन्तान 
रक्षा ज्वी । हे तान्त्रिक अन्तकालस मोक्ष प्राप्त जयी । थःगु 
साखा सन्तान यात समेत रक्षा ज्यो । उबये म्वाक मेपिनिगु 
किस्मत नयमत्यो । न्ह्याथे यानानं परयात छुँ छक दान दातब्य 
यायहेमा । थःगु छू परयात नकेत्वके, परयात स्येंक छु स्थेंक थःहा 
नयमत्यो । दुःखी दरिद्र खना दयातया संसार उद्धार ज्वीमा धका 
मती तया मेपिनि दु:खगु जिगु दु:ख खः धका भाषा। मेपिनि 
कष्टगु जिगुहे कष्ट खः, मेपिनित पीडा बीगु, बोबियगु, मेपिनिगु 
धने लोभ तयगु, परस्त्रीयाके मनतेगु, मेपिनिगु ज्यूबे घा f 
थुलि तोता त्रिरत्नयागु भावतया चतुर ब्रह्म बिहार धयागु धरे- 
यायगु हे तान्त्रिक संसारे त.धंगुहे थ्व खः । मेपिनिगु सेस नया, 
त्वना कया त:धं मजुस्ये नके त्वंके बी: फसा जक तःधं धायो 
हे तान्त्रिक धका थथ्य धागु खं न्यना तिर्थकयात धाल। 
हे तिथंक छं गनया पण्डित खः । आम खं जित चितबुळे मज्‌ । 
आम खं छन्तहे तयाती । छंगु आमजोगु खें न्यना जूसा ह्वीं 
छछानं नेखनी मख्‌ । छाय्‌ धाःसा खया छता नेमज्यू, मेपिनि 
राज्ये खुसियाना थः कतिलाका जुयां छ्या पापलायि। आम 


धर्म धका जूसा ह्वाँ छछाहे चूलाके फंपिमख्‌, उबयें आम छंगु खं 
छन्तहे तो जिमित मज्यू । छिमिगु मुलुके उ्यूसा जिमस्यू । थ्व 


(१३५) प्रमोद तीथे 


जिमिगु देशेजा लोकाचारहे त:घं धका धाल । थ्व खं न्यना 
तिर्थकं धाल । हे तान्त्रिक छं छाय्‌ आमथ्ये खं ह्वानागु, धर्म 
कोथुना पापयात थकया नास्तिक मते वना परन्तु लीपते लोक 
सकलें दुरात्मा झया सकलया चितेस पाप बधे ज्वो मखुला । 
इहत्रन॑ मढु, परत्रेनं मदु खं हह्वात। त्रिरत्नया भाव तीथं स्नान 
दान दातब्य यासाका इहत्रेन ढु परत्रेन दु । हे तान्त्रिक छे गथ्व 
मसिल धका ध'ल । व खं नयना तान्त्रिक घाल । हे तिर्थक आम 
गनया खं ख धर्म धका जूपिला साक्षात वे का वें तर धर्म धका 
जूपि सुथायहेनं मला, तःघंगुजा छु । तःधं धयागुजा लोकाचार 
छाय्‌ धाःसा हाय २ गुलि हिसि दु धायक खं ह्वायगु परया 
चितबुळे यायगु प्यह्म नाप मिले ज्वीगु, थः कतिलाकेगु, लोकं 
गथे गथ्य ब्यवहार यात अथ्येहे याना ज्वीगु धका तःघे धायि 
थयोगु उतमगु लोकाचार यात तोता धर्म त धं घायिह्य थयोह्य 
मुखह्य पण्डितं जित गुबले वाद्य यायफे धिक्कार कासी देशयाहा 
पण्डित धायका च्वना । आमथ्य ख॑ ह्वायगुला । आम खजा 
छेंहे नतूं न्यो । जिमित प्रयोजन मदु धका धया राजा आदि 
सकल लोकपि फुकहे हुँनुनु ह्लीका च्वोनं लथ्याना पोनं लथ्याना 
थःगु जक ख सदर याना नीचउच याना, उचनीच याना व 
सत्यधारि तिथेक पण्डित यात थुह्य तान्त्रिक पण्डितं जूसां हास्य 
याथ्ये सन । 


हे मेत्रीय अथ्य व तान्त्रिक उकथं हास्य याना अवाच्य 
भल गु लालाथ्य ख ह्वाना सकल बसे कया हरंर ह्वीका थः 
त्याकेत तयार यागु स्वया हाकनं अथ्य राजा आदि सकलेहे व 


प्रमोद तीर्थ (१३३) 


तान्त्रिक बसे कागु खना थःतनं अथ्य हाहु यागु स्वया तिर्थक 
पण्डित थःगु मने भाषिया घाल। अहो आइचर्य गयोगु अबिबेकगु 
थाय्‌ ज्वो स्वो २ व तान्त्रिकंजा थ्व देशया राजा, प्रजा आदि 
सकसितनंहे वयात धन्य २ तान्त्रिक पण्डित धायका मानेयाका 
तया तल । थयोहा ताकसों पण्डित यागु बसे लाना च्वंगुली 
राजा, प्रजा आदि सकसिनहे जित निन्दा यात, हेपेयात, गिजे 
यात । थों सारयागु ख गुण यागु ख धर्म यागु ख छ्वाह्म हित 
हाहुयाना वें थ्ये याना बिल । हा हा गयोगु अबिबेक जुया च्वंह्वा 
राजा धिक्कार आ: थन च्दना बाद्य याना मजिल। जि थ्व 
तान्त्रिक यात त्याके फेमख_त ' आपालं मुख या मूख दुगु थासे 
गुण दुह्य छम्हे सिनं छ्यायगु धका मती ल्वीका थुम्ह तिर्थक 
पण्डित जूसां व तान्त्रिक पण्डित यात धाल । 

हें तान्त्रिक छ नापं वाद्य याना छन्त थन वाद्य एाय 
फंमखत । दको लोकहे छंगु बसे दु । आः थथ्य मखत सत्यगु 
स्थाने पुण्य क्षेत्रस वना तोर्थ स्थाने च्वना छ नापं ळी वाद्य 
यायनु धका धाल । थुलि ख न्यना तारित्रकन वेत थाल । 


ज्यू हे तिर्थक छं धांगु थासे च्तना वाद्य यायनु धका 
धया ख ह्वागु न्यना राजां धाल । हे तिर्थक तान्त्रिक छिपि थन 
च्वना वाद्य याय मत्ये छगू तीथं च्वना दाद्या हुँ धका थलि 
घया निम्हसिलनं छोया हल थथ्य थपी निस्हहे उगु स्थाने वना 
अनशथ्येंका गुगु तीर्थ स्थाने छथाय्‌ च्वना तिर्थक पण्डितं ब 
तान्त्रिक पण्डित यात धाल । 


हे तान्त्रिक छं न्यो, थ्व थ'य्‌ ख: महाउुप्यभूमि पवित्र जुया 


(१३५) प्रमोद तीथं 


च्वंगु सत्ययागु थाय्‌ खः । थुगु सत्य पवित्र जुया च्वंगु वागमती 
व रत्नावती सङ्गम जुयां वया च्वंगु प्रमोद तीर्थे गुग्हेसिनं ह्वी२ हे 
बया स्नान यानां मोल्हु वयो, वया जुलसां निश्‍चयनं रत्न समानगु 
अष्टसिद्धि फल लाना रवर्ग, मध्य, पाताल आदि समेत थगुनां 
देयफयी । हे तान्त्रिक, थ्व तीर्थे छक मोल्हु यागु व मेगु कासी 
प्रयाग गंगासागर थयोगु तोर्थे सङिक मोल्हुयगु उतिहे फल लाना 
च्वन । हे तान्त्रिक धका धया तिर्थकं जुसां आः थ्वयात जि सत्य 
थ्येंहे कने माल धक्का प्राथना याना धाल । हे तोथराज जिपि निम्हे 
सिया बाद विवाद जुयिगु छल्पोलं सत्यथ्ये केने माल धक्ता तान्त्रिक 
या न्ह्योने थथ्य धाल । हे तान्त्रिक जि छत कन्हे छुन थुगु 
तीथं अति त.धंगु खः धका आः छ नाप थन च्वना दद्य यायगु 
धका धागु खें न्यना व तान्त्रिक धाल । 


हे तिथेक आम छं धागु खं मख्‌ । छाय धाजसा थ्यागु 
अपबित्रगु थासे यात पबित्र धका धायिह्य छ गनया पण्डित खः 
सुचिन मस्यूह्य असुचिनं मस्यूहा हे तिथेक थ्व तथे गथ्य शुद्ध, 
पबित्र ज्वोगु काः छंहे स्वो। थ्व तोर्थेजा अप बत्रगु घउचायिपुस्ये 
च्वंगु थो नापंहे मयपुस्ये च्वंगु थजोगु असुचि तीर्थयात सुच 
पबित्र धायिम्ह छ हानं मनुष्य तयगु ह्वे खै ला आद चुयिके 
हथिगु थ्व तोर्थया लोकस इससाने मृतक सीपीं दाह या(यगु । 
अयोगु गःधं ब्यापक जुया च्वंगु शयोगु थाय्‌ नलुने सुधान्त मउयू 
पच्यापुसे च्वंगु । हे तिर्थक हानं अनेक मृतक सोपों थुने हयिगु 
थयागु अपबित्रगु थासे यातजा छ सुति, पबित्र सत्यगु स्थान 
खः धाइहा छथ्येजाहा मूं पण्डत सुद, गनहे दायम्‌ । हे मूख्य 


प्रमोद तीर्थ (१३०) 

पण्डित तीर्थ घयागु थजागु असुचि स्थान गनदु गनंहे मगु । 
थुगु तीर्थया लः फतसा थी: सुधान्तहे मत्यो धाल । थुलि धाय 
मात्रहे थुम्ह तान्त्रिक यात तोल्वे वया म्ह थरररं खाना अचेत 
जुया मचाया वन । 


हे मैत्रीय, थुगु प्रकारं व तान्त्रिक यात तीर्थ रोगं कया 
ह।कनं चेष्टा दया वस्येलि ब तिर्थक पण्डितं धाल । हे तान्त्रिक 
छं छाय अपराध खं ल्हानागु थुजोगु त:घंगु तीर्थ यात निण्डायात 
हेला यात । हे तान्त्रिक न्यो छं थ्व तीर्थया महात्म्य जिन कने 
त्यना । श्व खं गथ्य धालसा पुरा पुर्व काल ह्वापा दानासूर धयाहा 
देत्य छम्हेसिनं पातालपूरं थाहाँ बया थुगु तीर्थे च्यना तपस्या याना 
च्बन ' गुजोगु प्रकारं तपस्या यात धालसा छचास्यरहे तारन 
तया देव, मनुष्य सुनानंहे बिग्ध्न बाधा याय मफयका मजीका 
थथ्य तारनतया ह्वीह्वोहे स्नान याना अनेक प्रकारं जप, तप, 
ध्यान याना पुजाया सामाग्री दयेका तीर्थराज यात पचोपचारं 
पुजायाना अनेक प्रकार स्तोत्र पाठ याना चानं ह्विनंहे उगु तीर्थ 
च्वना बरो एकाग्र चित्त याना थ्व दानासूर देत्यं तपस्या याना 
च्वन । हे तान्त्रिक थयोगु प्रकारं तपस्या याना च्वच्च २ ळींनीदे 
दया बस्येलि थ्व दंत्यं बहे प्रमोद तीथ छगु बाहिक अन्य मेपों 
सूं देवदेबी यागु सेवानं मया, मेगु छुँ धर्म सुधान्तनं नां 
बरो एक भक्त अति प्रीतीनं उगुहे तीथ छगूली जक च्वना नित्य 
नित्यहे स्तान याना मोल्हुया तपोब्रत याना तीथ राज यागु सेवा 
याना च्वन । 


हे तान्त्रिक छं न्योला थुगु प्रकार व देत्यं उगु तीथ च्वना 


(१३६) प्रमोद तीर्थं 


तपोब्रत याना यंकूं यंक आपालं वर्ष बिते जुया वस्येलि स्वगे 
देवराज ईन्द्रयागु हिहासनहे लिगि लिगीं दगे जुया सन। थो 
सोया ईन्द्र बिचार याना स्वतकि अहो: पातालपुरं थाहाँ बया 
दानासूर देत्यं तपस्था याना च्वगुलीं धका सीका ग्यःना च्दन । 
अयोगु बखते स्वर्गे च्वना च्वंपि प्यम्ह अप्सरा मेनका, रम्भा, 
उवंसी, तिलोतमा थ्‌ पि प्यम्हेसितन सतके छोया थगु प्रकारं 
धाल । हे अप्सरापौं छिमिस्ये जिगु खं ग्यना मत्यं मण्डले कहाँ 
वना गुम्ह दानासुर दत्य यागु तपरया भंग याना वा धका धागु 
खं त्यना थो अप्सरापिसं देवराज ईन्द्र यात भरोसा बिया 
घाल । 


हे महाराज ईन्द्र छपिसं धन्दा कया ब्रिज्यायम्बा ज'प 
दहे दुनी धका धया थाप प्यम्हंहे स्वर्ग क्वहाँ बया व देत्यं तपस्या 
याना च्वंगु थासे थ्येंक बन । अन थ्यंका इमिसं व देत्य यात 
अनेक प्रकारं लिला याना कयना वयागु होने दने धका सन । 
बनेहे मफू व देत्यें तारन तया तगुली अन बने मझ्या आ: गथ्य 
याय धका धन्दा कया थुपों प्यम्हेसियां सल्ला याना ब देत्य यागु 
न्ह्योने स्वया इमिसं अनेक प्रकारं रसरङ्भः याना म्ये हाला 
प्याखंहुया क्यने धका थुपों प्यम्हेसिननं सना कयन । थथ्य याना 
क्यनन व दानासुर यात छले याय मफ्‌ । थ्व स्वया आइचर्य 
चाया थथ्य धाल । हे क्यहँ मयुजु अप्सरापीं आ: छ्यागु कोस 
उलिमछि लिला याना सना क्यनानं थ्व देत्यला इबि घिकि हे मसं 
आः अथे मखुत धका थुपों प्यम्हंहे व देत्य यागु छे बना अन 
सकसितनं मोहयाना क्यना व देत्य यागु धत सम्पति दक्कहे 


प्रमोद तीथे (१४५) 

कया ह्या थुगु प्रमोद तीर्थ व देत्यें खंकहे उगु धन सम्पति फुकं 
चुयके छोया हया च्वन । थ्व सम्पूर्ण यागु सकतां हे व देत्यें खना 
च्यंगुहे दु, स्वया च्दंगु नं टु । अथे यासा तबिनं वं थ्व जिगु 
तपस्या पुरे मज्योकं दनेहे मखु धका माया तोता एकचित्त हे 
तपस्या याना च्वन । व देत्यं अथ्य भाव याना च्वंगु खना छन्हु 
तीर्थराज सन्तुष्ट जुपा उगु तोयं थाहाँ वया व देत्य यात थःगु 
रूप क्यना दर्शन बिया आज्ञा दयेका बिज्यात । 


हे देत्यराज, छं छु निमिते तपस्या याना च्वनागु । छंगु 
आप तपस्या खना जि सन्तुष्ट जुल । छ छु वरदान फोने, छं 
घागु बरदान बीगु जुल धका व देत्य यात थथ्य बरदान बिल । 
हे देत्यराज छ स्वंगु राज्ये केलाश बेकुण्ठ ब्रम्हाया देश सहितं 
छन्त बसे जुल धका यथ्य बरदान बिया थुम्ह तीर्थराज 
जुया बिज्यात । 


थनंलि व दानाझूर देत्यया जूसां तीर्थराज यागु कृपां 
गम्भीरगु बरदान लाना हर्षयाना तीथराजया आज्ञा थ्यें देव देत्य 
मनुष्य आदि सकल असे याना दानासूर देशे राजा जुया च्वंपिन्त 
त्रास बिया ख्याना च्वन । थ्य सवया ग्याना ब राजा तयसं देत्य 
यात पुजा याता, माते याना सन्तोष ज्वीका राजा प्रजा आदि 
सकलया तिर्भव ज्वीका आनन्दं च्वता च्त्रन । थ्व थ्येंनतूं मेमे थाय्‌ 
देशे राजापि थाय्‌ देश पतिकंहे वना इमिसंन माने याका असंख्य 
धन लाभ दयेका थुगु प्रकारं बं सकल दत्य गणपि मूंका स्वग 
अमरावती ब्रना ईन्द्र नापं युद्ध याय धका यात थथ्य व देत्यनं 
स्व ईन्ह नापं युद्ध याबले ईन्द्र जिते याय मफया देवलोका 


(१४१) प्रमोद तीर्थं 
हथाय्‌ हयाय्‌ चाया बिस्यूं वन । 


प्न अननं कलाशे महादेवया थाय्‌ 
वन । अननं व देत्य थ्यॅक बल । 


र थ्व स्वपा ईन्द्रया देत्य नापं 
युद्ध यायगु समर्थ सदया ब्रम्हाया थाय्‌ वन । ब्रम्हायानं व दैत्य 


नापं छ्‌ यायेगु शक्ति मदया थुपि प्यम्हंहे ब्रम्हा, विष्णु, महेश्वर 
ईन्द्र समेत हे गुगु मृगस्थलि गुह्येश्वरी यागु शरणे बना थुम्ह्‌ 
दानापुर दत्यं स्वगया राज्ये कलाश, बेकुण्ठ, ब्रम्हाभुवन नहित 
राज्य याना ईन्द्रादि ब्रम्हा सकल लोक यात जिते याना ग्वीगु- 
कोटि ईन्द्र यागु धन समेत लुते याना हया प्यबो धन तीर्थे छाया 
सम्पूर्ण देवलोक पिन्त पितिना हृया सुख आनन्दं राज्य याना 
चद्रत । 

हे तान्त्रिक थथ्ये व देत्यें राज्य याना च्वंगु खना सकल 
देवतापि मुना सहला साहुति यात । हानं ब्रम्हा, बिष्णु, महेइवर, 


ईन्द्रादि सकसियांहे थःगु बास सुधान्तहे सदयेका तया तगुनं 
आपाल दया वगु जुया वस्थेलि थुमिसं धाल । 


हे हे देवलोक गणपि व पापिष्ट दानासुर देत्ये झोगु स्वग 
क लाश, बेकुण्ठ, ब्रम्हाभूवन समेतहे हरण याना राज्य याना 
चबन । आः कौ थाय्‌ नं मदु बायनं मदु गतिनं मदु पति नं मदु । 
हें देवलोक गर्णाप सदानं सीप थथ्ये च्वना च्वनेगुला । झोगु 
राज्य फीत म्वाला, वयाके लितकायगु छुँ जत्न मदुला, बिचार 
याना स्वय म्वाला धका धया सकल देवलोकपि फुकहे सल्ला 
याना मुना श्री गुह्य इवरोया थाय शणं बना वस्पोलयात अनेक 
प्रकार पंचोपचार पूजा याना फक्व जप, तप, ध्यान आदि भाव 
याना श्री गुह्य इदरी माताया चरण कमले भोपुया इन्द्रादि 


मोद तीथं (१४२) 


सकल देवलोकपिसं प्रा थता याना च्दन । हे माता गुह्य इबरी 
देवी जिपीं सकल यागु बास स्वगंया राज्य केलाश, बकुण्ठ, ब्रम्ह 
लोक सहितंहे व पापिष्ट दानाझूर देत्यं जितेयाना राज्य याना 
आनन्दै च्वना च्वन । हे जननो, हे माता आः जिपीं सकसियां 
बास मदयेक ,पितिना हयातल । हे जगत माता आः: जिमिसं ब 
राज्य गथ्य याना लितकायगु । हे गुह्ये इवरी हे माता जिमित 
सूंहे म्वाला सदानंहे ब देत्ययात राज्य याका तयुगुला । हे माता 
छल्पोलं जिमित कृपा तया व देत्य याके च्वंगु राज्य लितकया 
प्रसन्न जुया बिज्याहुँ धका ईन्द्रादि सकल देवलोक पिसं थुगु प्रकारं 
बिन्ति याना च्वन । 


थूलि बिन्ति याना धागु खं न्यना श्री गुह्इवरी देवों 
आज्ञा दयेका बिज्यात । हे देवलोकपो प्रमोद तीर्थ याशु | 
व दानासूर देत्य यात उलि यायंगु शक्ति प्राप्त जुगु खः । हे देव 
लोकपि अथेया निमिति जिनं छिमित ब देत्य याके च्वंगु राज्य 
लितकया छिमित बीकेगु समर्थ जिके मदु । हे देवलोर्काप बिना 
भगवानंहे मखेकं उगु राज्य लितकायगु समर्थ यायफे छाय 
धालसा गुम्ह श्री भगवानं सकलया पाप नाश याना बिज्याना 
च्वंम्ह अजाम्ह भगवान जकहे वयाके च्वंगु राज्य लितकायफ । 
थों थ्‌ म्ह भगवान जेटवर्ण महा बिहारे बिज्याना च्वंग ठु । हं 
देबलोरकाप आ: दिवि अनहे भगवानया थाय्‌ शर्णे हुँ। छिमिगु 
मनोबाञ्छा पुणं ज्वी धका थथ्य आज्ञा दयेका बिज्यात । 
थू लि श्री गृह्य शवरी देवी यागु आज्ञा न्यदा थ्‌ पौं सकल 
देवलोकया मने हे ज्वीका श्री देवी यात नमस्कार याना अन 


(१४३) प्रमोद तीथे 


प्रस्थान याना जेटबने वने धका-व सकल देवलोकपि अन थ्यंक 
वनं । श्री गुह्य श्वरीन॑ अन्तरधान जुया बिज्यात उख्ये सकल 
देवपि जेटबने थ्येंका श्री भगवान दक्षंन याना वस्पोलया चरण 
कमले भोपुया नमस्कार याना पंचोपचार पूजा याना जप, तप 
ध्यान आदि याना दण्डवत, अध्टाङ्क प्रणाम याना सकल देव 
लोकया मिदार खोबि हायका ह्वाहा-ज्वरे याना बिन्ति यात । 
हे भगवान जिपि फुक छल्पोल याग शरणे दयागु मेता कारणं 
मख्‌ । हू प्रभू थां दानासूर देत्वें - दुःख बियातल जिमिगु बास 
सुधान्तहे सदयेक हे भगवान हानं जिमिगु राज्यनं हरण याना 
कया व देत्ये चले याना जिमित पितिना हल । हे परमेश्वर थों 
जिपीं च्वने थाय्‌ भदु छल्पोल॑ रक्षा याना बिज्याय माल । हे 
सर्वज्ञ मुमिइवर धका इन्द्रादि देवलोक पिनिसं बिन्ति याना धागु 
खें ब्यना श्री भगवान व ब्रम्हा, बिष्णु सहेशवर ईन्द्र आदि सकल 
देवलोर्काप खना करूणा तया तत्कारणहे थःगु मायां पृथिबीले « 
रूद्राक्ष माला बुइका रूद्राक्ष सयका कया बहे जपमाला दथेक 
श्री भगवान शोधन याना व रुद्राक्ष माला श्री महारूद्रयात हाते 
लल्हाना बिया थ्‌ गु प्रकार आज्ञा दयेका बिउयात । 


हे ब्रह्मा बिष्णु महेश्वर छिपों स्वह्याहे उगु प्रमोद तीथे 


चना आम जि बियागु ख्द्राक्ष माला धारण याना. अन तीथं 


च्वना तपस्या याना च्वहुँ धका आज्ञा दघेका बिज्यात । 

थुलि श्री भगवानया आज्ञा थ्ये प्रमोद तीर्थे वना एकचित 
याना ह्वीह्वीहे मोल्हुया बालुका, चेत्य दपेका पंचोपचारं पूजा 
याना श्री भगवान बिया हःगु. रुद्राक्ष साला धारण याना स्वङ्ग 


प्रमोद तीर्थं (१४४) 

मिखाँ तिसिना तपस्या यात । हे तान्त्रिक पण्डित धंका श्री 
भगवान थः सिष्य गणपिनिगु बोधिसत्व यागु न्ह्योने थथ्ये आज्ञा 
दयेका बिज्याना च्वन । हे बोधिसत्व छ थथ्ये वना दानासूर 
दैत्य यात स:ता थन जिथाय्‌ बोना हृति धका थथ्ये आज्ञा दयेका 
बिज्यात । 


थुलि श्री भगवान यागु आज्ञा न्यना व दानासूर देत्यया 
थाय्‌ बना धाल । हे दानासुर दंत्यन्द्र जिमि गुरू श्री भगवान 
आज्ञा जूगु थथ्यंह छक छःपिं अन भगवानया थाय्‌ वयमाल धका 
धथा हःगु ढु धागु खं न्यना देत्यें धाल । हे बोधिसत्व जि थुगु 
प्रमोद तीर्थ बिना मेपों सूं देवताहे सेवा मयाना । जि आकन 
वयगु प्रयोजन मदु धका धागु देत्य यागु थुलि खे न्यना बोधिसत्व 
लिहाँ वना श्री भगवानया थाय्‌ न्ह्योने बिन्ति यात । थुलि 
बोधिसत्वं देत्य यागु खं धाःवगु न्यना पुनः श्री भगवान आज्ञा 
दयेका बिज्यात । 


हे बोधिसत्व थुलि व देत्यं धया हस्येलि हाकन वना छं 
व देत्य यात थथ्ये धया वा । हे देत्पराज छन्त प्रमोद तीथराजां 
वा धका सःतके हःगु धका धया ब्यू धका श्री भगवान आज्ञा 
दथेका बिज्यागु थुलि खं न्यना बोधिसत्व अन देत्यया थाय्‌ थ्येंक 
वना अथ्यहे धाःवन । थुख्ये श्री भगवान तत्कारणंहे उगु व 
तोथं थ्यॅक बिज्याना च्वन । अन बोधिसत्व दया व देत्य यात 
श्री भगवान गथे धया हःगु खें ख: अथ्यहे धागु थुलि खं न्यना 
थुह्य देत्यराज हथाय चाया उगु प्रमोद तीथे बने धका बल । अन 
थ्यॅका उगु तोर्थे तित्यथ्य स्नान याना थः मावव कर्मयाय धुनका 


(१४५) प्रमोद तीर्थ 


श्री तीर्थराज यात पंचोपचारं पूजा याना फको जप, ध्यान, 
स्तोत्र पाठ आदि याना च्वन । 


थनंलि श्री भगवान तीर्थराज यागु रूप धरेयाना व दंत्यया 
भाव स्वया थुगु प्रकारं आज्ञा दऐेका बिज्यात । हे देत्पराज 
धन्य २ छंगु भाव खना जि सन्तोष ज्वी धुन । हे देत्यराज मेता 
कारणं मख्‌ छन्त सःतके हयागु । जि गुरूया थाय्‌ छक बनेनु 
धका स:तके हयागु धका थथ्ये आज्ञा दयेका तीर्थराज रूप श्री 
भगवान व देत्ययात थः नापंहे ब्वना हया थःगु बिहारे यंका छगु 
सभा मण्डले थासे तया थुगु प्रकार बिस्तार बोधिसम्बर यागु खं 
कना व देत्य यात चितबुळे ज्वीका प्रवज्याब्रत बिया बोधिज्ञान 
आदि षत्पारमिता बोधिब्रत धमस चले याकल । हाकनं काषाय 
वस्त्रं पूका चोर खिखिलिका पिण्ड पात्र लह्वाना अनेक प्रकारया 
बोधिज्ञान खें कना धर्म उपदेश बिया श्री भगवान व दैत्य यात 
हीत याना थथ्ये आज्ञा दयेका बिज्यात । 


हे देत्यन्द्र छं मने क्रोध तयमत्ये, अहंकार यायमत्ये । क्रोध 
धयागुहे पाप गथ्ये क्रोध परयात म्वाकं दुःख बिल अथ्येहे नतूं 
यतनं दु:ख कष्ट नयमालो, संसार धयागुहे अनित्य खः । अनित्य 
धयागु सद्यं च्वने मदु, छन्हु यागु दिने अवस्य तोता बने मानी । 
है देत्यन्द्र, उक्यें अकतंब्य यानागु फलं थःम्हंहे भोग यायमा, 
मयास्येहे मगा! । हे वत्स, गुह्य वेरि जुया च्वंहाया उपरे क्रोध 
मयास्ये शत्रु यात रक्षा यायो उक्ये यागु पुण्य तथागत यागु 
पदबी लायो । हे वत्स, उक्यें छंनं इमिगु राज्य लितब्यू धका 
भो भगवान आज्ञा दयेका बिज्यात । 


भोद तीर्थ (१४६) 


(१४७) प्रमोद तीचं 
थथ्ये आज्ञा जुगु न्यना देत्यन्द्रया चितबुळे जुया शत्रुया 


उपरे साया तया श्री भगवान यागु आज्ञाय्यें स्वरया राज्य गा तीर्थ थाहाँ दया छल्पोल्या रास जप, 
कैलाश बेकुण्ठ ब्रह्माया भुवन सहितं तोता बिल । हाकनं ईन्द्र | व्यान, स्तोत्र पाठ आदि बुद्धया नामं चले याना च्चनेत 
यागु ग्बोगुकोटि धन लुतेयाना ह्या तःगुनं तोता दिल . बथ्यनत्‌ य । (हि लोक यात छल्पोल जित गथ्य बोधिज्ञान, कत, उप- 
केलाशया राज्य महादेवयात तोता डिल । बेकुण्ठपुरो बिप्णुयात देश बिया बिज्याथ्यें जिनं छल्पोलया महात्म्य सकल लोक यात 


उपदेश बिया सकसिनहे छत्पोल ` बुद्धया मत चले याकेत दय 


तोता बिल । ब्रह्माभूमि ब्रह्मायातहे तोता बिल । स्बेभुदन जक न 
का युल दत्यं धया श्री भगदानयाके दिदा कया चरण कमले 


ईन्त्रयात तोता बिल । हे तान्त्रिक, थथ्ये श्री भगबानयागु कृपान 
थपी रह्मा, बिप्णु, महेश्वर थुपों प्यम्हे सियांहे थः थःगु राज्य 
लितकया आनन्दं उगु राज्य नतूंहे च्वना च्वन । दानासुर देत्यया 
जक श्रो भगवानया कृपानं चोडाकमं प्रवञ्याब्रत आदि कया 
अनेक बोधिज्ञार्स पूर्ण ज्वीका झत्रुया उपरे 'क्रोध ज्ञान्त याला 
स्वता प्रकारया बोधिज्ञान लाता श्री भगवानया चरण कमले 
भोपुया थथ्ये बिस्ति यात । 


भोपुया उगुहे प्रमोद तीथ नतूं हे त्यहाँ वना व दैत्य तीर्थेस दुविना 
लीन जुया बन । 
हे तान्त्रिक व देत्यराजा थो यागु अद्यापितकहे उगु तोथें 
| च्दनाहे च्वन । हे तान्त्रिक थुजोगु उत्तमगु तीथं यात छं मखुगु 
खं ल्हात अकर्तव्यं योयोध्यहे घाल सोल्ला छं । तीर्थ धयागु 
बडाहे तःधंगु उत्तमगु खः धका तिर्थक पण्डितं जुलसा व तान्त्रिक 
` | पण्डित यात थथ्य धाल। 
हे भदन्त, हे गुरू, "जिगु बिन्ति छगू न्यना बिज्याहुँ। 
छल्पोल यागु दयाक्षपां यांना जियु -पापदेह शान्त जुदा पुष्यदेह 
जुल । हे शास्ता, लिपा कलिकालया -समय जवो. बले सकल 
मनुष्यया चित्त पाप दुष्ट चित्त ज्वी) आपा लोभी पापी उवी । 
थी थीहे पाप चेष्टा-ज्वी, उबले छल्पोल , यागु नाम, त्रिरत्नया 
नामनं सुनांहे नांका दयी मख्‌, सकसिनंहे शिवया . जक प्रसंसा 
याना उबी । हे गुरू बुद्धया महात्म्य नाश याना शिवया महात्म्य 
मन तया थथ्य सकल मनुष्य पिसं पापया रसे भुले जुया उवी 
तिनी । हे झास्ता, थुगु अवसरे थ्व संसारे सहाअघोर पाप दाह 
जुया सकल लोकपिस महा दुःखं भुक्तमान याना ज्वी तिनी । 


हे मंत्रीय, थुगु प्रकार तिर्थक व तान्त्रिक पण्डित निम्हे- 
सिया वाद विवाद याना थुगु तीर्थे च्वना च्वंगु असंख्ये दया 
दस्येलिनं इपि निम्हंहे थृशु तीथं च्वना खें हाना वाद याना 
च्वन । तार्त्रिकं जक ताक्ररि खं ल्हाना च्वन । तिर्थकं जक सार 
सारगु खं ल्हानाहे च्दन । निम्हहे सब्‌: । थुगु प्रकारं वाद्य याना 
च्यच्चं च्वच्व झथथ्ये थृपिनिम्हहे वृद्धावस्था जुघा काल्या बसे 
लाना थप थुगुहे तीथे नतूं मृत्यु जुया प्राण त्याग याना सिना 
दन । 

हे मेत्रीय, थथ्य थपि निम्हे प्राण त्याग याना बंगु पुण्यया 
प्रभाब स्वगे भुवनेस बास लाना भगवानया कूले जन्म काबन 


प्रमोद तीथं (१४८) 


धक्का श्लो शाक्य मुनि भगवान मेत्रीय बोधिसत्व आदि सकल 
सभालोक पिनिगु स्वा स्वया थुगु प्रकारं आज्ञा दयेका 
बिज्यात । 


इति श्री स्वयम्भू पुराणे प्रमोद तोर्थ महात्म्य कथाया 
तिथंक तान्त्रिक संबाद दशसो अध्याय सम्पूर्ण ॥ ॥। 


घु 


MS SE). 


शुलक्षण तीर्थ 


ॐ नमो रत्न त्रयाय: ॥ ॥ श्री शाक्यसिह भगवान 
| बोधिसत्व आदि सकल सभालोक पिनिगु ख्वा स्वया थुगु 
प्रकार आज्ञा दयका बिज्यात । 


है मंत्रीय छिमिस्ये जूसां प्रमोद तीथं यागु महात्म्य खं 
न्यनेहे धूंजूल । आ: हाकनं शुलक्षण तीर्थ यागु महात्म्य खं कते 
त्यना छिमिसं एकचित्त याना न्यो धका आज्ञा दघका बिज्यागु 
खे व्यना मेत्रीय बोधिसत्वं थथ्य बिन्ति यात । 


है भगवान छल्पोलया दयां जिमिसं प्रमोद तीर्थ यागु खं 
न्यने छुन । आ: हाकनं शुलक्षण तीथं यागु महात्म्य खं न्यततेगु 
इच्छा जल हे भगवान धका बिन्ति याना धागु खं न्यना श्री 
भगवान थथ्य आज्ञा दयका बिज्यात । 


हे मेत्रीय बोधिसत्व थुगु बागसतो व चारूमतो सङ्गम 
जुया च्वंगु शुलक्षण तीर्थ खः थुगु तोर्थे बास याना चबंहा सहाप 
धयाह्य नागराजा खः । थ्व नागराजा गयोह्य घालता अतिहे 
सुन्दर जुया पलेस्वां थ्ये चकंगु ख्वा, तुयुगु वर्ण जुया च्दह्म 
अजाह्म नागराजां बास याना च्वंगु थुगु शुलक्षण तीथंया मेला 
पर्व दिन गुबले धालसा जेष्ठ शुक्ल द्वादसि, मिथून संक्रान्ति 
वुधबार थुलि योग चूलाय बले थनया पर्द मेला खः । थयोगु 


शुलक्षण तीर्थ (१५०) 


दिने गुह्य मनुष्य पिसं थुगु तीथे वया नोछन्हु यंकहे स्तान यावयी 
बालुका चेत्य दयेका थम्हं फुथ्ये सामाग्री दयेका पंचोपचार पूजा 
याना जप, तप, ध्यान, पाठ आदि याना देवता यात अर्घ बिया 
पितृयात तर्पण बिया अतिथि गणपिन्त दात दातब्य धमे कर्म 
यायी थुके यागु पुण्यनं निशचयनंहे वयात सम्पूर्ण अलक्षण नाश 
जुया शुलक्षणं पूणं जुया बोधिज्ञान लाना तथागत पदबी समेत 
लायी धका श्री भगवानं थथ्य आज्ञा दयका बिज्यात । 


थुलि आज्ञा न्यना मंत्रोय बोधिसत्वं हाकनं बिन्ति यात । 
हे भगवान थ्व तीथे सेवा याना सुसु उद्धार जुया वन । हे प्रभू 
बृतान्तहे खं जिमित छल्पोलं आज्ञा दयका बिज्याहुँ धका धागु 
खं न्यना श्री भगवान आज्ञा दयका बिज्यात । 


हे मंत्रीय, छं एकचित्त याना न्यो । . थ्व खं गथ्य धाल | 
पुरा पूर्वकाले ह्वापा कौसिक धयागु नदीया तोरे कुसीद धयागु 
नगर छगु दया च्वंगु दु । थ॒गु नगरे राज्य चलेयाना च्बंहा 
शुलक्षण धयाहा राजा महा पराक्रम दया च्ह्य थयोहा राजा 
छम्ह ढु । थ्वया स्त्री महारानी शुलक्षणी धयाह्म महारानी खः । 
हे मंत्रीय थर्थीजापी राजा रानी सहित च्वना च्वंगु कुसीद धयागु 
नगरे यथाक्रमंहे प्रजा गणपिन्त प्रतिपाल याना आनन्द थःगु 
राज्य चले याना च्वन । थथ्य च्वच्वं असंख्ये वर्ष बिते जुया 
वस्येंलि छन्हुया दिने व देशे अकस्मात पंचमहापाप यागु फल 
छगुहे लग्ने, छगुहे बेलाय साक्षात कुपुत्र स्वोनितां अलक्षर्णाप 
स्वह्वा थजोपि जन्म जुल । 

हे मैत्रीय अयोपि स्वम्ह कुपुत्र स्वया स्वया छं जन्म जुल 


(१५१) शुलक्षण तीर्थ 


ध्ालसा राजा यागु कते छम्ह, मन्त्रोया कृले छम्ह, महाजनया 
कूले छम्ह याना थयोपि अघोरं स्वीनितां अलक्षणं सहित जुया 
च्वि कुपुत्र सन्तान जन्म जुल । 


हे मैत्रीव, थुमिगु अङ्ग लक्षण ग्य च्वं धालसा ह्वापां 
छ्यो तरवो खर्बुजा थ्यें च्वं १ कपा: अउँछिब्या २ मिखाफुसि 
सं स्वा: ३ मिखाया चिमिसँ फुक तितीं स्वा ४ न्हायपं छुंयागु 
थ्ये ५ मिखा ह्याउंसे च्वं ६ न्हायप्वालं थस्वो ७ म्हतुसि तबला 
ख्वातुस्य च्वं ८ म्ये हाकु & वा तःपु आपामदु १० न्यतापाँ 
न्ह्या न्ह्याव ११ छ्योने च्वगु सं सियु १२ चिमिसँ अखतं 
चातू १३ न्हाय मरू १४ सिखा गुलिच्याना द्वाहाँव १५ म्हतुसि 
गं १६ हय ग्वा थ्ये हाकुगु बर्ण १७ गःप ताहाक १८ नुगपा 
छःती १६ बा: ता:हाक २० ल्हाः पतिहाक २१ तेफुचा ताःहाक 
२२ प्बा तग्बो २३ लिङ्ग ताःहाक २४ म्ह बागचा २५ पुलि 
घुंयाथ्ये २६ छिसिपालि उँथया थ्य २७ नयगु आपाम्ह २८ 
आलपति त:पुम्ह २९ लुसि दकव बवर्हालुम्ह ३० पाली दथ्वी 
हो दुम्ह ३१ स्वर धालसा महा भयंकरं तसःम्ह ३२ थुलि स्वो- 
लितां अलक्षणं पूर्ण जुया च्वंपि कुपुत्र स्वम्ह उगु देशे जन्म 
जुल । 

हे मेत्रीय संयोगबस थाप जन्म जुस्यें नस्यें थुभिगु प्रभाब 
व देशे अमंगल अलक्षणं थिया र्‍हापा सजुगु कथं अनेक उपद्रव 
दुघेटनां ग्रष्ट जुल । छु जुल धालसा उगु देशबासौ लोकजनपिन्त 
माहामारि अनेक प्रकारया रोगंकया असंस्ये मृत्यु जुल । हान 
राज य।न॑ असंख्यें धनद्रब्य अन्न आदि राजभण्डार दक्वहे सुना 


शुलक्षण तीथे (१५२) 


वन । सल, किसि, पशु पंछित आदि नाश जुल । पर राजा शत्रु 
वेरि जुया भय दया वल । सकल लोकपि हाहाकार म्हया व 
देशे भय दया वल । थ्व थ्यें नत सकल देशे दृभिक्ष उगा अन्नहे 
मदया वल । सकलया नय मखनी, नय मदे धका मनि नय 
त्योगु नयाबगु समेतहे लाका नया जुल । 


हे मेत्रीय, अध्ये व देशे उपद्र जुजू २ खुया नयीपि आपा 
जुवा असंख्येहे खुंयागु भय दया बल । अथ्ये ब देशे आपालं पाप 
बच्हे जुया इइवरया भाब दवव हिन जुया सकलया हाहाकार 
म्हया च्वन । थथ्ये व कुलक्षणपि जन्म जुरयें नस्ये ब देशे अनेक 
प्रकारया भय पिडा जुइका च्वने माल । हानं अकस्मात अग्नि 
उत्पात जुल । देशहें मीनया दाह जुया अंसंख्यें लोकि मृत्यु 
जुया धन द्रब्य समेत नाश जुगु स्वया सकल लोकजनपि हाहाकार 
ख्वया हाला जुल । अध्य हाला जुगु खना राजाया मने त्रास 
चाया घन्दा जुया थ्व छ्या निति उपद्रब जुगु धका मने भाषिया 
यःगु देशेयापि ज्ञानो गुणी पण्डित ज्योतिष आदि सकल यातं 
स:तके छोया कयना सोत । थथ्य वयना स्वबले ज्योतिषं धाल । 
ध्व देशे स्वीनितां अलक्षणं पूर्ण जुया च्वंपि कुपुत्र स्वस्ह 
छन्हुहे दिने छगुहे लग्ने थप स्वम्हहे थ्व देशे जन्म जुगुया निम्ति 
अजारगु उपद्रब जुगु । हे महाराज धका थथ्ये राजाया थाय्‌ 
न्ह्योने बिन्ति यात । 


थुलि ज्योतिषं धागु खं न्यना राजाया मने त्रास जुया 
तत्कारणंहे थःगु देशे त्वा: त्वा: पतिकंहे बिहार बहि आदि अनेक 
चेत्य बिम्ब बुद्ध भगवानपी हाकनं अनेक क्षेत्रपाल देवतापिके 


| FR: | 


(१५३) शुलक्षण तीथे 


मातृका देवी देवता, थान देवता, इःट देवता थः थःगु कुल 
देवतापिके अनेक प्रकारं पुजा भाव याना बऊाचायं, ब्राह्मण 
| पिसनं यज्ञ होम, जप, पाठ, ध्यान थाय्‌ थासेहे याके बिल 
(याका तल) । 
हे मेत्रीय, थुगु प्रकार भाव याका तलनं, याना च्वंसानं 
व देशे इश्वर पिसं फल बिय मफ्या च्वन । कारण छाय 
धालसा कुलक्षर्णाप जन्म जुया, धर्म होन जुया, पाप बुद्धि जुया 
च्वंगुलीं हे मेत्रीय । थुम्ह राजां जूसां धालकि आः छ्याय थयोपि 
सन्तान जन्म जुया थुगु प्रकार देशे उपद्रब जुगु थःगुहे बीजं 
जन्म जूपि सन्तान कुलक्षण जूसां छुपायगु हे परसेश्‍वर जि पुत्रया 
कुलक्षण नाश जुया शुलक्षण प्रसन्न जुया बिज्याय माल । थ्व 
जिगु देशेनं प्रजालोक सकसियांहे दुःख शान्त ज्वो माल धका । 
कामना याना व राजां सकभनंहे श।त्ति स्वस्ति याकाहे प 
च्वना ज्वन । | 
f 


हे त्रीय, अथ्य याका तःसानंतबि व अलक्षणापि स्वम्हे- 
सिगु प्रभाब याना व देशे छतोंहे जय ज्यारूवो । थुगु प्रकारं 
याना च्तरच्चं व अलक्षणपि स्वम्हंहे खुनरनहे हृष्ट पुष्ट जया ह्वी 
ह्लीहे शरीर बऱहे जुया तःधिक जुया वया च्वन । कथंथ्ये थाप 
न्यादंया उमेर जुया वल। थुगु प्रकारं महाजनयागु छसनं कुपुत्रम्ह 
अलक्षण सन्तान जन्म जुगुया प्रभावं व महाजन यानं दक्ब | 
सम्पत्तिहे नाश जया इष्ट मित्रादि दास दासी सकल नापंहे | 
| बियोग जुया ह्वीं छछा जकहे नयगु मदया, मफया कष्ट जया | 
च्वन । थथ्य जुया वगु स्वया व महाजनया मने फर्यांफछि धिज | 
याना धाल । 


शुलक्षण तीर्थ (१५४) 


हाहा हे भगवान गयोम्ह पुत्र छम्ह जन्म जुगु सापहे 
अलक्षणम्ह, थजाम्ह पुत्र जन्म जुगुलों याता जि थों थयोगु कष्ट 
नयमाल । आश्व अलक्षणम्ह पुत्र याक्ये माया कया च्वनां, 
गुल कष्ट नया च्वने धका सती तया छन्हुया दिने निम्ह स्वम्ह 
पासापि बिया व पासापिन्त न्ह्योबहे दुबिष्टाया खं दयेका | 
कुलक्षण पुत्रयात ब्यापार याके छोत । 

हे संत्रीय, थ्व महाजनया कुपुत्रं जुलसां बुबायागु ख न्यना 
थः बुबां ब्यूपीं पासापि नाप ब्यापार यांवने धका थःगु छेन 
प्रस्थान याना पिहाँ वन । अध्य ववं प्यन्हु च्यान्हु यागु लें थ्यनका 
महाजनं दुबिष्टा खं ल्हाना हःगु लुमंस्य वया पासापिसं छपु लंपु 
बितेयाना व कुपुत्र यात छले याना तोता थःपिजक लिहांबया 
उम्ह महाजनयात अनयागु खं फुकहे बिस्तार कना च्वन । 

हे मंत्रीय, उगु बखते उख्ये लें तोता वाना थकूम्ह कुपुत्रया 
लिहाँ बय मसया थः पासापिनं मखना उख्ये थुख्ये चाकमकलं 
स्वया ब्रिलाप याला गन बनेर धका हाला ख्वया जुजू २ देब 
संयोग नेपाल मण्डल धपागु क्षत्रे थ्येंकवल । 

हे मैत्रीय, व कुपुत्र अलक्षण जूसां उगु नेपाल मण्डले थ्येका 
श्री स्वयम्भू दर्शन याना अनंवया बागमती व चारूमती सङ्गम 
जुया च्वंगु शुलक्षण धयागु तीर्थंस थ्यंकवन । अनथ्येंका उगु 
तोर्थयात नमस्कार याना थुम्ह अलक्षण कुपुत्रं जुलसां उखुनु 
नस्येहे बहे तोर्थ च्वना नित्य २ ह्वीह्वौहे स्नान याना मोल्हुया 
बालुका चेत्य दयेका पंचोपचार पूजायाना थःमं सःथ्ये जप, तप, 
ध्यान याना इदवर याके मन तया एकचित तपोब्रत याना 
च्दन । 


(१५५) शुलक्षण तीर्थं 


हे मैत्रीय थुगु प्रकार तपस्या याना च्वच्वं आपालं वर्ष 
बिते जुया वस्येलि उगु तपस्याया प्रभावं छन्हुया दिने तीर्थराज 
सन्तोष जुया आकाशवाणीं आज्ञा दयेकल । हे भक्तजन छंगु 
तपस्या खना जि खुसि जुम धुन । छं छूंहे धन्दा कायम्बा जि दु 
धक्का थथ्य आज्ञा जुगु न्यना तपस्या याना च्वंम्ह अलक्षण कुपुत्र 
बिन्ति यात । 


हे परमेश्वर तीर्थराज, जिथिजाम्ह अलक्षणम्ह यात 
छल्पोलं शुदृष्टि स्वया याकनंहे थुगु अलक्षण नाश ज्वीका 
शुलक्षणं संयुक्त यांना दिब्य देह शरीर याना बिज्याहुँ । हे भदन्त 
जिगु पाप नाश याना पुण्य शरीर ज्वोका बिज्याहुँ धका थथ्य 
वरदान फोना चोंन । 


थुलि खें धया हःगु शब्द न्यना तोर्थराजां तथास्तु धका 
वरदान बिया सम्पूर्ण अलक्षण नाज याना शुलक्षणं संयुक्त ज्वीका 
दिब्य शरीर याना बिल । थथ्य थुम्ह तपस्वीया जूसां तीर्थराजा- 
या कृपां थःत दिब्यदेह शुलक्षण बरदान लाना मनस अति हषं 
याना थःगु शरीरे थ:मं नतूं पितुपिया थिया स्वया धन्य २ जिगु 
भाग्य म्हिगया दिने सम्पूर्ण अलक्षणम्ह धका बोबियका चोनाम्ह 
जि धास्येलि थौंयागु दिनस तीर्थराजयागु कृपान सम्पूणं लक्षण 
पुरे जुया शुलक्षण जुल धका हर्ष याना थुम्ह तोर्थराजा यात 
पंचोपचारं पूजा याना अनेक प्रकार स्तोत्र प्रदक्षिणा याना ल्हाहा 
ज्वरे याना प्रार्थना यात । हे परमेश्वर, छपिनिगु दयां जि मनो- 
रथ पूर्ण जुल हे प्रभू आ! जि माँ बुबा यागु दर्शन यावने जित 
बिदा बिया प्रसन्न जुया बिज्याहुँ धका थथ्य प्रार्थना यात । 


शुलक्षण तीथे 


(१५६) 


थुलि ख न्यना तीर्थराजां आज्ञा जुल । हे भक्तजन जिगु 
खं छगू चयो, मेगु सख्‌ । छं तपस्या यागुया प्रभाब छन्त उद्धार 
जुल । आः छ छिमियु देशे बना व अलक्षणपि मेपीं निम्ह दनि । 
इस थाय्‌ छ वना जि छन्त उद्धार यानागु सम्पूर्ण खं कना 
चत्तबुझ ज्वीका थन इमितनं छोया हति। थुमितन उद्धार | 
शुलक्षण याना बिय धका थथ्य आज्ञा दयका बिज्यात । 


थथ्य आज्ञा जुगु न्यना थुम्ह तपस्वी महाजन पुत्रं बरो 
हर्षमान याना बिन्ति यात । हे भदन्त छत्पोलया आज्ञा तथास्तू 
जि थन यागु खे सम्पूर्णहे राजायागु न्हयोने वना बिन्ति याये । 
अले राजपुत्र, सन्त्रीपुत्र निम्हहे थन छोयाहय । हे परमेश्वर, 
छल्पोलया चरण कमले कोटि २ नमस्कार धका नमस्कार याना 
जि वने धका बिदा कया थुम्ह महाजनया पुत्र थःगु छे वने धका 
बल । 


हे मेत्रीय, अथ्य बबं २ क्रमेसित वया देशबासी मनू तयके ' 


न्यता २ ववं २ बल्ल थःगु देशे थ्यंक बल । थ्व स्वया देशबासी 
पिस बात धालकि अहो । झो फलानाम्ह महाजनया पुत्र 
मखुला छिक्रपि गनं ळायागु । न्हापा स्वीनितां अलक्षणम्ह आः 
लक्षणं पुरे ज्वोद्या दिव्यदेह ज्वीका लिहाँ फाल । धका हाला 
सकसिननं धःय २ छु तपस्यां थयोगु शुलक्षण जुल । सु देवतां 
थयोगु पुण्यघा शरीर याना बिल धन्य २ बीर महाजनया पुत्र 
स्वो स्वो धक्रा सकल देशबासी लोकपिसं प्रसंसायाका खं ल्हाना 
चोन । 


हे वत्रीय, अध्य सकल वेशबासी लोकजनपिन्त शिष्टाचार 


| 
| 
| 
। 


(१५७) णुलक्षण तीथे 


याना थःगु छें थ्यॅक वना माम बुबायागु चरण कमले भोपुया 
थःगु कुशल वार्ता खं ल्हाना बिन्ति याना च्वन । हे माता पिता 
छपितिगु कृपां जि नेपाल मण्डले वना श्री स्वयम्भू भगवान 
दशेन याना अनं शुलक्षण तीथे बना तीर्थराज पात नमस्कार 
याना अनहे च्वना ह्वी ह्ली रनान याना मोहहया यानागु प्रभाबं 
जिगु अलक्षण नाश जुया शुलक्षण प्रसन्न जुया बिज्याय माल धका 
कह्पनां तपस्या याना च्वना हे माता पिता थुलि जिनं तपस्या 
यानापुया प्रभाबं तोर्थराज प्रसन्न जुया जि धयाथ्यं शुलक्षण 
बरदान बिल । हाकनं थुम्ह परमेश्वर जित थुगु प्रकारनं आज्ञा 
दयकल कि. हे तपस्वी छिमिगु देशे स्वह पातको मध्ये छ छम्हे- 
सिगु पाष कतय जुल । मेह्य राजाया पुत्र छहा, मन्त्रोया पुत्र छह्य 
थुपि निह्या पातको अलक्षण पि दनो । थुमितनं छं धया थनहे 
तपस्या याक्यहीं । इमितनं छंतथ्येहे उद्धार याना हय धका 
थथ्यनं आज्ञा दयका हःग दु। हे माता पिता थुलि खं राजा 
याक्य बिन्ति यावने मानो । जि थुलि राजा यात बिन्ति 
याना उह्य राजपुत्र यात मन्त्रोपुत्र यात निम्हेसितनंहे अन 


तपोब्रत याक्य छोय धका माम बुबा याक्य बिन्ति याता 
च्वन । 


थुलि थः पुत्र यागु खे न्यना हर्षमान याना माँ बो नं 
थः तुत्रया ख्वा स्वया थथ्य धाल । धन्य २ हे पुत्र छंगु पराक्रम 
खना खुसि जुल । धन्य २ जिमिगु भाग्यनं, छाय धालसा थों 
छथिजाह्या शुलक्षण पुत्र जिमित प्राप्त जुल । आःतिनि जिमिगु 
कुल थामय ज्वीगु जुल । हे पुत्र स्याबास छंगु उपरे सदानहे श्री 


शुलक्षण तीथं (१५८) 


परमेश्वरं रक्षा यप्य माल धका थथ्ये आशिर्वाद बिया राजाया 
थाय्‌ समाचार कंके छोत । 


हे मत्रीय थथ्य ब महाजनया पुत्रं राजाया थाय वना 
समाचार कंवगु न्यना राजां मन्त्रीयात स तके छोया थःगु न्हयोने 
तया ब महाजन पुत्रं धागु तीथराज यागु सम्पूण खें गथ्य धागु 
खः अथ्यहे राजां मन्त्री यात आज्ञा दयकल । राजां थथ्य आज्ञा 
दयकूगु सम्पूर्ण खें नयना मन्त्रीनं राजा यात नमस्कार याना 
थथ्य बिन्ति यात । 

है महाराज थुगु खेय जिगु सही ज्‌ । छल्पोलया जक गथ्य 
बिचार ओ धया विज्याहुँ हे महाराज धका बिन्ति याना धागु 
खें स्यना राजा मन्त्री निम्हे सियांहे थः थःगु मने अत्यन्त 
हषंमान याना व महाजनया पुत्रं धाथ्यें नतूं हे राजकुमारनं मन्त्री 
पुत्रनं निम्हहे सःता न्ह्योने तया मागु तकहे खं हाना चितबुळे 
याना इपि निम्हेसितनं बिदा बिया नेपाल मण्डले तीथं सेवा 
याक्य छोया हल । थुख्ये महाजन पुत्र यात जक अनेक प्रकारया 
सामान तया सिलपाउ बिया हल । थथ्य राजां ब्यूगु प्रसाद कया 
व महाजन पुत्र आनन्दं च्वना च्वन । 


हे मंत्रीय, अनंलि थुम्ह राजपुत्र मन्त्रीपुत्र निम्हंहे तपस्या 
यायगु निमिते नेपाल क्षेत्र बने धका थःगु छन प्रस्थान याना 
ववं २ क्रमेसित वया बल्ल बल्लं नेपाल क्षेत्र थ्येंका त:घंह्य 
परमेइवर श्री स्वयम्भूया दर्शन याना अनं शुलक्षण तीर्थ धयागु 
थाय्‌ बागमती व चारूमती सङ्गम जुया च्वंगु थासे थ्येंक वना 
गुगु अलक्षण नाश जुया शुलक्षण प्राप्त ज्वी माल धका कल्पना 


कळ 


(१५९) शुलक्षण तीथे 


याना थाप निम्हेसिनंहे बरो एकचित्त उगु यासे च्वना स्नान 
याना मोल्हुया बालुका चेत्य दयका पंचोपचारं पूजा याना 
षडक्षरि मन्त्र धारण याना बरो एकचित्त हे तपोब्रत याना च्वना 
च्वन । 

हे मंत्रीय, थथ्य च्तच्चं गुलिस्ये काल बिते जुया वस्येलि 
| तपस्या खना तीर्थराज प्रसन्न जुया थुमितनं शुलक्षणं 
संयुक्तगु पुष्य शरीर ज्वीगु वरदान बिया थुपि निम्हेसितनं बिदा 
बिया छोया हल । थथ्य तीर्थराजं बरदान ब्यूगु सिरोपर याना 
कया थुपि राजपुत्र, मन्त्रीपुत्र निम्हेसियांहे थः थःगु तपस्यां 
तीर्थराजया कृपां थः थःपिनिगु पाप ज्ञान्त याना पुष्या शरीर 
प्राप्त ज्वीका सम्पूर्ण शुलक्षणं संपुक्त याना थःगु शरीर थःम्हंहे 
स्वस्वों अत्यन्त हर्षमान याना तीर्थराज यावये बिदा कया थःगु 
देशेहे वने धका अनं प्रस्थान जुया वल । थथ्य ववं२ क्रमेसित 
वया थःगु देश थ्येका थ.थ.गु खबर कके छोया अनेक शुभ मंगल 
देशे जात्रा याना भोंगु शुभ बेलाय थःबगु राजगृहे प्रवेश याना 


कुशल वार्ता आदि शिष्टाचार याना आनन्दं राज्य भोग याना 
च्चन । 


हे मेत्रीय, उखुनुयागु दिनं नस्ये ब देशे शुभ मंगल ज्या 
वल । हानं उगु देशे जग्गा भूमि आदिनं आपाल अन्न सया बर्‍हे 
जुया वल । सकल देशबासौ लोकजन पिनिन दुभिक्ष नाश जुया 
शुभिक्ष जुया बल । 


हे मेत्रीय, हाकनं राजानं बरो न्याय निति राज्य चले 
याना थःगु देशे च्वपि प्रजा गर्णापन्तनं पालन पोशन याना सुख 


PES 


शुलक्षण तीर्थं 


(१६५) 


आनन्द याना बिप्रा तल धका श्री शाक्यमुनि भगवान मंत्रीय 
बोधिसत्व आदि सकल यागु ख्वा स्वया थुगु प्रकार आज्ञा 
दयका बिज्यात । 


इति श्री स्वयम्भु पुराणे शुलक्षण तीर्थ महात्म्य कथायां 
तृतिय अलक्षण पुरूष उद्धारणं एकादश्ोध्याय सम्पूर्ण ॥ i 


क 


जय तोीर्थ 


3% नमो रत्न त्रयायः ॥ ॥। श्री शाक्यमुनि भगवान 
मंत्रीय बोधिसत्व यात आज्ञा दयका बिज्यात । 

हे मंत्रीय छिमिस्ये जूसां शुलक्षण तीर्थ यागु महात्म्य 
न्यनेहे धूंकल । आ: हानं जयतीर्थ यागु महात्म्य खें कने त्यना 
छिमिसं न्यो धका थथ्य आज्ञा दघका बिज्यागु न्यना मंत्रीय 
बोधिसत्वं श्री भगवान याक्ये बिन्ति यात । 

हे भगवान छल्पोलया दयायावयें शुलक्षण तीर्थ यागु खं 
न्यने धुन । आ: हाकनं म्येगु खें न्यनेगु इच्छा जुल । हे भगवान 
सर्वज्ञनाथ छल्पोलं जिमित आज्ञा दयका बिज्याहुँ धका बिन्ति 
याना धागु खं न्यना श्री भगवान मेत्रीय आदि सकसिगुनं ख्वा 
स्वया जयतोर्थ यागु महात्म्य खें आज्ञा दयका बिज्यात । 

हे मंत्रोय, परापूर्व काले दानासुर याह्या देत्यया कला: 
कान्ति देत्यनो छह्य दया च्वन । थ्वया भात देत्य ब थ्व देत्यनी 
थुपि निह्य स्त्री पुरूषया चानंन्हिन कलह ल्वापु जुया 
च्वनोगु कारण छाय धालसा छगू देत्यया. ह्वापायागु धन 
फूगुलीं, निगु थः स्त्रो देत्यनीया पाखें सन्तान मढुगुलों । थ्व 
निगूलों यानानं नुगलं सहयाय मफया व दानासुर देत्यें थः स्त्री 
कलायात बराबर घुर्की न्यंका च्वनीगु । चानह्विन थुगु प्रकारं 
घुर्की न्यंका ल्वापु थया च्वंगुलों व देत्यनोया थः स्वामीयागु 


जयतीर्थ (१६२) 

अहंकार कोप खना सहयाय मफया ग्याना मनस तःघंगु शोककया 
ह धर्म जित सन्तान दयी । आ: जि छु धम याय, गन वने, गन 
च्वने धका बिलाप याना ख्वया थुह्या देत्यनी थःगु छैन पिहाँ बया 
सकल नगर, देश, ग्राम आदि अनेक वनान्तरे भ्रमण याना 
चाहिला उख्यें थुख्यें जुया च्वन । 


हे मेत्रीय, थुगु प्रकारं सवंत्रहे थथ्य भ्रमण याना जुजूं २ 
देव संजोग नेपाल धयागु पुष्य क्षेत्रे थ्येक वल । अन थ्येका व 
देत्यनीनं उगु पुण्य क्षेत्र नेपाले सकभनं स्वया हर्षमान याना 
श्रो स्वयम्भू धर्म धातु बागीइवरयात नमस्कार याना अग्ने कोनस 
च्वंगु अति उच्च जुया महा पबित्र जुया च्वंगु फुल्लोच दानास 
थाहाँ वना व देत्यनीनं उगु थास बिज्याना च्वंह्य श्री महालक्ष्मी 
देवी यात नमस्कार याना थःगु मने प्रतिज्ञा याना च्वनकि 
हे परमेइवरी जित छल्पोल पुत्र पुत्री दयका बिज्याय माल धका 
थुलि प्रतिज्ञा याना बागमतीया तीरे स्नान याना श्री परमेश्वरी 
महालक्ष्मी देवी यात पंचोपचार पुजा याना एकचित्त तपस्या 
याना च्वन । थुगु प्रकारं अतिहे कष्ट नया तपस्या याना च्वच्चं 
आपालंहे दया वम्यंली थुम्ह देत्यनीया भाव श्री महालक्ष्मी 
बसुन्धरा देवी अत्यन्त खुसि जुया व देत्यनीया न्ह्योने बस्पोल 
प्रसन्न जुया थःगु सूति केना बिज्यात । गयोगु प्रकारं केना 
बिज्यात धालसा साक्षात्‌ श्री महालक्ष्मी जुया सुवर्णयाथ्ये च्वंगु 
बर्ण जुया षद्भुज खुका ल्हाहा धरे याना पचबुद्धया चिह्नं दुगु 
मकुट धारण याना अनेक प्रकार यागु रत्न जदे याना त:गु सुवर्णया 
मकुटं पुर्‍या हानं रत्नया मालां कोखाया जःगु मूलगु ह्हातं 


FS ड 


FE 


(१६३) 


तथागत यात बन्दना याना नमस्कार याना बिज्याना च्वंह्मा 
निकागु ल्हातं संसारयात उद्धार याय धका रत्न यागु झुप्पा उबना 
बिज्याकम्ह । स्वकागु ल्हातं अभयवर बिया बिज्याकम्ह । खवगु 
मुलगु ल्हातं सधर्मं उपदेश्ञया ज्ञान दुगु प्रज्ञापारमिता धयागु 
पुस्तक ज्वना बिज्याकम्ह । निकागु हहातं संसार प्रतिपाल यायत 
श्रो लक्ष्मी डया वाग्वों ज्वना बिज्याकम्ह। स्वकागु ल्हात सुगति 
लायिगु अभिषेक बिया पाप नाश ज्वीगु अमृत लंख तपातगु पूर्ण 
कलश ज्वना अत्यन्त शोभायमान ज्वीक तेज प्रकाश याना 
जाज्वल्यमानं थःगु दिब्य रूपगु मृति दर्शन बिया बिज्यात'। 

थ्व खना व देत्यनीया मनस अतिहे हर्ष याना हतासं दना 
बना वस्पोलया थाय न्ह्योने सं च्वना हहा किपतीन जवरे याना 
चरण कमले भोपुया अष्टाङ्ग प्रणाम याना थुजोगु प्रकारं प्रार्थना 
याना च्वन । हे परमेश्वर छल्पोलया चरण कमले कोटि २ 
नमस्कार । हे लक्ष्मी देवी छल्पोल गथीम्ह धालसा संसारया 


' लक्ष्मो देवी जुया सकल लोकयात प्रतिपाल याना बिज्याना 


च्वम्ह छल्पोल यात नमस्कार । हे परमेइवरी, हे बसुन्धरा 
देवी धयाम्ह छत्पोल, सिद्धिलक्ष्मी धयाम्हनं छल्पोल, जगत 
जननी धयाम्हनं छत्पोल, बुद्ध जननी धयाम्हनं छल्पोल, प्रज्ञा- 
पारमिता धयाम्हेनं छल्पोल, उग्रतारा बज्तयोगीनी धयाम्हनं 
छल्पोल, आय्यंतारा धयाम्हनं छल्पोलहे थथोंम्ह छल्पोल बुद्ध 
जननी संसारया माँ जुया बिज्याकम्ह छल्पोल यात जिन कोटि २ 
नमस्कार । हे सवंब्यापिनी छल्पोल जिगु दुःख आपत शान्त 
याना, रक्षा याना जित रक्षा याना बिज्याहुँ धका थथ्य तोत्र 
याना, प्राथना याना वस्पोलया चरण कमले भोपुया च्वन । 


| 


जयतीर्थे (१६४) प ६५) 


थयोगु बखते श्री लक्ष्मी बसुन्धरा देवों व देत्यनौयात थना | रिति थःगु अभिमान, घमण्ड, क्रोध फुकहे त्याग याना मदेका 
वयागु ख्वा स्वया थुगु प्रकारं आज्ञा दयका बिज्यात | हेदेत्य नि थ: सतां च्वना च्वंगु खः अनहे थ्येंक अन श्येंक 
य्‌ हे यक दन । [न थ्यका व 


पत्नी आ: छे छंहे धन्दा कायम्बा जिदु धका थःगु जवगु तुतिया थरास! य: स्त्रायात नाप लाना निम्हेसिया परस्पर धर्मयागु 
पाली आशन याना तःगु सुवर्णया कलश तत्कारणं हे जलधारा खँ रेहाना उगु तीर्थराज यात नमस्कार याना बिदा कया निम्हंहे 
हायका छगू नदी उत्पती याना बिल । थ्व नदीया नां खः प्रभा- | 2 छ स्वया ल्यहाँ वन | थथ्य थःगु छे च्वच्वं २ छु समय 
बती धका नां छुना उगु नदी न्ह्याका बागमती सद्भम ज्वीका बिते जुया वस्येलि तीर्थ सेवाया प्रभाबं न्ति देत्यनीया गर्भ 
तीर्थ ल्वीका बिल । थुलि याय धूंका श्री महालक्ष्मी बसुन्धारा मए त सुन्दरी स्वीनिता लक्षण दुह्य पुत्री छह्य जन्म 
देवीं जूसां थुम्ह देत्यनी यात पुन: आज्ञा दयका बिज्यात । जुल । थ्व स्वया व दत्य पत्नीया अत्यन्त हर्षदान याना व पुत्री 


यात उक्त नदिया नामं अनुकरण याना प्रभावति गंगा धका 
नामाकरण याना तल । थथ्य याना लहिना ततं २ उद्य थः पुत्री 
प्रभावती बालकया पाख्ये याना थुद्या देत्य पत्नी यात जय जया 


| वल । थथ्य जुगुया कारणं उगु तोर्थ यात जय तीर्थ धका नां 
प्रख्यात जुल । 


हे देत्य पत्नी, आ: छं जुलसां थ्व जि श्रृष्टि यानागु 
प्रभाबती नदी व बागमती नदी मिले जुया वंगु उगु उत्तम तीथ 
वना अन च्वना बरो एकचित्त श्री त्रिरत्नयागु नां कया तपोद्रत 
याना च्वंहुँ । थुबले तिनि छन्त पुत्री सन्तान प्राप्त जुया छगु 
मनोबाञ्छान पूर्ण जवी धका थथ्य आज्ञा दयका व देत्य पत्नी | दु ८ मे 
यात बरदान बिया वस्पोल श्री बसुन्धरा देवी अनहे अन्तरधान . | हे मेत्रीय, अथ्य व देत्य पत्नीया थह पुत्री प्रभावती गंगा 
जुया बिज्यात । | बालक यात प्रतिपाल याना ततें २ तःधंगु उत्तमगु पदबो समेत 

थनंलि थ्व दानासूर देत्यया पत्नी जुलसां श्री देवीया आज्ञा ऱ्ह याना थःगु जोवन भर सुखंहे म्वाना छन्हु स्वर्गारोहण 
न्यना थःगु मने अति हर्षमान याना उगु थास प्रस्थान जुया वया 
वस्पोल श्रृष्टि यागु प्रभाबतो गंगा सङ्गम जूवंगु थासे वया उगु थुबले निस्यें न्यखया नां प्रभावतो सिद्ध हुया च्दन । 
तीर्थे च्दना ह्वीह्वीहे स्नान याना श्रो त्रिरत्न यागु भाव याना हे मेत्रीय, थुगु हे उत्तमगु तीथेहे स्यहा म्ह बल घयाम्ह देत्यन 
एकचित्त हे तपस्या याना च्वन। थथ्य व कान्ति देत्वनीनं तपस्या | वया बहे प्रभाबतीस नित्य हे स्नान याना सोल्हया तपस्या 
यागु आपालं बर्ष बितय जुया वस्येली श्री देवी यागु प्रभाव छन्हु यावल । व दत्य यातनं तपस्या याबगु पुष्या प्रभाव जय जुया 
ब दानासूर देत्यया थः स्त्री यात थःम्ह बोबिया कडागु न सुनानंहे त्यावय मफया देव देत्य सकल यात जितय याना स्वर्ण, 
धयागु सम्पूर्ण खं लुमना वया थ्व दंत्ये थः स्त्री नाप लायगु सत्य, पातालेया अधिपति जुया आनन्दहे च्वता च्वन । 


खु मेत्रीय, हाकनं थगुहे तीर्थेनूं नरसह सौदागर धयाम्ह 

राजकुमारंन तपस्या याना सकल नरमांस भक्ष याना प्राणि 
हिसा यानागु पाप शान्त याना दिब्य स्वरूप लाना महाबीर 
पराक्रम दया मोक्ष पदबी समेत लाना वन । 


हे मेत्रीय, थजागु उत्तम जुया च्वंगु प्रभावती धयागु तीथंस 
हाकनं छन्ह भिगु दिनेस श्रो आर्य्या बलोकित्येवर क्वहाँ 
बिज्याना थुगु प्रभावती न्यखुऱ्हेय लंघना याना बिज्यायी थुबले 
गुम्ह २ मनुष्य गणपिसं अन तीर्थ वया स्नान यावयी उम्ह २ 
मनुष्यया थुगु प्रभावती गंगा सङ्गम जुगु बागमती स्नान यावगु 
पुण्यया प्रभाब शुद्धगु शरीर ज्या महारोग आदि सम्पूर्ण रोगहे 
ज्ञान्त जुया अति सुन्दर जुया अन्तकालस सुखावती भुबनेस बास 
यावने दयी । हानं अष्टबेतराग स्नान पूजा दर्शन यानागु फल 
समेत प्राप्त ज्वी । 


हे मैत्रीय, थुगु जयतीर्थ सिद्ध ज्या ताकालं दया वस्येलि 
कच्छपाल पवंते ओदियानाचाय्य स्थापना याना तम्ह बोधिसत्व 
यागु रथ जात्रा याना हबले उत्तरापंथं लुताहा त वया थुम्ह 
बोधिसत्व यात लुते याना कया यंकल । लिपा ताकालं थुम्ह 
बोधिसत्व यागु नामं/कलझ छग जक जात्रा याना तल । अयोगु 
अवसरेस बेशालि नगर जिणं जुया वथासे त:घंगु बही छगू दया 
च्वन । थ्व बहीली स्थापना याना तम्ह आदिनाथ धयाम्ह बोधिः 
सत्व छम्ह दुगु जया च्वन । थ्व बोधिसत्वयात उगु बेशालि | 
नगरया संघ सहित याना भिनकं पूजा भाब याना माने याना | 
च्वन, माने याना तल । अथ्य पूजा याना ततं २ आपालं वर्ष | 


|| 

बिते जुया वस्येलि छगु समय व बहिली च्वंपि सकसियां थिथोहे 
कलह ल्वापु जुया दक्वहे लोकजर्नाप फुना मदया दन । अजागु 
अवसरे व थासे केवल पुजावारी द्यो पाला छम्ह जकहे बाकी 
ज्वीक सकलें मृत्यु जया वन । अजागु बखते थुम्ह पुजावारीं 
आदिनाथ देवयागु स्वा स्वया ल्हाहा ज्वरे याना मिखाँ ख्वबि 
हायका अति बिलाप याना थथ्य घाल । 


हे नाय, थ्व बहिली अघोर संग्राम जगु छल्पोल छु स्दया 
बिज्यानागु । आ: थन जियाकचा जक ज्वी घूंकल छल्पोल यात 
गथ्य यानां जि बिचार याना च्वनेगु। हे नाथ, आ: जि धर्म 
धका ध्या च्वने फंमखुत धका थुलि धया व पुजादारीं बोचिसत्व 
यात ल्वाचाक ल्होना बुया दक्व तिसा तोका पोचिना पाछाया 
हया नदीस चयक्य छोया बिल । 


हें मैत्रीय, थथ्य व आदिनाथ यात नदीस चयिके हः हें २ 
बागमती थ्येके हल । थथ्य बागमतो थ्येने सातकि आदिनाथ 
उगु लंखया द्योने बिज्याना थःगु शरीरं पंचरइसी पिकया आकशे 
हावलास त्वोगुथ्ये अत्यन्त तेज पिकया जाज्वल्यमानं उगु बागमती 
लंखया द्योने बिज्याना च्वन । थयोगु अवसरे आकाशे देशलोक 
गणपिनिस्येनं सीका आकाशनंत्‌ं हे वस्पोल यात पुष्प दषं स्वाँ 
वागाका हल | हाकनं उगुहे तीर्थे च्वना च्वंपि नागराज गणपिसंनं 
वस्पोलयात दर्शन याना पूजा भाब यावया च्वन । थुगु प्रकारं 
पूजा भाब यावगु कया आनन्दं थुगु जयतीर्थे थ्यंक बिज्यात । 
थयोगु बखते कच्छपाल पर्वते च्वंम्ह ग्वालिजात जुया च्वंम्हं खना 
वस्वया आश्चयं जुया धाल । हाहा थो बागमतो तोये सुबिज्यात 


_ . 


जयतीर्थ (१६८) 

ज्वी अवस्यहे थ्व बिज्याम्ह छम्ह त:धंम्हहे इश्वर ज्वी । आ: जि 
वना व खुसीं थकया लाना ह्य धक्का मने लुइका जिल्हा जया 
अन वना खुसी कवब्बना लापाकया वना वहे बोधिसत्व मूति 
जवना सातु साला हवा च्चे उगु पर्वते थत हल । अथ्य ब आदि- 
नाथ यात ज्वना थत ह्या च्चंगु खना बस्वोया अन च्वंपि सकल 
लोकजनपि फुकहे आइचय जुया अन्यन्त हर्षसान याना सकसियांहे 
थि थी खं ल्हाना धाल । अहो छिगु भाग्यें थर्थीम्ह परमेश्वर 
थन ळीथाय्‌ बिज्यात सो सो थन ळीथाय्‌ ह्वापायाम्ह द्यो मदया 
वंगु आपालं दत । आः थोंयागु दिनस झोयाय्‌ ह्वापारथ्ये नत्‌ंहे 
इश्वर स्थापना याना पूजा भाब याना च्त्रने देन धका थः थःगु 
मनं भालपा राजा यात बिन्ति चढेयाय माल धका जाहेर याना 
धावन । हे महाराज, थों यागु दिनस कच्छपाल गिरीपर्दतस 
देव सदुगु आपालं दया वने धूंकल । आ! मेम्ह परमेश्‍वर छम्ह 
स्थापना याय मज्यूला धका बिन्ति चर्‍हे यात । थुलि प्रजालोक 
पिसं बिन्ति याना धागु खं न्यना राजां ज्यू धका आज्ञा दयका 
बिज्यात । 


थुलि राजा यागु आज्ञा न्यना सकल लोकजर्नाप खुसी 
ज्या थः थःगु यासे नतूं लिहाँ वया वखं सकसितनं कना भिगु 
दिने जसां उगु बागमती व प्रभावतो सङ्गम जुगु थासे वना 
बिधिथ्यें पुजा याना चेत्र शुक्लया अष्टमी थ्व खुनुया दिने शुभ 
बेलास श्री बज्राचार्य, गुरू जुलसां दुर्बाकुण्ड धयागु (द्वाफोस्वाँ) 
तया आराधना याना च्वन । थगु बखते थम्ह बोधिसत्व थःगु 
तेजं खयज्ञा उगु द्वाफो स्वाँते दुबिका लखे म्हिता च्वन । अजागु 


(१६९) जयतीथे 


बखते व आराधन याना साला चोंम्ह बज्राचार्य सोका उगु 
द्वाफोस्वाँने चोम्ह बोधिसत्व द्योयात लाना कया सुवर्णयागु 
कलशे तया हया ह्वापा खुसी चुयिके हम्ह यागु शरीरे लीन 
याना बिधिथ्ये पूजा आदि याना जात्रा दयंका स्थापना याना 
तया तल । 

हे मेत्रोय, थुगु जयतीर्थे थौं यागु अद्यापितकंहे चेत्र शुक्ल 
यागु अष्टमी खुन्हु मेला लगे जुया चोन तिनी थुगु म्येलाय्‌सं 
सकल लोकजनपि वया वर्ष बन्धन धक्का थ्व तीर्थेस स्नान 
याना तलतिनि धका श्रो शाक्यमुनि भगवान मेत्रीय बोधिसत्व 
या न्ह्योने थुगु प्रकारं आज्ञा दयका बिज्यात । 

इति श्री स्वयम्भू पुराणे जयतोर्थे प्रभावती उत्पति कान्ति 
देत्यनो, बल देत्य, नरसिह सोदागर उद्धार द्वादश अध्याय 
सम्पूणं । 


~ 

नेपाल द्वादश तीर्थया स्नान दान यायगु 
विधि सामान 


१) पुण्यतोथे- (गोकण) बागमती अमोघ फलदायनी संगम 
तक्षक नागराज । रक्तवर्ण, फन्ना ५, पिण्डपात्र जलघट 
दान, द्वाफो स्वॉन स्नान याकेगु । श्रीखण्ड धूप-माणिक 
दक्षिणा-कस्ति भोग छायगु-ब्रह्मायणी पीठ पुजा-अम्ब 
पालं यायगु जुल ॥ प्रज्ञापारमिता पाठ यायगु ॥ 
शान्ततीथे- (गुह्य इबरी ) बागमती मारदायनी संगम 
सोमसिखि नागराजा स्वेत वर्ण-फंन्ना३, पंचबृहि दान, 
धालपति स्वाँनं स्नान याकेगु । श्रोखण्ड धूप-भोग साख 
हिरा शंख दक्षिणा छायगु गुहचश्वरी पीठ पूजा, ग्वबर 
पाले यायगु ।। गन्धब्यूह पाठ यायगु ।। 

शंकर तीर्थ- (शंखमोले) बागमती मणिरोहिनी संगम 
शंखपाल नागराजा फन्ना €, पीत वर्ण, चन्द्रमा दान 
यायगु । लवों जिफो स्वांनं स्नान याकेगु । लावत दक्षिणा 
छायगु । कुमकुम (बा) कपु धूप, प्रियंगु भोग छायगु । 
सिकबहिलि पीठ पूजा। दशभुमिइबर पाठ । गोमुत्र 
पालं यायगु ।। 


४) राजतीथे- (धंन्तिले) बागमती राजमञ्जरी संममे सुरूप 


नागराजा । स्वेत वर्ण। फक्ना ३। नंबद्य, कुसा, लकां 
दान । इताथिताचान स्नान । सिह्वाय धूप । दक्षिणा 

नोर । भोग पुवा जाकि (बा) घ्यो । धंतिल बाराही पीठ 
पूजा । सादुरू (बा) तुलसी ल: पालं यायगु । 

मनोरथ तीथं-- (खुसिख्यो) केश/वती बिमलावती संगम 
कुलिक नागराजा । छिरिबिरि वर्ण ह्या । फन्ना १३' वस्त्र 
पिण्डपात्र दान । नस्वाँ स्नान । दक्षिणा कर्केटन। धूप 
गुंगु । भोग साध्यो । लंकावतार पाठ । मनमय्‌जु पीठ 
पूजा । कस्ति पालं । 

निर्मल तीथ-- (बिलास) केशावती कुसुमावती संगम । 
"लाल नागराजा । ह्यास्‌ ह्य फन्ना ३। सफ्‌ ओहचकि 
दान । स्नान कलिह स्वांनं । धूप सुगन्धवाल । दक्षिणा 
पुष्पराज । भोग ताय घ्यो । सद्धमंपुण्डरिक पाठ । साध्यो 
पाले । लुति अजिमा पीट पूजा । 

निधान तीथं-- (कंगुखुसी) केशावती सुवर्णाबती संगमे 
नन्द उपनन्द नागराजा । रक्तवर्ण । फन्ना ३। स्नान 
अजिस्वां (सिह्वायस्वांबू') । दणिक्षा मरकतमणि । ध्‌प 
कुम्कुम (बा) श्रोखण्ड । दान अष्टधातु धान्य सुवर्ण । भोग 
(साख बा) ताय । कंगु अजिमा पीठपूजा सादुरू पालं ।। 
तथागत गुह्यक पाठ । 

ज्ञान तीथं-- (कह्वखु) केशाबतो पापनाशनी संगमे बाल- 
सुकि नागराजा । स्वेतवर्ण । फन्ना € । स्नान तुयुगुनत्‌ 
धूप रुपकेशर । दक्षिणा भिम्पू । भोग धो । दान पंचरत्न 
बसुजा नाप तया । ललित बिष्टर पाठ यायगु । टंकेश्वरी 
अजिमा पीठ पूजा । फलफूल पालं यायगु । 

चिन्तामणि तीर्थ-- (पचलो) बागमती केशावती संगमे \ 


`. ~ 


(१७२) 


बरूण नागराजा । फन्ना &। स्वेत वर्ण । स्नान पंच 
सुगन्ध । धूप सुगन्धबाल । भोग घ्यो कस्ति । हेरा 
दक्षिणा । नवरत्न दान । सुवर्णप्रभा पाठ । पचली भैरब 
पीठ पूजा । घ्यो पालं । 

१०) प्रमोद तीर्थ- (दानिगा) बागमती रत्नावती संगमे । पद्म 
नागराजा । स्वेत वर्ण । फन्ना ३ चकस्वाँनं स्नान । धूप 
बाल । भोग साख। दक्षिणा पुष्पराज । दान पंच 
पकवानमरि । पाठ पंचरक्षा । अम्ब पालं । 

११) शुलक्षण तीर्थ-- (चोभा क्वे) बागमती चारूमतो संगमे 
महापद्म नागराजा । फन्ना १३ । स्वेत बर्ण । स्नान 
पंचगब्य । धूप कुशहा श्रीखण्ड । सादुरू भोग । दक्षिणा 
मोति । दान अन्न । भाजगा पीठ पुजा । फलफूल 
पालं । 
जयतीर्थ-- (नखुव्हें) बागमती प्रभावती संगमे श्री कान्ति 
नागराजा । फन्ना ७ । स्वेतवर्ण। स्नान श्रीखण्ड 
जीस्वाँ। धूप कस्तुरी, श्रीखण्ड । भोग तुयु हामो। 
फर्की दक्षिणा । दान संय्या जोलं । जलधर, इच्छा वस्त्र 
तथा । करूणापुण्डरिक पाठ । ब्रह्मायणी पीठ पुजा। 
घाले पालं यायगु । 

ब्रत साधिक यायत होमयागु सार्दाम जोरे याय माल। 

कलश पूजा यायगु सार्दामन जोरे यायमाल । थुलि तालाका व 

पुजा याना उपोषध ब्रत सांधिक याना वयमाल ।। ।। 
थुलि १२ द्वादश तीथं यागु स्नान दान यायगु सार्दाम 

तालाके माःगु जुल शुभम्‌ । 


Cs 


१२ 


१३) मोतिकाजि बञ्तराचायं, बसन्तपुर, ये 


द्वादश तोर्थयागु पुराण कथा सफू छापे यायत 
चन्दा बिया बिज्यापि श्रद्धालु भक्तजन पिनिगु 
नामावलिया धलः पौ 


नां दां तका 
१) विष्णुमाया ब्यञ्जनकार ' 
च्वास त्वा, द्योको पुखुसि, यल पाखे - १०२५।- 
२) श्रीमाया ब्यञ्जनकार 
च्यास त्वा, ब्रह्माछें ननी यल पाखें - ५००८ 
३) स्व. लालभाइ महर्जन, लगनखेल नामं ना ३००।- 
४) पद्मज्योति बज्राचार्य, हौग: बहाः, यल - २००।- 
५) जोगमाया शाक्य, खाछें, यल -- १७०।- 
६) छत्रानन्द बच्च्राचायं, वँला, यल - १५०८ 
७) जोगिलाल महर्जन, पुच्व, यल ¬ १५०।- 
८) बाबुसि महर्जन, पुच्च, यल - १०१।- 
€) स्व. सानु गवारा महजनया नामं 
अष्ट बहादुर महजेनं, पुच्व, यल - १०१।- 
१०) गोबिन्द महेन, पूच्च, यल - १००।- 
११) गुणराज शाक्य, पुच्च, यल - १००।- 
१२) जुजुभाई शाक्य, भोटाहिति, यें. - १००॥- 


ना १००।- 


३५) 


(१७४) 


नां 
तिर्थमान शाक्य, इनार शुक्रपथ, यल 
लोकमेहेर बच्चाचायं, छायबाहा:, यल 
नातिराज शाक्य, सिबाहा: यल 
सप्तराज शाक्य, सिबाहा: यल 
राजभाई बज्राचाय, मुल्दुवा, यल 
इन्द्रदास शाक्य, दौबाहा, यल 
मिनर्वा शिल्पकार, जोम्बहाल, यल 
स्व. अष्ट थक्‌ महर्जनया नामं 

हरि महर्जन, सलीछें, यल 
पूर्णमान शिल्पकार, दिल्‍्लीबजार, यें 
किसमां महर्जन, सलोछें यल 
विबेक बाबु शाक्य, पूच्च, यल 
माणिकराज शाक्य, पुच्च, यल 
मदन दाई शाक्य, पुच्च, यल 
रत्नज्योति शाक्य, पूच्व, यल 
ज्ञान बहादुर शाक्य, क्वाथःबाहा:, यल 
दयाराम डंगोल, कुंसननी, यल 
कनकमुनि बज्त्राचायं, बुबाहाः, यल 
पुणमुनि बज्त्राचायं, ११ 
कृष्णमुनि बज्त्राचायं 
धर्भेरत्न बज्राचार्य, हखबाहा: यल 
जोगरत्न बज्त्राचायं, ज्यनबाहा: यल 
देवराज शाक्य, इखाछें, यल 


5? 


धर्मराज बज्त्राचायं 


प्रकाशकया पिदने धुंकूगु पुस्तक सफूया धल: पौ 
१) श्रष्टजेतराग महात्म्य 

२) धारणी संग्रह तोत्रपुचः 

३) सप्तवार ग्रह मातृका पाठ 

४) श्राय प्रत्यंगिरा पाठ हारतो स्तोत्र सहित 

६) द्वादश तीर्थ महात्म्य | 


॥ 


